**Δ Ι Α Κ Η Ρ Υ Ξ Η**

Σύναψη Σύμβασης παροχής υπηρεσιών συντήρησης και τεχνικής υποστήριξης του Ολοκληρωμένου Πληροφοριακού Συστήματος της Βουλής των Ελλήνων

Περιεχόμενα

[Σύναψη Σύμβασης παροχής υπηρεσιών συντήρησης και τεχνικής υποστήριξης του Ολοκληρωμένου Πληροφοριακού Συστήματος της Βουλής των Ελλήνων 1](#_Toc511640870)

[Περιεχόμενα 2](#_Toc511640871)

[1. ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ 5](#_Toc511640872)

[1.1 Στοιχεία Αναθέτουσας Αρχής 5](#_Toc511640873)

[ΣΥΝΤΟΜΟΓΡΑΦΙΕΣ 7](#_Toc511640874)

[1.2 Στοιχεία Διαδικασίας-Χρηματοδότηση 7](#_Toc511640875)

[1.3 Συνοπτική Περιγραφή φυσικού και οικονομικού αντικειμένου της σύμβασης 8](#_Toc511640876)

[1.4 Θεσμικό πλαίσιο 8](#_Toc511640877)

[1.5 Προθεσμία παραλαβής προσφοράς και διενέργεια διαπραγμάτευσης 9](#_Toc511640878)

[1.6 Δημοσιότητα 9](#_Toc511640879)

[1.7 Αρχές εφαρμοζόμενες στη διαδικασία σύναψης 9](#_Toc511640880)

[2. ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ 10](#_Toc511640881)

[2.1 Γενικές Πληροφορίες 10](#_Toc511640882)

[2.1.1 Έγγραφα της σύμβασης 10](#_Toc511640883)

[2.1.2 Επικοινωνία - Πρόσβαση στα έγγραφα της Σύμβασης 10](#_Toc511640884)

[2.1.3 Παροχή Διευκρινίσεων 10](#_Toc511640885)

[2.1.4 Γλώσσα 10](#_Toc511640886)

[2.1.5 Εγγυήσεις 11](#_Toc511640887)

[2.2 Δικαίωμα Συμμετοχής - Κριτήρια Ποιοτικής Επιλογής 12](#_Toc511640888)

[2.2.1 Δικαίωμα συμμετοχής 12](#_Toc511640889)

[2.2.2 Εγγύηση συμμετοχής 12](#_Toc511640890)

[2.2.3 Λόγοι αποκλεισμού 13](#_Toc511640891)

[2.2.4 Καταλληλόλητα άσκησης επαγγελματικής δραστηριότητας 17](#_Toc511640892)

[2.2.5 Οικονομική και χρηματοοικονομική επάρκεια 18](#_Toc511640893)

[2.2.6 Τεχνική και επαγγελματική ικανότητα 18](#_Toc511640894)

[2.2.7 Πρότυπα διασφάλισης ποιότητας 19](#_Toc511640895)

[2.2.8 Στήριξη στην ικανότητα τρίτων 19](#_Toc511640896)

[2.2.9 Κανόνες απόδειξης ποιοτικής επιλογής 20](#_Toc511640897)

[2.2.9.1 Προκαταρκτική απόδειξη κατά την υποβολή προσφορών 20](#_Toc511640898)

[2.2.9.2 Αποδεικτικά μέσα 21](#_Toc511640899)

[2.3 Κριτήρια Ανάθεσης 26](#_Toc511640900)

[2.3.1 Κριτήριο ανάθεσης 26](#_Toc511640901)

[2.4 Κατάρτιση - Περιεχόμενο Προσφοράς 26](#_Toc511640902)

[2.4.1 Γενικοί όροι υποβολής προσφοράς 26](#_Toc511640903)

[2.4.2 Χρόνος και Τρόπος υποβολής προσφορών 27](#_Toc511640904)

[2.4.3 Περιεχόμενα Φακέλου «Δικαιολογητικά Συμμετοχής- Τεχνική Προσφορά» 27](#_Toc511640905)

[2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών 28](#_Toc511640906)

[2.4.5 Χρόνος ισχύος των προσφορών 28](#_Toc511640907)

[2.4.6 Λόγοι απόρριψης προσφορών 29](#_Toc511640908)

[3. ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΑΣ 30](#_Toc511640909)

[3.1 Αποσφράγιση και αξιολόγηση προσφοράς 30](#_Toc511640910)

[3.1.1 Αποσφράγιση προσφοράς 30](#_Toc511640911)

[3.1.2 Αξιολόγηση προσφορών 30](#_Toc511640912)

[3.2 Πρόσκληση υποβολής δικαιολογητικών κατακύρωσης 31](#_Toc511640913)

[3.3 Κατακύρωση - σύναψη σύμβασης 32](#_Toc511640914)

[3.4 Προδικαστικές Προσφυγές - Προσωρινή Δικαστική Προστασία 33](#_Toc511640915)

[3.5 Ματαίωση Διαδικασίας 34](#_Toc511640916)

[4. ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 36](#_Toc511640917)

[4.1 Εγγυήσεις καλής εκτέλεσης 36](#_Toc511640918)

[4.2 Συμβατικό Πλαίσιο - Εφαρμοστέα Νομοθεσία 36](#_Toc511640919)

[4.3 Όροι εκτέλεσης της σύμβασης 36](#_Toc511640920)

[4.4 Υπεργολαβία 37](#_Toc511640921)

[4.5 Τροποποίηση σύμβασης κατά τη διάρκειά της 38](#_Toc511640922)

[4.6 Δικαίωμα μονομερούς λύσης της σύμβασης 38](#_Toc511640923)

[5. ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 39](#_Toc511640924)

[5.1 Τρόπος πληρωμής 39](#_Toc511640925)

[5.2 Κήρυξη οικονομικού φορέα εκπτώτου - Κυρώσεις 40](#_Toc511640926)

[5.3 Διοικητικές προσφυγές κατά τη διαδικασία εκτέλεσης των συμβάσεων 41](#_Toc511640927)

[6. ΕΙΔΙΚΟΙ ΟΡΟΙ ΕΚΤΕΛΕΣΗΣ 42](#_Toc511640928)

[6.1 Παρακολούθηση της σύμβασης 42](#_Toc511640929)

[6.2 Διάρκεια σύμβασης 42](#_Toc511640930)

[6.3 Παραλαβή του αντικειμένου της σύμβασης 42](#_Toc511640931)

[6.4 Απόρριψη παραδοτέων – Αντικατάσταση 46](#_Toc511640932)

[6.5 Αναπροσαρμογή τιμής 46](#_Toc511640933)

[ΠΑΡΑΡΤΗΜΑΤΑ 47](#_Toc511640934)

[ΠΑΡΑΡΤΗΜΑ Ι – ΑΝΑΛΥΤΙΚΗ ΠΕΡΙΓΡΑΦΗ ΦΥΣΙΚΟΥ ΚΑΙ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ 47](#_Toc511640935)

[ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ 47](#_Toc511640936)

[Α.1 ΠΕΡΙΒΑΛΛΟΝ ΤΗΣ ΣΥΜΒΑΣΗΣ 47](#_Toc511640937)

[Α.1.1 ΣΥΝΟΠΤΙΚΗ ΠΕΡΙΓΡΑΦΗ ΤΩΝ ΥΠΗΡΕΣΙΩΝ ΚΑΙ ΤΗΣ ΛΕΙΤΟΥΡΓΙΑΣ ΤΗΣ ΒΟΥΛΗΣ 47](#_Toc511640938)

[Α.1.1.1 ΟΡΓΑΝΩΣΗ ΤΩΝ ΥΠΗΡΕΣΙΩΝ ΤΗΣ ΒτΕ 47](#_Toc511640939)

[Α.1.1.2 ΑΡΜΟΔΙΟΤΗΤΕΣ Δ/ΝΣΗΣ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ 49](#_Toc511640940)

[Α.1.2 ΥΦΙΣΤΑΜΕΝΗ ΥΠΟΛΟΓΙΣΤΙΚΗ ΥΠΟΔΟΜΗ ΛΕΙΤΟΥΡΓΙΑΣ ΤΩΝ ΕΦΑΡΜΟΓΩΝ ΤΟΥ ΟΠΣ ΤΗΣ ΒτΕ 49](#_Toc511640941)

[Α.1.2.1 Ενιαία Πλατφόρμα Διαχείρισης Ψηφιακών Πιστοποιητικών & Προηγμένων Υπηρεσιών Ψηφιακών Υπογραφών 52](#_Toc511640942)

[Α.1.2.2 Πλατφόρμα Διαχείρισης Εγγράφων και Ροής Εργασιών Πάπυρος Millennium III 52](#_Toc511640943)

[Α.2 ΣΚΟΠΟΣ ΚΑΙ ΣΤΟΧΟΙ ΤΗΣ ΣΥΜΒΑΣΗΣ 52](#_Toc511640944)

[Α.3 ΚΡΙΣΙΜΟΙ ΠΑΡΑΓΟΝΤΕΣ ΕΠΙΤΥΧΙΑΣ ΤΟΥ ΕΡΓΟΥ 53](#_Toc511640945)

[Α.4 ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ 54](#_Toc511640946)

[Α.4.1 Υπηρεσίες Συντήρησης 54](#_Toc511640947)

[Α.4.2 Υπηρεσίες Τεχνικής Υποστήριξης 56](#_Toc511640948)

[Α.4.3 Υπηρεσίες Συναφών Έργων 56](#_Toc511640949)

[Α.5 ΤΕΧΝΙΚΕΣ ΠΡΟΔΙΑΓΡΑΦΕΣ 57](#_Toc511640950)

[Α.5.1 ΓΕΝΙΚΑ ΧΑΡΑΚΤΗΡΙΣΤΙΚΑ ΠΑΡΕΧΟΜΕΝΩΝ ΥΠΗΡΕΣΙΩΝ 57](#_Toc511640951)

[Α.5.2 ΕΙΔΙΚΟΤΕΡΕΣ ΠΡΟΔΙΑΓΡΑΦΕΣ ΑΝΑ ΠΑΡΕΧΟΜΕΝΗ ΥΠΗΡΕΣΙΑ 65](#_Toc511640952)

[Α.5.3 ΜΕΣΑ ΓΙΑ ΤΗΝ ΠΑΡΟΧΗ ΤΩΝ ΩΣ ΑΝΩ ΕΠΙΜΕΡΟΥΣ ΥΠΗΡΕΣΙΩΝ 71](#_Toc511640953)

[ΜΕΡΟΣ Β - ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ 75](#_Toc511640954)

[ΠΑΡΑΡΤΗΜΑ ΙΙ – ΠΙΝΑΚΑΣ ΣΥΜΜΟΡΦΩΣΗΣ 76](#_Toc511640955)

[ΠΑΡΑΡΤΗΜΑ ΙΙI – ΕΕΕΣ 89](#_Toc511640956)

[ΠΑΡΑΡΤΗΜΑ IV: Συγκεντρωτικός Πίνακας Εφαρμογών και Υποσυστημάτων του ΟΠΣ της ΒτΕ 90](#_Toc511640957)

[ΠΑΡΑΡΤΗΜΑ V – ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ 92](#_Toc511640958)

[ΠΑΡΑΡΤΗΜΑ VI – ΥΠΟΔΕΙΓΜΑ ΒΙΟΓΡΑΦΙΚΟΥ ΣΗΜΕΙΩΜΑΤΟΣ*]* 94](#_Toc511640959)

[ΠΑΡΑΡΤΗΜΑ VII – ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ 96](#_Toc511640960)

[VII.1 ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ 96](#_Toc511640961)

[VII.2 ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ ΣΥΜΒΑΣΗΣ 97](#_Toc511640962)

[ΠΑΡΑΡΤΗΜΑ VIII – ΣΧΕΔΙΟ ΣΥΜΒΑΣΗΣ 98](#_Toc511640963)

[Άρθρο 1: Ορισμοί 99](#_Toc511640964)

[Άρθρο 2: Αντικείμενο σύμβασης 100](#_Toc511640965)

[Υπηρεσίες Συντήρησης 100](#_Toc511640966)

[Υπηρεσίες Τεχνικής Υποστήριξης 102](#_Toc511640967)

[Υπηρεσίες Συναφών Έργων 102](#_Toc511640968)

[Άρθρο 3: Γλώσσα σύμβασης 103](#_Toc511640969)

[Άρθρο 4: Έγγραφη Επικοινωνία 103](#_Toc511640970)

[Άρθρο 5: Διάρκεια της σύμβασης (χρόνος υλοποίησης του έργου) 104](#_Toc511640971)

[Άρθρο 6: Γενικές υποχρεώσεις της αναθέτουσας αρχής 104](#_Toc511640972)

[Άρθρο 7: Γενικές υποχρεώσεις του αναδόχου 105](#_Toc511640973)

[Άρθρο 8: Διαδικασία Παραλαβής 106](#_Toc511640974)

[Άρθρο 9: Συμβατικό Τίμημα – Τρόπος πληρωμής 110](#_Toc511640975)

[Άρθρο 10: Κατάθεση Εγγυήσεων 112](#_Toc511640976)

[Άρθρο 11: Αντικατάσταση προσωπικού αναδόχου 112](#_Toc511640977)

[Άρθρο 12: Ασφαλιστική Ευθύνη 113](#_Toc511640978)

[Άρθρο 13: Αποζημίωση 113](#_Toc511640979)

[Άρθρο 14: Τροποποίηση σύμβασης 114](#_Toc511640980)

[Άρθρο 15: Εκχωρήσεις - Μεταβιβάσεις 114](#_Toc511640981)

[Άρθρο 16: Έκπτωση αναδόχου – Κυρώσεις 114](#_Toc511640982)

[Άρθρο 17: Καταγγελία 115](#_Toc511640983)

[Άρθρο 18: Ανωτέρα βία 116](#_Toc511640984)

[Άρθρο 19: Όροι Εμπιστευτικότητας 116](#_Toc511640985)

[Άρθρο 20: Πνευματική Ιδιοκτησία 118](#_Toc511640986)

[Άρθρο 21: Επίλυση Διαφορών – Εφαρμοστέο Δίκαιο 119](#_Toc511640987)

# ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ

## 1.1 Στοιχεία Αναθέτουσας Αρχής

|  |  |
| --- | --- |
| Επωνυμία | ΒΟΥΛΗ ΤΩΝ ΕΛΛΗΝΩΝ |
| Ταχυδρομική διεύθυνση | ΒΑΣ. ΣΟΦΙΑΣ 11 |
| Πόλη | ΑΘΗΝΑ |
| Ταχυδρομικός Κωδικός | 106 71 |
| Χώρα | ΕΛΛΑΔΑ |
| Κωδικός ΝUTS | EL303 |
| Τηλέφωνο | +30 210 3692124 |
| Φαξ | +30 210 3692120 |
| Ηλεκτρονικό Ταχυδρομείο | [promithies@parliament.gr](mailto:promithies@parliament.gr)  [ict@parliament.gr](mailto:ict@parliament.gr) |
| Αρμόδιος για πληροφορίες | Αλεξάνδρα Κονίδα τηλ. 210 3673359 - 3156 |
| Γενική Διεύθυνση στο διαδίκτυο (URL) | <http://www.hellenicparliament.gr> |
| Τόπος υποβολής προσφοράς | H προσφορά θα κατατεθεί στο Τμήμα Γραμματείας της Βουλής, Βασιλίσσης Σοφίας 11, (3ος όροφος), από τις 09.00 έως 13.30. |
| Καταληκτική ημερομηνία υποβολής προσφοράς | **Δευτέρα 30 Απριλίου 2018** |
| Ημερομηνία αποσφράγισης της προσφοράς | **Τετάρτη 02 Μαΐου 2018** |
| Είδος Σύμβασης | Σύμβαση Παροχής Υπηρεσιών |
| Κριτήριο ανάθεσης της Σύμβασης | Συμφωνία μετά από διαδικασία διαπραγμάτευσης τιμής |
| Προϋπολογισμός | Προϋπολογισμός χωρίς ΦΠΑ: οκτακόσιες σαράντα χιλιάδες ευρώ (840.000,00 €)  ΦΠΑ: διακόσιες μία χιλιάδες εξακόσια ευρώ (201.600,00 €) |
| Κωδικός αναφοράς CPV | 72260000-5 - Υπηρεσίες σχετιζόμενες με λογισμικά |
| KAE που βαρύνει η δαπάνη | 0869 |
| Χρηματοδότηση της Σύμβασης | Βουλή των Ελλήνων |
| Εγγυητική Συμμετοχής | Δεκαέξι χιλιάδες οκτακόσια ευρώ (16.800€), που αντιστοιχούν στο 2% της προϋπολογισθείσας αξίας χωρίς τον ΦΠΑ |
| Ημερομηνία ανάρτησης στην ιστοσελίδα της ΒτΕ | **Τρίτη 17 Απριλίου 2018** |

|  |  |
| --- | --- |
| ΣΥΝΤΟΜΟΓΡΑΦΙΕΣ | |
| ΟΠΣ | Ολοκληρωμένο Πληροφοριακό Σύστημα |
| ΔΠE | Διεύθυνση Πληροφορικής και Επικοινωνιών |
| ΒτΕ | Βουλή των Ελλήνων |
| ΕΠ | Επιτροπή Παραλαβής |
| ΚΩΚ | Κανονικές ώρες κάλυψης: Το χρονικό διάστημα από 9.00 πμ έως 17.00μμ για τις εργάσιμες ημέρες |
| ΕΩΚ | Επιπλέον ώρες κάλυψης: Το υπόλοιπο χρονικό διάστημα |

**Είδος Αναθέτουσας Αρχής**

Η Αναθέτουσα Αρχή είναι η Βουλή των Ελλήνων.

**Στοιχεία Επικοινωνίας**

Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση στη διαδικτυακή πύλη της Βουλής των Ελλήνων ([www.hellenicparliament.gr](http://www.hellenicparliament.gr)).

## 1.2 Στοιχεία Διαδικασίας-Χρηματοδότηση

**Είδος διαδικασίας**

Η διαπραγμάτευση θα διεξαχθεί με την προσφυγή στη διαδικασία του άρθρου 32 του Ν. 4412/2016 «Προσφυγή στη διαδικασία με διαπραγμάτευση χωρίς προηγούμενη δημοσίευση» (άρθρο 32 της Οδηγίας 2014/24/ΕΕ), παρ. 2, περ. β, υποπερ. ββ) και γγ), για υπηρεσίες που μπορούν να παρασχεθούν μόνον από έναν συγκεκριμένο οικονομικό φορέα λόγω: ββ) απουσίας ανταγωνισμού για τεχνικούς λόγους και γγ) προστασίας αποκλειστικών δικαιωμάτων, συμπεριλαμβανομένων των δικαιωμάτων διανοητικής ιδιοκτησίας, σύμφωνα με την υπ’ αριθμ.4715/3247/02.04.2018 – ΑΔΑ : 03-055Y απόφαση του Προέδρου της Βουλής των Ελλήνων**.**

**Χρηματοδότηση της σύμβασης**

Φορέας χρηματοδότησης της παρούσας σύμβασης είναι η Βουλή των Ελλήνων. Η δαπάνη για την εν λόγω σύμβαση βαρύνει την με **Κ.Α. 0869** σχετική πίστωση του τακτικού προϋπολογισμού του οικονομικού έτους 2018 της Βουλής των Ελλήνων.

## 1.3 Συνοπτική Περιγραφή φυσικού και οικονομικού αντικειμένου της σύμβασης

Το αντικείμενο της σύμβασης είναι η παροχή υπηρεσιών συντήρησης και τεχνικής υποστήριξης του Ολοκληρωμένου Πληροφοριακού Συστήματος της Βουλής των Ελλήνων συνολικής χρονικής διάρκειας τριάντα έξι (36) μηνών. Οι ως άνω απαιτούμενες υπηρεσίες συνίστανται σε:

* Υπηρεσίες συντήρησης και τεχνικής υποστήριξης των επιμέρους εφαρμογών και υποσυστημάτων του ΟΠΣ Βουλής συνολικής υποχρεωτικής ανθρωποεργασίας ενενήντα (90) ανθρωπομηνών.
* Υπηρεσίες συναφών έργων ανθρωποεργασίας έως τριάντα (≤ 30) ανθρωπομηνών.

Οι παρεχόμενες υπηρεσίες κατατάσσονται στον κωδικό (CPV) : 72260000-5 - Υπηρεσίες σχετιζόμενες με λογισμικά του Κοινού Λεξιλογίου δημοσίων συμβάσεων.

Η εκτιμώμενη αξία της σύμβασης ανέρχεται στο ποσό του **ενός εκατομμύριου σαράντα μία χιλιάδων εξακοσίων ευρώ (1.041.600,00€)** € συμπεριλαμβανομένου ΦΠΑ **24 %** (προϋπολογισμός χωρίς ΦΠΑ: € 840.000,00 ΦΠΑ : 201.600,00).

Η διάρκεια της σύμβασης ορίζεται σε **τριάντα έξι (36) μήνες**.

Αναλυτική περιγραφή του φυσικού και οικονομικού αντικειμένου της σύμβασης δίδεται στο ΠΑΡΑΡΤΗΜΑ I της παρούσας διακήρυξης.

Η σύμβαση θα ανατεθεί μετά από διαδικασία διαπραγμάτευσης της προσφερόμενης τιμής.

## 1.4 Θεσμικό πλαίσιο

Η ανάθεση και εκτέλεση της Σύμβασης διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως :

1. Των άρθρων 19, 147 έως 149 και 164 ΣΤ του Κανονισμού της Βουλής- Μέρος Β’, όπως ισχύει (ΦΕΚ Α’ 224/2013, 122/2016, 3/2017).
2. Του Ν. 4412/2016 ( ΦΕΚ Α' 147) “Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)».
3. Του Ν. 4270/2014 (ΦΕΚ Α' 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις».
4. Του Ν. 4250/2014 (ΦΕΚ Α' 74) «Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα-Τροποποίηση Διατάξεων του Π.Δ. 318/1992 (Α΄161) και λοιπές ρυθμίσεις» και ειδικότερα τις διατάξεις του άρθρου 1.
5. Του Ν. 4129/2013 (ΦΕΚ Α’ 52) «Κύρωση του Κώδικα Νόμων για το Ελεγκτικό Συνέδριο».
6. Του Ν. 2859/2000 (ΦΕΚ Α’ 248) «Κύρωση Κώδικα Φόρου Προστιθέμενης Αξίας».
7. Του Ν. 2690/1999 (ΦΕΚ Α' 45) “Κύρωση του Κώδικα Διοικητικής Διαδικασίας και άλλες διατάξεις».
8. του Π.Δ.. 80/2016 (ΦΕΚ Α’ 145), «Ανάληψη υποχρεώσεων από τους διατάκτες»,
9. Του Π.Δ. 28/2015 ( ΦΕΚ Α' 34) «Κωδικοποίηση διατάξεων για την πρόσβαση σε δημόσια έγγραφα και στοιχεία»,
10. Της παρ. Ζ του Ν. 4152/2013 ( ΦΕΚ Α' 107) «Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές»,
11. Του άρθρου 221 παρ. 3 του Ν. 4412/2016 για τη συγκρότηση γνωμοδοτικών οργάνων,
12. Του Ν. 2121/1993 ( ΦΕΚ Α' 25) “Πνευματική Ιδιοκτησία, Συγγενικά Δικαιώματα και Πολιτιστικά Θέματα”.

## 1.5 Προθεσμία παραλαβής προσφοράς και διενέργεια διαπραγμάτευσης

Η καταληκτική ημερομηνία παραλαβής της προσφοράς είναι η Δευτέρα 30 Απριλίου 2018 και ώρα 14.00.

## 1.6 Δημοσιότητα

Η Διακήρυξη αναρτήθηκε στο διαδίκτυο, στον ιστότοπο <http://diafaneia.hellenicparliament.gr/> (ΚΟΙΝΟΒΟΥΛΕΥΤΙΚΗ ΔΙΑΦΑΝΕΙΑ)

## 1.7 Αρχές εφαρμοζόμενες στη διαδικασία σύναψης

Ο οικονομικός φορέας δεσμεύεται ότι:

α) τηρεί και θα εξακολουθήσει να τηρεί κατά την εκτέλεση της σύμβασης, εφόσον επιλεγεί, τις υποχρεώσεις του που απορρέει από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

β) δεν θα ενεργήσει αθέμιτα, παράνομα ή καταχρηστικά καθ΄ όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγεί

γ) λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηρισθεί ως τέτοιες.

# 2. ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ

## 2.1 Γενικές Πληροφορίες

### 2.1.1 Έγγραφα της σύμβασης

Τα έγγραφα της παρούσας διαδικασίας σύναψης είναι τα ακόλουθα:

Η Υπ’ αριθμ.4715/3247/02.04.2018 – ΑΔΑ : 03-055Υ Απόφαση του Προέδρου της ΒτΕ

Η παρούσα Διακήρυξη με τα Παραρτήματα που αποτελούν αναπόσπαστο μέρος αυτής,

**ΠΑΡΑΡΤΗΜΑ I :** Αναλυτική Περιγραφή Φυσικού και Οικονομικού Αντικειμένου της Σύμβασης

**ΠΑΡΑΡΤΗΜΑ II** **:** Πίνακας Συμμόρφωσης

**ΠΑΡΑΡΤΗΜΑ ΙΙΙ :** ΕΕΕΣ

**ΠΑΡΑΡΤΗΜΑ IV :** Συγκεντρωτικός Πίνακας Εφαρμογών και Υποσυστημάτων του ΟΠΣ της ΒτΕ

**ΠΑΡΑΡΤΗΜΑ V :** Υπόδειγμα Οικονομικής Προσφοράς

**ΠΑΡΑΡΤΗΜΑ VI :** Υποδείγματα Εγγυητικών Επιστολών

**ΠΑΡΑΡΤΗΜΑ VII :** Υπόδειγμα Βιογραφικού Σημειώματος

**ΠΑΡΑΡΤΗΜΑ VIII :** Σχέδιο Σύμβασης

### 2.1.2 Επικοινωνία - Πρόσβαση στα έγγραφα της Σύμβασης

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, εκτελούνται με τη χρήση της διαδικτυακής πύλης της Βουλής στη διεύθυνση [www.hellenicparliament.gr](http://www.hellenicparliament.gr/) και του Τμήματος Γραμματείας (Πρωτόκολλο) της Βουλής των Ελλήνων.

### 2.1.3 Παροχή Διευκρινίσεων

Τα σχετικά αιτήματα παροχής διευκρινίσεων υποβάλλονται ηλεκτρονικά στους λογαριασμούς ηλεκτρονικού ταχυδρομείου [ict@parliament.gr](mailto:ict@parliament.gr) και [promithies@parliament.gr](mailto:promithies@parliament.gr), πριν την καταληκτική ημερομηνία υποβολής προσφοράς

Μετά την κατάθεση και την αποσφράγιση της προσφοράς καμία διευκρίνιση, τροποποίηση ή απόκρουση όρου της διακήρυξης ή των προσφορών, καθώς και υποβολή εγγράφων δεν γίνεται δεκτή, πλην των διευκρινίσεων που τυχόν θα ζητηθούν από την Επιτροπή Διενέργειας της Διαπραγμάτευσης.

### 2.1.4 Γλώσσα

H γλώσσα διενέργειας της διαπραγμάτευσης και εκτέλεσης της Σύμβασης είναι, επί ποινή αποκλεισμού, η ελληνική.

Τα έγγραφα της σύμβασης έχουν συνταχθεί στην ελληνική γλώσσα.

Τυχόν ενστάσεις ή προδικαστικές προσφυγές υποβάλλονται στην ελληνική γλώσσα.

Οι **προσφορές** και τα περιλαμβανόμενα σε αυτές στοιχεία συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

Τα **αποδεικτικά έγγραφα** συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το ν. 1497/1984 (Α΄188).

Ειδικότερα, όλα τα δημόσια έγγραφα που αφορούν αλλοδαπούς οικονομικούς φορείς και που θα κατατεθούν από τους προσφέροντες στην παρούσα διαδικασία, θα είναι νόμιμα επικυρωμένα, και η μετάφραση των εν λόγω εγγράφων μπορεί να γίνει είτε από τη μεταφραστική υπηρεσία του ΥΠ.ΕΞ., είτε από το αρμόδιο προξενείο, είτε από δικηγόρο κατά την έννοια των άρθρων 454 του Κ.Πολ.Δ. και 53 του Κώδικα περί Δικηγόρων, είτε από ορκωτό μεταφραστή της χώρας προέλευσης, αν υφίσταται στη χώρα αυτή τέτοια υπηρεσία.

Επιτρέπεται αντίστοιχα η κατάθεση οιουδήποτε δημόσιου εγγράφου και δικαιολογητικού που αφορά αλλοδαπή Επιχείρηση με τη μορφή επικυρωμένης φωτοτυπίας προερχόμενης είτε από το νόμιμο επικυρωμένο έγγραφο από το αρμόδιο Προξενείο της χώρας του προσφέροντος, είτε από το πρωτότυπο έγγραφο με την σφραγίδα ‘’Apostile” σύμφωνα με την συνθήκη της Χάγης της 05.10.1961. Η επικύρωση αυτή πρέπει να έχει γίνει από δικηγόρο κατά την έννοια των άρθρων 454 του Κ.Πολ.Δ. και 53 του Κώδικα περί Δικηγόρων.

Ενημερωτικά και τεχνικά φυλλάδια και άλλα έντυπα -εταιρικά ή μη- με ειδικό τεχνικό περιεχόμενο μπορούν να υποβάλλονται και στην αγγλική γλώσσα, χωρίς να συνοδεύονται από συνολική μετάφραση στην ελληνική, εξαιρουμένων των τμημάτων, για τα οποία απαιτείται μετάφραση.

Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνεται υποχρεωτικά στην ελληνική γλώσσα.

### 2.1.5 Εγγυήσεις

Οι εγγυητικές επιστολές των παραγράφων 2.2.2 και 4.1. εκδίδονται από πιστωτικά ιδρύματα που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.

Οι εγγυήσεις αυτές περιλαμβάνουν κατ’ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την αναθέτουσα αρχή προς την οποία απευθύνονται, δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης), ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου, η) τα στοιχεία της σχετικής διακήρυξης και την καταληκτική ημερομηνία υποβολής προσφορών, θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης.

Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

Σε περίπτωση αμφιβολιών για την εγκυρότητα του πιστωτικού ιδρύματος που εξέδωσε την εγγυητική επιστολή αποφαίνεται η Τράπεζα της Ελλάδος.

## 2.2 Δικαίωμα Συμμετοχής - Κριτήρια Ποιοτικής Επιλογής

### 2.2.1 Δικαίωμα συμμετοχής

Δικαίωμα συμμετοχής στη διαδικασία σύναψης της παρούσας σύμβασης έχει η κατασκευάστρια εταιρία του προϊόντος ΠΑΠΥΡΟΣ σύμφωνα με την υπ’ αριθμ 4715/3247/02.04.2018 – ΑΔΑ : 03-055Y Απόφαση του Προέδρου της Βουλής των Ελλήνων για ανάθεση των Υπηρεσιών Συντήρησης και Τεχνικής Υποστήριξης του Ολοκληρωμένου Πληροφοριακού Συστήματος της Βουλής των Ελλήνων με τη διαδικασία διαπραγμάτευσης χωρίς προηγούμενη δημοσίευση για λόγους τεχνικούς και προστασίας αποκλειστικών δικαιωμάτων συμπεριλαμβανομένων των δικαιωμάτων διανοητικής ιδιοκτησίας (άρθρο 32 παρ.2, περ. β, υποπερ. ββ και γγ του Ν.4412/2016).

### 2.2.2 Εγγύηση συμμετοχής

**2.2.2.1.** Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τον συμμετέχοντα οικονομικό φορέα (προσφέροντα), εγγυητική επιστολή συμμετοχής, που ανέρχεται στο ποσό των **δεκαέξι χιλιάδων οκτακοσίων ευρώ (16.800 €)**, που αντιστοιχεί στο 2% της προϋπολογισθείσας αξίας χωρίς τον ΦΠΑ*.*

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς του άρθρου 2.4.5 της παρούσας, άλλως η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητά από τον προσφέροντα να παρατείνει, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

**2.2.2.2.** Η εγγύηση συμμετοχής επιστρέφεται στον Ανάδοχο με την προσκόμιση της εγγύησης καλής εκτέλεσης.

Η εγγύηση συμμετοχής επιστρέφεται επίσης μετά:

α) την άπρακτη πάροδο της προθεσμίας άσκησης προσφυγής ή την έκδοση απόφασης επί ασκηθείσας προσφυγής κατά της απόφασης κατακύρωσης,

β) την άπρακτη πάροδο της προθεσμίας άσκησης ασφαλιστικών μέτρων ή την έκδοση απόφασης επ’ αυτών και

γ) την ολοκλήρωση του προσυμβατικού ελέγχου από τον επίτροπο του ελεγκτικού συνεδρίου που είναι αρμόδιος για τον προληπτικό έλεγχο των δαπανών της Βουλής των Ελλήνων.

δ) Σε περίπτωση που ακυρωθεί ο διαγωνισμός για οποιονδήποτε λόγο.

**2.2.2.3.** Η εγγύηση συμμετοχής καταπίπτει, αν ο προσφέρων αποσύρει την προσφορά του κατά τη διάρκεια ισχύος αυτής, παρέχει ψευδή στοιχεία ή πληροφορίες που αναφέρονται στα άρθρα 2.2.3 έως 2.2.8, δεν προσκομίσει εγκαίρως τα προβλεπόμενα από την παρούσα δικαιολογητικά ή δεν προσέλθει εγκαίρως για υπογραφή της σύμβασης.

### 2.2.3 Λόγοι αποκλεισμού

Αποκλείεται από τη συμμετοχή στην παρούσα διαδικασία σύναψης σύμβασης προσφέρων οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

**2.2.3.1.**  Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42),

β) δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,

γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α΄ 48),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α΄ 166),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α΄ 215).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε τελεσίδικη αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.) και IKE ιδιωτικών κεφαλαιουχικών εταιρειών, η υποχρέωση του προηγούμενου εδαφίου αφορά κατ’ ελάχιστον στους διαχειριστές.

Στις περιπτώσεις ανωνύμων εταιρειών (Α.Ε.), η υποχρέωση του προηγούμενου εδαφίου αφορά κατ’ ελάχιστον στον Διευθύνοντα Σύμβουλο, καθώς και σε όλα τα μέλη του Διοικητικού Συμβουλίου.

Στις περιπτώσεις Συνεταιρισμών, η υποχρέωση του προηγούμενου εδαφίου αφορά στα μέλη του Διοικητικού Συμβουλίου.

Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.

Εάν στις ως άνω περιπτώσεις η,(α) έως (στ) η κατά τα ανωτέρω, περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση.

**2.2.3.2.** Στις ακόλουθες περιπτώσεις :

α) όταν ο προσφέρων έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή/και

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο προσφέρων έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο προσφέρων είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Δεν αποκλείεται ο προσφέρων οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους.

ή/και

γ) η Αναθέτουσα Αρχή γνωρίζει ή μπορεί να αποδείξει με τα κατάλληλα μέσα ότι έχουν επιβληθεί σε βάρος του οικονομικού φορέα, μέσα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς: αα) τρεις (3) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που χαρακτηρίζονται, σύμφωνα με την υπουργική απόφαση 2063/Δ1632/2011 (Β΄ 266), όπως εκάστοτε ισχύει, ως «υψηλής» ή «πολύ υψηλής» σοβαρότητας, οι οποίες προκύπτουν αθροιστικά από τρεις (3) διενεργηθέντες ελέγχους, ή ββ) δύο (2) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που αφορούν την αδήλωτη εργασία, οι οποίες προκύπτουν αθροιστικά από δύο (2) διενεργηθέντες ελέγχους. Οι υπό αα΄ και ββ΄ κυρώσεις πρέπει να έχουν αποκτήσει τελεσίδικη και δεσμευτική ισχύ.

**2.2.3.3** α)Κατ’ εξαίρεση, δεν αποκλείονται για τους λόγους των ανωτέρω παραγράφων, εφόσον συντρέχουν οι πιο κάτω επιτακτικοί λόγοι δημόσιου συμφέροντος*.*

**β)** Κατ' εξαίρεση, επίσης, ο προσφέρων δεν αποκλείεται, όταν ο αποκλεισμός, σύμφωνα με την παράγραφο 2.2.3.2, θα ήταν σαφώς δυσανάλογος, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ο οικονομικός φορέας ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, σύμφωνα με το τελευταίο εδάφιο της παρ. 2 του άρθρου 73 ν. 4412/2016, πριν από την εκπνοή της προθεσμίας της προθεσμίας υποβολής προσφοράς.

**2.2.3.4.** Αποκλείεται από τη συμμετοχή στη διαδικασία σύναψης της παρούσας σύμβασης, προσφέρων οικονομικός φορέας σε οποιαδήποτε από τις ακόλουθες καταστάσεις:

(α) εάν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016,

(β) εάν τελεί υπό πτώχευσηή έχει υπαχθεί σε διαδικασία εξυγίανσης ή ειδικής **εκκαθάρισης** ή τελεί υπό αναγκαστική διαχείρισηαπό εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην αποκλείει έναν οικονομικό φορέα ο οποίος βρίσκεται σε μία εκ των καταστάσεων που αναφέρονται στην περίπτωση αυτή, υπό την προϋπόθεση ότι αποδεικνύει ότι ο εν λόγω φορέας είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας,

(γ) υπάρχουν επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού,

δ) εάν μία κατάσταση σύγκρουσης συμφερόντων κατά την έννοια του άρθρου 24 του ν. 4412/2016 δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,

(ε) εάν μία κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 48 του ν. 4412/2016, δεν μπορεί να θεραπευθεί με άλλα, λιγότερο παρεμβατικά, μέσα,

(στ) εάν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

(ζ) εάν έχει κριθεί ένοχος σοβαρών ψευδών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή του άρθρου 2.2.9.2 της παρούσας,

(η) εάν επιχείρησε να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει εξ αμελείας παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,

(θ) εάν έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του, για το οποίο του επιβλήθηκε ποινή που του στερεί το δικαίωμα συμμετοχής σε διαδικασία σύναψης σύμβασης δημοσίων έργων και καταλαμβάνει τη συγκεκριμένη διαδικασία.

**Εάν στις ως άνω περιπτώσεις (α) έως (η) η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε τρία (3) έτη από την ημερομηνία του σχετικού γεγονότος**.

Η αναθέτουσα αρχή μπορεί να μην αποκλείει έναν οικονομικό φορέα, ο οποίος βρίσκεται σε μια εκ των καταστάσεων που αναφέρονται στην περίπτωση β΄ της παρ. 4, υπό την προϋπόθεση ότι αποδεδειγμένα ο εν λόγω φορέας είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας.

**2.2.3.5.** Αποκλείεται, επίσης, προσφέρων οικονομικός φορέας από τη συμμετοχή στη διαδικασία σύναψης της παρούσας σύμβασης εάν συντρέχουν οι προϋποθέσεις εφαρμογής της παρ. 4 του άρθρου 8 του ν. 3310/2005, όπως ισχύει (αμιγώς εθνικός λόγος αποκλεισμού).

**2.2.3.6.** Ο προσφέρων αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις

**2.2.3.7.** Προσφέρων οικονομικός φορέας που εμπίπτει σε μια από τις καταστάσεις που αναφέρονται στις παραγράφους 2.2.3.1, 2.2.3.2. γ) και 2.2.3.4 μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού (αυτοκάθαρση). Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, σύμφωνα με τις κείμενες διατάξεις, με τελεσίδικη απόφαση, σε εθνικό επίπεδο, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση.

**2.2.3.8.** Η απόφαση για την διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016.

**2.2.3.9.** Οικονομικός φορέας, στον οποίο έχει επιβληθεί, με την κοινή υπουργική απόφαση του άρθρου 74 του ν. 4412/2016, η ποινή του αποκλεισμού αποκλείεται αυτοδίκαια και από την παρούσα διαδικασία σύναψης της σύμβασης.

**Κριτήρια Επιλογής**

### 2.2.4 Καταλληλόλητα άσκησης επαγγελματικής δραστηριότητας

Ο οικονομικός φορέας που συμμετέχει στη διαδικασία σύναψης της παρούσας σύμβασης απαιτείται να ασκεί επαγγελματική δραστηριότητα συναφή με το αντικείμενο των προς παροχή υπηρεσιών. Ειδικότερα, απαιτείται να διαθέτει άδεια λειτουργίας και πιστοποιητικό εγγραφής του σε ένα από τα επαγγελματικά ή εμπορικά μητρώα που τηρούνται στη χώρα εγκατάστασής του.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα.

Ειδικά για τους εγκατεστημένους στην Ελλάδα οικονομικούς φορείς απαιτείται να είναι εγγεγραμμένοι στο οικείο επιμελητήριο, με το οποίο θα πιστοποιείται η εγγραφή τους σ’ αυτό και το ειδικό επάγγελμα τους που να είναι συναφές με το αντικείμενο της υπό ανάθεσης σύμβασης.

### 2.2.5 Οικονομική και χρηματοοικονομική επάρκεια

Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, ο οικονομικός φορέας **απαιτείται να διαθέτει** κύκλο εργασιών κατά τη διάρκεια των τριών (3) τελευταίων διαχειριστικών χρήσεων (2014, 2015, 2016), ίσο ή μεγαλύτερο από το 100% του προϋπολογισμού της υπό ανάθεση σύμβασης (μη συμπεριλαμβανομένου του ΦΠΑ). Αν ο υποψήφιος Ανάδοχος δραστηριοποιείται για χρονικό διάστημα μικρότερο των τριών (3) διαχειριστικών χρήσεων, τότε ο κύκλος εργασιών του για όσες διαχειριστικές χρήσεις δραστηριοποιείται πρέπει να είναι ίσος ή μεγαλύτερος από το 150% του προϋπολογισμού της υπό ανάθεση σύμβασης

### 2.2.6 Τεχνική και επαγγελματική ικανότητα

Όσον αφορά στην τεχνική και επαγγελματική ικανότητα ως ελάχιστη προϋπόθεση για την παρούσα διαδικασία σύναψης σύμβασης, ο οικονομικός φορέας **απαιτείται**

να διαθέτει προσωπικό επαρκές σε πλήθος και δεξιότητες για την ανάθεση της σύμβασης

Συγκεκριμένα απαιτείται :

* Ένας (1) Υπεύθυνος Ομάδας Έργου με οκταετή (8) τουλάχιστον εργασιακή εμπειρία σε Διαχείριση και Διοίκηση Έργων Πληροφορικής και πενταετή (5) τουλάχιστον εργασιακή εμπειρία σε σχεδιασμό, ανάπτυξη, υλοποίηση και συντήρηση εφαρμογών λογισμικού. Ο Υπεύθυνος της Ομάδας Έργου του αναδόχου πρέπει να διαθέτει: Πτυχίο Πληροφορικής (ΑΕΙ), ή Μηχανικών τεχνολογίας υπολογιστών, ή συναφούς αντικειμένου και Μεταπτυχιακό δίπλωμα στην πληροφορική.
* Ένας (1) Υπεύθυνος Ανάλυσης Πληροφοριακών Συστημάτων με πενταετή (5) τουλάχιστον εργασιακή εμπειρία σε ανάλυση, σχεδιασμό, υλοποίηση, συντήρηση και υποστήριξη πληροφοριακών συστημάτων και τριετή (3) τουλάχιστον εμπειρία και ενασχόληση με επιχειρησιακές διαδικασίες χρηματοοικονομικής διαχείρισης. Ο Υπεύθυνος Ανάλυσης Πληροφοριακών Συστημάτων πρέπει να διαθέτει Πτυχίο Πληροφορικής (ΑΕΙ), ή Μηχανικών τεχνολογίας υπολογιστών, ή συναφούς αντικειμένου.
* Ένας (1) υπεύθυνος Ανάλυσης Πληροφοριακών Συστημάτων με πενταετή (5) τουλάχιστον εργασιακή εμπειρία σε ανάλυση, σχεδιασμό, υλοποίηση, συντήρηση και υποστήριξη πληροφοριακών συστημάτων και τριετή (3) τουλάχιστον εμπειρία και ενασχόληση με διαχείριση ηλεκτρονικών εγγραφών - ηλεκτρονικού πρωτόκολλου και επιχειρησιακών ροών εργασίας βασισμένο στο προϊόν Πάπυρος. Ο Υπεύθυνος Ανάλυσης Πληροφοριακών Συστημάτων πρέπει να διαθέτει Πτυχίο Πληροφορικής (ΑΕΙ), ή Μηχανικών τεχνολογίας υπολογιστών, ή συναφούς αντικειμένου.
* Ένας (1) Τεχνικός Υπεύθυνος Βάσης Δεδομένων με εξειδίκευση και τουλάχιστον πενταετή (5) επαγγελματική εμπειρία στο σχεδιασμό, στην υλοποίηση, στη διαχείριση και στη βελτιστοποίηση επιδόσεών Βάσης Δεδομένων Oracle και διαχείρισης διάταξης RAC Oracle 11g. Ο Τεχνικός Υπεύθυνος Βάσης Δεδομένων πρέπει να διαθέτει Πτυχίο Πληροφορικής (ΑΕΙ), ή Μηχανικών Η/Υ, ή συναφούς αντικειμένου και σχετική πιστοποίηση (πχ Oracle certified database administrator).
* Τρείς (3) Αναλυτές/Προγραμματιστές με πενταετή (5) τουλάχιστον επαγγελματική εμπειρία ο καθένας σε σχεδίαση, ανάπτυξη, υλοποίηση και συντήρηση εφαρμογών λογισμικού και τριετή (3) τουλάχιστον επαγγελματική εμπειρία στη χρήση προγραμματιστικών εργαλείων vb, oracle developer suite, crystal reports, sql, .net, C++, PHP, Java, J2EE, REST, ΠΑΠΥΡΟΣ.

Η τριετής ειδική επαγγελματική εμπειρία στη χρήση των ως άνω προγραμματιστικών εργαλείων αρκεί να καλύπτεται σωρευτικά από τους τρείς (3) αναλυτές / προγραμματιστές για το σύνολο των ως άνω αναφερθέντων προγραμματιστικών εργαλείων. Οι Αναλυτές / Προγραμματιστές πρέπει να διαθέτουν αυτοτελώς Πτυχίο Πληροφορικής ή συναφούς αντικειμένου, (ΑΕΙ) ή (ΤΕΙ).

### 2.2.7 Πρότυπα διασφάλισης ποιότητας

Ο οικονομικός φορέας για την παρούσα διαδικασία σύναψης σύμβασης οφείλει να διαθέτει κατάλληλη πιστοποίηση για την εξασφάλιση της ποιότητας των υπηρεσιών που θα παρέχει κατά την ανάπτυξη, σχεδιασμό, υλοποίηση, συντήρηση, διαχείριση και υποστήριξη των εφαρμογών λογισμικού και των υποσυστημάτων του ΟΠΣ της ΒτΕ

### 2.2.8 Στήριξη στην ικανότητα τρίτων

Ο οικονομικός φορέας μπορεί, όσον αφορά τα κριτήρια της οικονομικής και χρηματοοικονομικής επάρκειας (της παραγράφου 2.2.5) και τα σχετικά με την τεχνική και επαγγελματική ικανότητα (της παραγράφου 2.2.6), να στηρίζεται στις ικανότητες άλλων φορέων, ασχέτως της νομικής φύσης των δεσμών τους με αυτούς. Στην περίπτωση αυτή, αποδεικνύουν ότι θα έχουν στη διάθεσή τους τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται.

 Ειδικά, όσον αφορά στα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ΄ του Μέρους ΙΙ του Παραρτήματος ΧΙΙ του Προσαρτήματος Α΄ του ν. 4412/2016 ή με την σχετική επαγγελματική εμπειρία, οι οικονομικοί φορείς, μπορούν να στηρίζονται στις ικανότητες άλλων φορέων, μόνο, εάν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες.

Όταν ο οικονομικός φορέας στηρίζεται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, ο εν λόγω οικονομικός φορέας και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης.

Η παροχή υπηρεσιών συντήρησης και τεχνικής υποστήριξης των εφαρμογών και υποσυστημάτων του ΟΠΣ της ΒτΕ που εντάσσονται στην ΟΜΑΔΑ Α’ του πίνακα «Συγκεντρωτικός Πίνακας Εφαρμογών και Υποσυστημάτων του ΟΠΣ της ΒτΕ» (ΠΑΡΑΡΤΗΜΑ IV της παρούσας),γίνεται υποχρεωτικά από τον προσφέροντα ή, αν η προσφορά υποβάλλεται από ένωση οικονομικών φορέων, από έναν από τους συμμετέχοντες στην ένωση αυτή.

### 2.2.9 Κανόνες απόδειξης ποιοτικής επιλογής

#### 2.2.9.1 Προκαταρκτική απόδειξη κατά την υποβολή προσφορών

Προς προκαταρκτική απόδειξη ότι ο προσφέρων οικονομικός φορέας: α) δεν βρίσκεται σε μία από τις καταστάσεις της παραγράφου 2.2.3 και β) πληρεί τα σχετικά κριτήρια επιλογής των παραγράφων 2.2.4, 2.2.5, 2.2.6 και 2.2.7 της παρούσης, προσκομίζει κατά την υποβολή της προσφοράς του ως δικαιολογητικό συμμετοχής, το προβλεπόμενο από το άρθρο 79 παρ. 1 και 3 του ν. 4412/2016 Ευρωπαϊκό Ενιαίο Έγγραφο Σύμβασης (ΕΕΕΣ), σύμφωνα με το επισυναπτόμενο στην παρούσα ΠΑΡΑΡΤΗΜΑ ΙΙΙ, το οποίο αποτελεί ενημερωμένη υπεύθυνη δήλωση, με τις συνέπειες του ν. 1599/1986. Το ΕΕΕΣ καταρτίζεται βάσει του τυποποιημένου εντύπου του Παραρτήματος 2 του Κανονισμού (ΕΕ) 2016/7 και συμπληρώνεται από τον προσφέροντα οικονομικό φορέα.

Σε όλες τις περιπτώσεις, όπου περισσότερα από ένα φυσικά πρόσωπα είναι μέλη του διοικητικού, διευθυντικού ή εποπτικού οργάνου ενός οικονομικού φορέα ή έχουν εξουσία εκπροσώπησης, λήψης αποφάσεων ή ελέγχου σε αυτό, υποβάλλεται ένα Ευρωπαϊκό Ενιαίο Έγγραφο Σύμβασης (ΕΕΕΣ), το οποίο είναι δυνατό να φέρει μόνο την υπογραφή του κατά περίπτωση εκπροσώπου του οικονομικού φορέα ως προκαταρκτική απόδειξη των λόγων αποκλεισμού του άρθρου 2.2.3.1 της παρούσας για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.

Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

#### 2.2.9.2 Αποδεικτικά μέσα

**Α.** Το δικαίωμα συμμετοχής του οικονομικού φορέα και οι όροι και προϋποθέσεις συμμετοχής του, όπως ορίζονται στις παραγράφους 2.2.1 έως 2.2.8, κρίνονται κατά την υποβολή της προσφοράς, κατά την υποβολή των δικαιολογητικών της παρούσας και κατά τη σύναψη της σύμβασης στις περιπτώσεις του άρθρου 105 παρ. 3 περ. γ του ν. 4412/2016.

Στην περίπτωση που προσφέρων οικονομικός φορέας ή ένωση αυτών στηρίζεται στις ικανότητες άλλων φορέων, σύμφωνα με την παράγραφό 2.2.8. της παρούσας, οι φορείς στην ικανότητα των οποίων στηρίζεται υποχρεούνται στην υποβολή των δικαιολογητικών που αποδεικνύουν ότι δεν συντρέχουν οι λόγοι αποκλεισμού της παραγράφου 2.2.3 της παρούσας και ότι πληρούν τα σχετικά κριτήρια επιλογής κατά περίπτωση (παράγραφοι 2.2.4- 2.2.8).

Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού των παραγράφων 2.2.3.1, 2.2.3.2 και 2.2.3.4.

Ο οικονομικός φορέας δεν υποχρεούνται να υποβάλει δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα ως άνω δικαιολογητικά και αυτά εξακολουθούν να ισχύουν.

**Β.** **1.** Για την απόδειξη της μη συνδρομής των λόγων αποκλεισμού της παραγράφου 2.2.3 ο προσφέρων οικονομικός φορέας προσκομίζει αντίστοιχα τα παρακάτω δικαιολογητικά:

**α)** για την παράγραφο 2.2.3.1 απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις. Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο 2.2.3.1,

**β)** για τις παραγράφους 2.2.3.2 και 2.2.3.4 περίπτωση β΄ πιστοποιητικό που εκδίδεται από την αρμόδια αρχή του οικείου κράτους - μέλους ή χώρας. Επιπλέον ο προσωρινός Ανάδοχος οφείλει να προσκομίσει υπεύθυνη δήλωση αναφορικά με τους οργανισμούς κοινωνικής ασφάλισης στους οποίους οφείλει να καταβάλει εισφορές (στην περίπτωση που ο προσωρινός Ανάδοχος έχει την εγκατάστασή του στην Ελλάδα η υπεύθυνη δήλωση αφορά Οργανισμούς κύριας και επικουρικής ασφάλισης).

Ειδικότερα για τους οικονομικούς φορείς που είναι εγκατεστημένοι στην Ελλάδα, τα πιστοποιητικά ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή ότι δεν έχουν υπαχθεί σε διαδικασία εξυγίανσης, εκδίδονται από το αρμόδιο πρωτοδικείο της έδρας του οικονομικού φορέα. Το πιστοποιητικό ότι το νομικό πρόσωπο δεν έχει τεθεί υπό εκκαθάριση με δικαστική απόφαση εκδίδεται από το οικείο Πρωτοδικείο της έδρας του οικονομικού φορέα, το δε πιστοποιητικό ότι δεν έχει τεθεί υπό εκκαθάριση με απόφαση των εταίρων εκδίδεται από το Γ.Ε.Μ.Η., σύμφωνα με τις κείμενες διατάξεις, ως κάθε φορά ισχύουν. Τα φυσικά πρόσωπα (ατομικές επιχειρήσεις) δενπροσκομίζουν πιστοποιητικό περί μη θέσεως σε εκκαθάριση. Η μη αναστολή των επιχειρηματικών δραστηριοτήτων του οικονομικού φορέα, για τους εγκατεστημένους στην Ελλάδα οικονομικούς φορείς αποδεικνύεται μέσω της ηλεκτρονικής πλατφόρμας της Ανεξάρτητης Αρχής Δημοσίων Εσόδων.

Αν το κράτος-μέλος ή η εν λόγω χώρα δεν εκδίδει τέτοιου είδους έγγραφο ή πιστοποιητικό ή όπου το έγγραφο ή το πιστοποιητικό αυτό δεν καλύπτει όλες τις περιπτώσεις που αναφέρονται στις παραγράφους 2.2.3.1 και 2.2.3.2 και στην περίπτωση β΄ της παραγράφου 2.2.3.4, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.

Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 και στην περίπτωση β΄ της παραγράφου 2.2.3.4.

Για τις λοιπές περιπτώσεις της παραγράφου 2.2.3.4 υπεύθυνη δήλωση του προσφέροντος οικονομικού φορέα ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού.

**γ)** Για τις περιπτώσεις του άρθρου 2.2.3.2γ της παρούσας, πιστοποιητικό από τη Διεύθυνση Προγραμματισμού και Συντονισμού της Επιθεώρησης Εργασιακών Σχέσεων, από το οποίο να προκύπτουν οι πράξεις επιβολής προστίμου που έχουν εκδοθεί σε βάρος του οικονομικού φορέα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς.

**δ)** για την παράγραφο 2.2.3.5, δικαιολογητικά ονομαστικοποίησης των μετοχών, εφόσον ο προσωρινός Ανάδοχος είναι ανώνυμη εταιρία. (Εξαιρούνται της υποχρέωσης αυτής οι εταιρείες που είναι εισηγμένες στο Χρηματιστήριο της χώρας εγκατάστασής τους και υποβάλλουν περί τούτου υπεύθυνη δήλωση του νόμιμου εκπροσώπου τους):

Ειδικότερα ο προσωρινός Ανάδοχος υποβάλλει πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, καθώς και αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα εργάσιμες ημέρες πριν από την ημέρα υποβολής της προσφοράς.

Εάν ο προσωρινός Ανάδοχος είναι αλλοδαπή ανώνυμη εταιρία, καιεφόσον έχει, κατά το δίκαιο της έδρας της, ονομαστικές μετοχέςπροσκομίζει πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, αναλυτική κατάσταση μετόχων, με αριθμό των μετοχών του κάθε μετόχου, όπως τα στοιχεία αυτά είναι καταχωρημένα στο βιβλίο μετόχων της εταιρείας με ημερομηνία το πολύ 30 εργάσιμες ημέρες πριν την υποβολή της προσφοράς ή κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, που έχει συντελεστεί τις τελευταίες 30 (τριάντα) εργάσιμες ημέρες πριν την υποβολή της προσφοράς.

Σε διαφορετική περίπτωση, δηλαδή εφόσον κατά τοδίκαιο της χώρας στην οποία έχει την έδρα της δεν έχει ονομαστικές μετοχές, υποβάλλει βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει σχετική πρόβλεψη, διαφορετικά προσκομίζει υπεύθυνη δήλωση του διαγωνιζόμενου, έγκυρη και ενημερωμένη κατάσταση μετόχων που κατέχουν τουλάχιστον 1% των μετοχών και αν δεν τηρείται τέτοια κατάσταση, σχετική κατάσταση μετόχων (με 1%), σύμφωνα με την τελευταία Γενική Συνέλευση, αν οι μέτοχοι αυτοί είναι γνωστοί στην εταιρεία. Αν δεν προσκομισθεί κατάσταση κατά τα ανωτέρω, η εταιρεία αιτιολογεί τους λόγους που οι μέτοχοι αυτοί δεν της είναι γνωστοί.

Η αναθέτουσα αρχή δεν υπεισέρχεται στην κρίση της ως άνω αιτιολογίας. Δύναται, ωστόσο, να αποδείξει τη δυνατότητα υποβολής της κατάστασης μετόχων, και μόνο στην περίπτωση αυτή η εταιρεία αποκλείεται από την παρούσα διαδικασία.

Περαιτέρω, πριν την υπογραφή της σύμβασης υποβάλλεται η υπεύθυνη δήλωση της κοινής απόφασης των Υπουργών Ανάπτυξης και Επικρατείας 20977/23-8-2007 (Β’ 1673) «*Δικαιολογητικά για την τήρηση των μητρώων του ν. 3310/2005 όπως τροποποιήθηκε με το ν. 3414/2005*» και

**ε)** για την παράγραφο 2.2.3.9. υπεύθυνη δήλωση του προσφέροντος οικονομικού φορέα ότι δεν έχει εκδοθεί σε βάρος του απόφαση αποκλεισμού, σύμφωνα με το άρθρο 74 του ν. 4412/2016.

**B.2.** Για την απόδειξη της απαίτησης του άρθρου 2.2.4. (απόδειξη καταλληλότητας για την άσκηση επαγγελματικής δραστηριότητας) προσκομίζει πιστοποιητικό/βεβαίωση του οικείου επαγγελματικού ή εμπορικού μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού ή εμπορικού μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης.

Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο Βιοτεχνικό ή Εμπορικό ή Βιομηχανικό Επιμελητήριο ή στο Μητρώο Κατασκευαστών Αμυντικού Υλικού

Για την απόδειξη άσκησης γεωργικού ή κτηνοτροφικού επαγγέλματος, οι αναθέτουσες αρχές απαιτούν σχετική βεβαίωση άσκησης επαγγέλματος, από αρμόδια διοικητική αρχή ή αρχή Οργανισμού Τοπικής Αυτοδιοίκησης.

**Β.3.** Για την απόδειξη της οικονομικής και χρηματοοικονομικής επάρκειας της παραγράφου 2.2.5 ο προσφέρων πρέπει να προσκομίσει μαζί με την προσφορά του και εντός του Φακέλου Δικαιολογητικών Συμμετοχής τους ισολογισμούς των τριών (3) τελευταίων διαχειριστικών χρήσεων (2014, 2015, 2016), σε περίπτωση που ο υποψήφιος Ανάδοχος υποχρεούται στην έκδοση ισολογισμών, ή δήλωση του ύψους του ετήσιου κύκλου εργασιών για καθεμία διαχειριστική χρήση, σε περίπτωση που ο υποψήφιος Ανάδοχος δεν υποχρεούται στην έκδοση ισολογισμών. Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια με οποιοδήποτε άλλο κατάλληλο έγγραφο.

**Β.4.** Για την απόδειξη της τεχνικής ικανότητας της παραγράφου 2.2.6 ο οικονομικός φορέας προσκομίζει μαζί με την προσφορά του και εντός του Φακέλου Δικαιολογητικών Συμμετοχής τα αναφερόμενα ως ακολούθως στοιχεία τεκμηρίωσης:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * Βιογραφικά σημειώματα του Υπεύθυνου και των Μελών της Ομάδας Έργου που θα προτείνει για την υπό ανάθεση σύμβαση, σύμφωνα με το υπόδειγμα του Παραρτήματος VI της παρούσας. * Δηλώσεις συνεργασίες των εξωτερικών συνεργατών που ως Μέλη της Ομάδας Έργου θα παρέχουν τις υπηρεσίες τους για την εκτέλεση της υπό ανάθεση σύμβασης υπό την μορφή Υπεύθυνης Δήλωσης, νομίμως θεωρημένη για το γνήσιο της υπογραφής. * Πίνακα των μόνιμων υπαλλήλων του που συμμετέχουν στην Ομάδα Έργου. Ο πίνακας πρέπει να συνταχθεί σύμφωνα με το Υπόδειγμα πίνακα που ακολουθεί:  |  |  |  |  |  | | --- | --- | --- | --- | --- | | α/α | Υποψήφιος Ανάδοχος | Ονοματεπώνυμο Υπαλλήλου | Θέση στην Ομάδα Έργου | Ποσοστό συμμετοχής (%) | |  |  |  |  |  | |  |  |  |  |  | |  |  |  |  |  |  * Πίνακα των εξωτερικών συνεργατών του που συμμετέχουν στην Ομάδα Έργου. Ο πίνακας πρέπει να συνταχθεί σύμφωνα με το Υπόδειγμα πίνακα που ακολουθεί:  |  |  |  |  |  | | --- | --- | --- | --- | --- | | α/α | Υποψήφιος Ανάδοχος | Ονοματεπώνυμο εξωτερικού συνεργάτη | Θέση στην Ομάδα Έργου | Ποσοστό συμμετοχής (%) | |  |  |  |  |  | |  |  |  |  |  | |  |  |  |  |  |  * Σε περίπτωση που ο οικονομικός φορέας προτίθεται να αναθέσει υπεργολαβικά σε τρίτους την υλοποίηση τμήματος του υπό ανάθεση Έργου, τότε θα πρέπει να καταθέσει συμπληρωμένο τον παρακάτω πίνακα καθώς και τις σχετικές δηλώσεις συνεργασίας, όπου θα αναγράφεται το τμήμα του Έργου που προτίθεται να αναλάβει ο υπεργολάβος, ο οποίος θα δηλώνει ότι έχει λάβει γνώση του χρονοδιαγράμματος του Έργου και της απαιτούμενης ανθρωποπροσπάθειας και θα δεσμεύεται ότι θα διαθέσει τους απαιτούμενους πόρους. Η υπεύθυνη δήλωση συνεργασίας θα υπογράφεται από τον υπεργολάβο ή τον νόμιμο εκπρόσωπό του, νομίμως θεωρημένη για το γνήσιο της υπογραφής, συνοδευόμενη από το σχετικό παραστατικό νομιμοποίησης της υπογραφής.  |  |  |  | | --- | --- | --- | | Περιγραφή τμήματος Έργου που προτίθεται ο υποψήφιος Ανάδοχος να αναθέσει σε υπεργολάβο ή σε εξωτερικό συνεργάτη | Επωνυμία Υπεργολάβου/Εξωτερικού Συνεργάτη | Ημερομηνία Δήλωσης Συνεργασίας | |  |  |  | |  |  |  |  * Σε περίπτωση που απαιτείται υπό τη συνδρομή σπουδαίου λόγου αντικατάσταση μέλους της ομάδας έργου, ο Ανάδοχος υποχρεούται να προτείνει στη θέση του αποχωρούντος νέο πρόσωπο, υποβάλλοντας στην αναθέτουσα αρχή αίτημα αντικατάστασης μέλους και επισυνάπτοντας βιογραφικό σημείωμα και δήλωση αποδοχής συνεργασίας του υποψήφιου νέου μέλους. Ο Ανάδοχος μπορεί να προβεί στην αντικατάσταση μέλους μόνο κατόπιν έγκρισης του αιτήματός του από την αναθέτουσα αρχή, η οποία αποφασίζει μετά από σχετική εισήγηση της ΔΠΕ. |

**Β.5.** Για την απόδειξη της συμμόρφωσής του με πρότυπα διασφάλισης ποιότητας της παραγράφου 2.2.7 ο οικονομικός φορέας προσκομίζει:

* Πιστοποιητικά της σειράς ISO 9001 και ISO 27001 εν ισχύ, από αναγνωρισμένο Ινστιτούτο ή Οργανισμό για τη σχεδίαση, ανάπτυξη και υλοποίηση πληροφοριακών συστημάτων, ή άλλο ισοδύναμο εν ισχύ, από Οργανισμούς εδρεύοντες σε άλλα κράτη μέλη της Ευρωπαϊκής Ένωσης, ή άλλα αποδεικτικά στοιχεία για ισοδύναμα μέτρα εξασφάλισης της ποιότητας.
* Στην περίπτωση που οι υπηρεσίες δεν πιστοποιούνται σύμφωνα με τα εναρμονισμένα ευρωπαϊκά πρότυπα, πρέπει να συνοδεύονται από πιστοποιητικά συμμόρφωσης που έχουν εκδοθεί από φορέα πιστοποίησης προϊόντων/υπηρεσιών διαπιστευμένο προς τούτο είτε από το Εθνικό Σύστημα Διαπίστευσης Α.Ε. (Ε.Σ.Υ.Δ.) ή από φορέα διαπίστευσης μέλος της Ευρωπαϊκής Συνεργασίας για τη Διαπίστευση (European Cooperation For Accreditation-E.A.) και της αντίστοιχης Συμφωνίας Αμοιβαίας Αναγνώρισης (M.L.A.) αυτής.

**Β.6.** Για την απόδειξη της νόμιμης σύστασης και εκπροσώπησης, στις περιπτώσεις που ο οικονομικός φορέας είναι νομικό πρόσωπο, προσκομίζει τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του διαγωνιζομένου). Από τα ανωτέρω έγγραφα πρέπει να προκύπτουν η νόμιμη σύστασή του, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**Β.7.** Ο οικονομικός φορέας που είναι εγγεγραμμένος σε επίσημους καταλόγους που προβλέπονται από τις εκάστοτε ισχύουσες εθνικές διατάξεις ή διαθέτει πιστοποίηση από οργανισμούς πιστοποίησης που συμμορφώνονται με τα ευρωπαϊκά πρότυπα πιστοποίησης, κατά την έννοια του Παραρτήματος VII του Προσαρτήματος Α΄ του ν. 4412/2016, μπορεί να προσκομίσει στις αναθέτουσες αρχές πιστοποιητικό εγγραφής εκδιδόμενο από την αρμόδια αρχή ή το πιστοποιητικό που εκδίδεται από τον αρμόδιο οργανισμό πιστοποίησης.

Στα πιστοποιητικά αυτά αναφέρονται τα δικαιολογητικά βάσει των οποίων έγινε η εγγραφή των εν λόγω οικονομικών φορέων στον επίσημο κατάλογο ή η πιστοποίηση και η κατάταξη στον εν λόγω κατάλογο.

Η πιστοποιούμενη εγγραφή στους επίσημους καταλόγους από τους αρμόδιους οργανισμούς ή το πιστοποιητικό, που εκδίδεται από τον οργανισμό πιστοποίησης, συνιστά τεκμήριο καταλληλότητας όσον αφορά τις απαιτήσεις ποιοτικής επιλογής, τις οποίες καλύπτει ο επίσημος κατάλογος ή το πιστοποιητικό.

Οι οικονομικοί φορείς που είναι εγγεγραμμένοι σε επίσημους καταλόγους απαλλάσσονται από την υποχρέωση υποβολής των δικαιολογητικών που αναφέρονται στο πιστοποιητικό εγγραφής τους.

**Β.8.** Στην περίπτωση που οικονομικός φορέας επιθυμεί να στηριχθεί στις ικανότητες άλλων φορέων, σύμφωνα με την παράγραφο 2.2.8 για την απόδειξη ότι θα έχει στη διάθεσή του τους αναγκαίους πόρους, προσκομίζει, ιδίως, σχετική έγγραφη δέσμευση των φορέων αυτών για τον σκοπό αυτό.

## 2.3 Κριτήρια Ανάθεσης

### 2.3.1 Κριτήριο ανάθεσης

Συμφωνία μετά από διαδικασία διαπραγμάτευσης της προσφερόμενης τιμής.

## 2.4 Κατάρτιση - Περιεχόμενο Προσφοράς

### 2.4.1 Γενικοί όροι υποβολής προσφοράς

Η προσφορά υποβάλλεται με βάση τις απαιτήσεις που ορίζονται στα Παραρτήματα I και II της Διακήρυξης για όλες τις περιγραφόμενες υπηρεσίες.

Δεν επιτρέπονται εναλλακτικές προσφορές .

Η προσφορά και η αίτηση συμμετοχής υπογράφονται και μονογράφονται ανά φύλλο από τον οικονομικό φορέα ή, σε περίπτωση νομικών προσώπων από το νόμιμο εκπρόσωπο αυτών.

### 2.4.2 Χρόνος και Τρόπος υποβολής προσφορών

**2.4.2.1.** Η προσφορά υποβάλλεται από τον ενδιαφερόμενο σε κλειστό σφραγισμένο φάκελο στο Τμήμα Γραμματείας (Πρωτόκολλο) της Βουλής των Ελλήνων, Βασιλίσσης Σοφίας 11, 3ος όροφος, μέχρι την καταληκτική ημερομηνία και ώρα που ορίζει η παρούσα διακήρυξη, στην Ελληνική Γλώσσα, σύμφωνα με τα οριζόμενα στον ν.4412/2016.

**2.4.2.2.** Ο χρόνος υποβολής της προσφοράς βεβαιώνεται από τον αριθμό πρωτοκόλλου κατάθεσης.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς.

**2.4.2.3.** Ο οικονομικός φορέας υποβάλλει με την προσφορά τους τα ακόλουθα:

(α) έναν (υπο)φάκελο με την ένδειξη «Δικαιολογητικά Συμμετοχής –Τεχνική Προσφορά» στον οποίο περιλαμβάνονται τα κατά περίπτωση απαιτούμενα δικαιολογητικά και η τεχνική προσφορά σύμφωνα με τις διατάξεις της κείμενης νομοθεσίας και την παρούσα.

(β) έναν (υπο)φάκελο με την ένδειξη «Οικονομική Προσφορά» στον οποίο περιλαμβάνεται η οικονομική προσφορά του οικονομικού φορέα και τα κατά περίπτωση απαιτούμενα δικαιολογητικά.

Από τον προσφέροντα σημαίνονται με χρήση του σχετικού πεδίου του συστήματος τα στοιχεία εκείνα της προσφοράς του που έχουν εμπιστευτικό χαρακτήρα, σύμφωνα με τα οριζόμενα στο άρθρο 21 του ν. 4412/16 . Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές πληροφορίες σχετικά με τις τιμές μονάδας, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.

**2.4.2.4.** Ο οικονομικός φορέας συντάσσει την τεχνική και οικονομική του προσφορά συμπληρώνοντας υποχρεωτικά και τα αντίστοιχα έντυπα.

### 2.4.3 Περιεχόμενα Φακέλου «Δικαιολογητικά Συμμετοχής- Τεχνική Προσφορά»

**2.4.3.1** Τα στοιχεία και δικαιολογητικά για την συμμετοχή του προσφέροντος στη διαγωνιστική διαδικασία περιλαμβάνουν: α) το Ευρωπαϊκό Ενιαίο Έγγραφο Σύμβασης (Ε.Ε.Ε.Σ.), το οποίο αποτελεί αναπόσπαστο τμήμα της διακήρυξης (ΠΑΡΑΡΤΗΜΑ III), όπως προβλέπεται στην παρ. 1 και 3 του άρθρου 79 του ν. 4412/2016 και β) την εγγύηση συμμετοχής, όπως προβλέπεται στο άρθρο 72 του Ν.4412/2016 και τα άρθρα 2.1.5 και 2.2.2 αντίστοιχα της παρούσας διακήρυξης.

Οι ενώσεις οικονομικών φορέων που υποβάλλουν κοινή προσφορά, υποβάλλουν το ΕΕΕΣ για κάθε οικονομικό φορέα που συμμετέχει στην ένωση.

**2.4.3.2** Ητεχνική προσφορά θα πρέπει να καλύπτει όλες τις απαιτήσεις και τις προδιαγραφές που έχουν τεθεί από την αναθέτουσα αρχή με το κεφάλαιο Α.5 ΤΕΧΝΙΚΕΣ ΠΡΟΔΙΑΓΡΑΦΕΣ του Παραρτήματος Ι και τον Πίνακα Συμμόρφωσης του Παραρτήματος ΙΙ της Διακήρυξης, περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. Περιλαμβάνει ιδίως τα έγγραφα και δικαιολογητικά, βάσει των οποίων θα αξιολογηθεί η καταλληλόλητα των προσφερόμενων υπηρεσιών, με βάση το κριτήριο ανάθεσης, σύμφωνα με τα αναλυτικώς αναφερόμενα στα ως άνω Παραρτήματα Ι και ΙΙ.

### 2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών

Η Οικονομική Προσφορά συντάσσεται με βάση το αναγραφόμενο στην παρούσα κριτήριο ανάθεσης και σύμφωνα με τα οριζόμενα στο ΠΑΡΑΡΤΗΜΑ V της διακήρυξης (συμπλήρωση του εντύπου- υποδείγματος οικονομικής προσφοράς):

Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται.

Ως απαράδεκτες θα απορρίπτονται προσφορές στις οποίες: α) δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα, β) δεν προκύπτει με σαφήνεια η προσφερόμενη τιμή, με την επιφύλαξη της παρ. 4 του άρθρου 102 του ν. 4412/2016 και γ) η τιμή υπερβαίνει τον προϋπολογισμό της σύμβασης.

### 2.4.5 Χρόνος ισχύος των προσφορών

**2.4.5.1.** Η υποβαλλόμενη προσφορά ισχύει και δεσμεύει τον οικονομικό φορέα για διάστημα δώδεκα (12) μηνών από την επόμενη της διενέργειας του διαγωνισμού.

Προσφορά η οποία ορίζει χρόνο ισχύος μικρότερο από τον ανωτέρω προβλεπόμενο απορρίπτεται.

Η ισχύς της προσφοράς μπορεί να παρατείνεται εγγράφως, εφόσον τούτο ζητηθεί από την αναθέτουσα αρχή, πριν από τη λήξη της, με αντίστοιχη παράταση της εγγυητικής επιστολής συμμετοχής σύμφωνα με τα οριζόμενα στο άρθρο 72 παρ. 1 α του ν. 4412/2016 και την παράγραφο 2.2.2 της παρούσας, κατ' ανώτατο όριο για χρονικό διάστημα ίσο με την προβλεπόμενη ως άνω αρχική διάρκεια.

Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε ο οικονομικός φορέας που συμμετέχει στη διαδικασία μπορεί να επιλέξει είτε να παρατείνει την προσφορά και την εγγύηση συμμετοχής του, εφόσον τους ζητηθεί πριν την πάροδο του ανωτέρω ανώτατου ορίου παράτασης της προσφοράς τους είτε όχι.

**2.4.5.2.** Ανακοίνωση επιλογής Αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο μόνο εφόσον αυτός το αποδεχθεί.

**2.4.5.3.** Ο υποψήφιος στον οποίο θα γίνει κατακύρωση είναι υποχρεωμένος να παρατείνει την ισχύ της Εγγυητικής Επιστολής Συμμετοχής για όσο διάστημα διαρκεί η διαδικασία κατάρτισης της Σύμβασης.

### 2.4.6 Λόγοι απόρριψης προσφορών

H αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:

α) η οποία δεν υποβάλλεται εμπρόθεσμα, με τον τρόπο και με το περιεχόμενο που ορίζεται πιο πάνω και συγκεκριμένα στις παραγράφους 2.4.1 (Γενικοί όροι υποβολής προσφορών), 2.4.2. (Χρόνος και τρόπος υποβολής προσφορών), 2.4.3. (Περιεχόμενο φακέλων δικαιολογητικών συμμετοχής, τεχνικής προσφοράς), 2.4.4. (Περιεχόμενο φακέλου οικονομικής προσφοράς, τρόπος σύνταξης και υποβολής οικονομικών προσφορών), 2.4.5. (Χρόνος ισχύος προσφορών), 3.1. (Αποσφράγιση και αξιολόγηση προσφορών), 3.2 (Πρόσκληση υποβολής δικαιολογητικών κατακύρωσης) της παρούσας,

β) η οποία περιέχει ατέλειες, ελλείψεις, ασάφειες ή σφάλματα, εφόσον αυτά δεν επιδέχονται συμπλήρωση ή διόρθωση ή εφόσον επιδέχονται συμπλήρωση ή διόρθωση, δεν έχουν αποκατασταθεί κατά την αποσαφήνιση και την συμπλήρωσή της σύμφωνα με την παράγραφο 3.1.1. της παρούσης διακήρυξης,

γ) για την οποία ο προσφέρων δεν έχει παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή σύμφωνα με την παράγραφο 3.1.1. της παρούσας και το άρθρο 102 του ν. 4412/2016,

δ) οποία εμπεριέχει εναλλακτική προσφορά,

ε) η οποία υποβάλλεται από έναν προσφέροντα που έχει υποβάλλει δύο ή περισσότερες προσφορές. Ο περιορισμός αυτός ισχύει, υπό τους όρους της παραγράφου 2.2.3.4 περ.γ της παρούσας ( περ. γ΄ της παρ. 4 του άρθρου73 του ν. 4412/2016) και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικονομικών φορέων που συμμετέχουν είτε αυτοτελώς είτε ως μέλη ενώσεων.

ζ) η οποία είναι υπό αίρεση,

η) η οποία θέτει όρο αναπροσαρμογής,

θ) η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσης διακήρυξης και αποκλίσεις ως προς τους όρους και τις τεχνικές προδιαγραφές της σύμβασης.

# 3. ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΑΣ

## 3.1 Αποσφράγιση και αξιολόγηση προσφοράς

### 3.1.1 Αποσφράγιση προσφοράς

Η αποσφράγιση της προσφοράς γίνεται δημόσια από την Επιτροπή Διενέργειας της Διαπραγμάτευσης, παρουσία του προσφέροντα ή των νόμιμων εκπροσώπων του ή άλλων νομίμως εξουσιοδοτημένων προσώπων. Η Επιτροπή προβαίνει στην έναρξη της διαδικασίας αποσφράγισης της προσφοράς την ημερομηνία και ώρα που ορίζεται στα έγγραφα της Σύμβασης (πρόσκληση- Διακήρυξη- διακήρυξη). Η αποσφράγιση γίνεται δημόσια και με την εξής διαδικασία:

Η Επιτροπή Διενέργειας της Διαπραγμάτευσης αριθμεί, μονογράφει και αποσφραγίζει τον κύριο φάκελο της προσφοράς και ελέγχει εάν υπάρχουν στον κύριο φάκελο δύο υποφάκελοι με την ένδειξη «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ- ΤΕΧΝΙΚΗ ΠΡΟΣΦΟΡΑ» (Υποφάκελος Α) και «ΟΙΚΟΝΟΜΙΚΗ ΠΡΟΣΦΟΡΑ» (Υποφάκελος Β).

Αποσφραγίζεται ο Υποφάκελος Α: «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ- ΤΕΧΝΙΚΗ ΠΡΟΣΦΟΡΑ». Μονογράφονται και σφραγίζονται από την Επιτροπή Διενέργειας της Διαπραγμάτευσης όλα τα δικαιολογητικά που υποβάλλονται κατά το στάδιο αυτό ανά φύλλο.

Στη συνέχεια αποσφραγίζεται ο Υποφάκελος Β: «ΟΙΚΟΝΟΜΙΚΗ ΠΡΟΣΦΟΡΑ» και μονογράφονται και σφραγίζονται από την Επιτροπή όλα τα πρωτότυπα στοιχεία του ανά φύλλο.

Αποσφράγιση του (υπό)φακέλου «Δικαιολογητικά κατακύρωσης», κατά την ημερομηνία και ώρα που θα ορίσει η αναθέτουσα αρχή

Η αναθέτουσα αρχή μπορεί να καλέσει τον οικονομικό φορέα να συμπληρώσει ή να διευκρινίσει τα έγγραφα ή δικαιολογητικά που έχουν υποβληθεί, ή να διευκρινίσει το περιεχόμενο της τεχνικής ή οικονομικής προσφοράς του, σύμφωνα με το άρθρο 102 του ν. 4412/2016.

### 3.1.2 Αξιολόγηση προσφορών

Μετά την κατά περίπτωση αποσφράγιση της προσφοράς η Αναθέτουσα Αρχή προβαίνει στην αξιολόγηση αυτής μέσω της Επιτροπής Διενέργειας της Διαπραγμάτευσης, εφαρμοζόμενων κατά τα λοιπά των κειμένων διατάξεων.

**Ειδικότερα**:

α) Η αρμόδια Επιτροπή καταγράφει τον υποβάλλοντα προσφορά οικονομικό φορέα. Στη συνέχεια ελέγχει τα δικαιολογητικά συμμετοχής, επικοινωνώντας και με τους φορείς που φέρονται να έχουν εκδώσει τις εγγυητικές επιστολές προκειμένου να διαπιστώσει την εγκυρότητά τους. Κατόπιν ελέγχει και αξιολογεί την υποβληθείσα τεχνική προσφορά.

Η Επιτροπή μπορεί να επικοινωνεί με τον υποψήφιο οικονομικό φορέα και να θέτει διευκρινιστικές ερωτήσεις επί των υποβληθέντων στοιχείων της προσφοράς. Στην περίπτωση αυτή η παροχή διευκρινίσεων είναι υποχρεωτική για τον υποψήφιο οικονομικό φορέα και δεν θεωρείται αντιπροσφορά. Διευκρινίσεις και έγγραφα, που δίδονται αυτοβούλως από τον υποψήφιο οικονομικό φορέα οποτεδήποτε μετά τη λήξη της προθεσμίας υποβολής της προσφοράς του δε γίνονται δεκτές και απορρίπτονται. Σε καμία περίπτωση ο υποψήφιος οικονομικός φορέας δεν επιτρέπεται να μεταβάλει την προσφορά του ή να καταθέσει αντιπροσφορά. Τροποποίηση της προσφοράς ή πρόταση που εξομοιώνεται με αντιπροσφορά είναι απαράδεκτη και δεν λαμβάνεται υπόψη. Τυχόν εμφάνιση τιμών σε οποιοδήποτε σημείο της «Τεχνικής Προσφοράς» αποτελεί λόγο απόρριψης της προσφοράς.

β) Μετά την ολοκλήρωση της αξιολόγησης των λοιπών στοιχείων της προσφοράς, η Επιτροπής Διενέργειας της Διαπραγμάτευσης προβαίνει στην αξιολόγηση της οικονομικής προσφοράς και συντάσσει πρακτικό στο οποίο α) καταχωρεί τα αποτελέσματα ελέγχου των δικαιολογητικών και της τεχνικής προσφοράς του συμμετέχοντα οικονομικού φορέα και β) εισηγείται αιτιολογημένα την αποδοχή ή απόρριψή του, και την ανάδειξη του προσωρινού αναδόχου.

Εάν η προσφορά φαίνεται ασυνήθιστα χαμηλή σε σχέση με το αντικείμενο της Σύμβασης, η αναθέτουσα αρχή απαιτεί από τον οικονομικό φορέα να εξηγήσει την τιμή ή το κόστος που προτείνει στην προσφορά του, εντός αποκλειστικής προθεσμίας, κατά ανώτατο όριο δέκα (10) ημερών από την κοινοποίηση της σχετικής πρόσκλησης. Στην περίπτωση αυτή εφαρμόζονται τα άρθρα 88 και 89 ν. 4412/2016.

Τα αποτελέσματα των ανωτέρω σταδίων επικυρώνονται με απόφαση του αποφαινόμενου οργάνου της αναθέτουσας αρχής, η οποία κοινοποιείται στους προσφέροντες.

Κατά των ανωτέρω αποφάσεων χωρεί προδικαστική προσφυγή σύμφωνα με την παράγραφο 10.4. της παρούσας.

## 3.2 Πρόσκληση υποβολής δικαιολογητικών κατακύρωσης

Μετά την αξιολόγηση της προσφοράς, η αναθέτουσα αρχή αποστέλλει σχετική πρόσκληση στον προσφέροντα, στον οποίο πρόκειται να γίνει η κατακύρωση («προσωρινό Ανάδοχο»), και τον καλεί να υποβάλει εντός προθεσμίας δέκα (10) ημερών από την κοινοποίηση της σχετικής ειδοποίησης σε αυτόν, τα πρωτότυπα ή αντίγραφα που εκδίδονται, σύμφωνα με τις διατάξεις του άρθρου 1 του ν. 4250/2014 (Α΄ 74) όλων των δικαιολογητικών που περιγράφονται στην παράγραφο 2.2.9.2. της παρούσας διακήρυξης, ως αποδεικτικά στοιχεία για τη μη συνδρομή των λόγων αποκλεισμού της παραγράφου 2.2.3 της διακήρυξης, καθώς και για την πλήρωση των κριτηρίων ποιοτικής επιλογής των παραγράφων 2.2.4 - 2.2.8 αυτής.

Αν μετά την αποσφράγιση και κατά τον έλεγχο των ως άνω δικαιολογητικών διαπιστωθεί ότι δεν έχουν προσκομισθεί ή υπάρχουν ελλείψεις σε αυτά που υποβλήθηκαν, παρέχεται προθεσμία στον προσωρινό Ανάδοχο να τα προσκομίσει ή να τα συμπληρώσει εντός πέντε (5) ημερών από την κοινοποίηση σχετικής έγγραφης, ειδοποίησής του. Η αναθέτουσα αρχή μπορεί αιτιολογημένα να παρατείνει την ως άνω προθεσμία κατ’ ανώτατο όριο για δεκαπέντε (15) επιπλέον ημέρες.

Ο προσωρινός Ανάδοχος κηρύσσεται έκπτωτος, καταπίπτει υπέρ της αναθέτουσας αρχής η εγγύηση συμμετοχής του, τηρουμένης της ανωτέρω διαδικασίας, εάν:

i) κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το Ευρωπαϊκό Ενιαίο Έγγραφο Σύμβασης είναι ψευδή ή ανακριβή, ή

ii) δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών ή

iii) από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύονται οι όροι και οι προϋποθέσεις συμμετοχής σύμφωνα με τα άρθρα 2.2.3 (λόγοι αποκλεισμού) και 2.2.4 έως 2.2.8 (κριτήρια ποιοτικής επιλογής) της παρούσας,

Σε περίπτωση έγκαιρης και προσήκουσας ενημέρωσης της αναθέτουσας αρχής για μεταβολές στις προϋποθέσεις τις οποίες ο προσωρινός Ανάδοχος είχε δηλώσει με το Ευρωπαϊκό Ενιαίο Έγγραφο Σύμβασης ότι πληροί, οι οποίες επήλθαν ή για τις οποίες έλαβε γνώση μετά την δήλωση και μέχρι την ημέρα της έγγραφης ειδοποίησης για την προσκόμιση των δικαιολογητικών κατακύρωσης (οψιγενείς μεταβολές), δεν καταπίπτει υπέρ της αναθέτουσας αρχής η εγγύηση συμμετοχής του.

Αν ο προσφέρων δεν υποβάλλει αληθή ή ακριβή δήλωση ή δεν προσκομίσει ένα ή περισσότερα από τα απαιτούμενα δικαιολογητικά ή δεν αποδείξει ότι πληροί τα κριτήρια ποιοτικής επιλογής σύμφωνα με τις παραγράφους 2.2.4 - 2.2.8 της παρούσας διακήρυξης, η διαδικασία ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή Διενέργειας της Διαπραγμάτευσης και τη διαβίβαση του φακέλου στο αποφαινόμενο όργανο της αναθέτουσας αρχής για τη λήψη απόφασης είτε για την κατακύρωση της Σύμβασης είτε για τη ματαίωση της διαδικασίας είτε για την κήρυξη του προσωρινού αναδόχου ως εκπτώτου.

Τα αποτελέσματα του ελέγχου των παραπάνω δικαιολογητικών και της εισήγησης της Επιτροπής επικυρώνονται με την απόφαση κατακύρωσης.

## 3.3 Κατακύρωση - σύναψη σύμβασης

Η αναθέτουσα αρχή κοινοποιεί την απόφαση κατακύρωσης, μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών, στον προσωρινό Ανάδοχο

Η εν λόγω απόφαση αναφέρει την προθεσμία για την αναστολή της σύναψης της Σύμβασης σύμφωνα με την επόμενη παράγραφο 3.4.

Τα έννομα αποτελέσματα της απόφασης κατακύρωσης και ιδίως η σύναψη της Σύμβασης επέρχονται εφόσον συντρέξουν σωρευτικά τα κάτωθι :

α) άπρακτη πάροδος των προθεσμιών άσκησης των προβλεπόμενων στην παράγραφο 3.4. της παρούσας βοηθημάτων και μέσων στο στάδιο της προδικαστικής και δικαστικής προστασίας και από τις αποφάσεις αναστολών επί αυτών,

γ) κοινοποίηση της απόφασης κατακύρωσης στον προσωρινό Ανάδοχο, εφόσον αυτός υποβάλει επικαιροποιημένα τα δικαιολογητικά της παραγράφου 2.2.9.2.

Η αναθέτουσα αρχή προσκαλεί τον Ανάδοχο να προσέλθει για υπογραφή του συμφωνητικού εντός προθεσμίας είκοσι (20) ημερών από την κοινοποίηση της σχετικής ειδικής πρόσκλησης. Το συμφωνητικό έχει αποδεικτικό χαρακτήρα.

Στην περίπτωση που ο Ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, κηρύσσεται έκπτωτος, καταπίπτει υπέρ της αναθέτουσας αρχής η εγγυητική επιστολή συμμετοχής του.

## 3.4 Προδικαστικές Προσφυγές - Προσωρινή Δικαστική Προστασία

Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, δικαιούται να ασκήσει προδικαστική προσφυγή ενώπιον, της σύμφωνα με το άρθρο 149 του Κανονισμού της Βουλής (Μέρος Β’) όπως ισχύει, Επιτροπής Εξέτασης Προδικαστικών Προσφυγών (ΕΕΠΠ, κατά της σχετικής πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του. Σε περίπτωση προσφυγής κατά πράξης της αναθέτουσας αρχής η προθεσμία για την άσκηση της προδικαστικής προσφυγής είναι:

(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως

γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα.

Ειδικά για την άσκηση προσφυγής κατά Διακήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στη Διαδικτυακή Πύλης της Βουλής των Ελλήνων.

Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.

Η προδικαστική προσφυγή κατατίθεται στη Γραμματεία της Βουλής, Βασιλίσσης Σοφίας 11 3ος όροφος.

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Δημοσίου, κατά τα ειδικά οριζόμενα στο άρθρο 363 του ν. 4412/2016 στο άρθρο 19 παρ. 1.1 και στο άρθρο 7  της με αριθμ. 56902/215 Υ.Α..

Το παράβολο επιστρέφεται στον προσφεύγοντα, σε περίπτωση ολικής ή μερικής αποδοχής της προσφυγής του ή σε περίπτωση που, πριν την έκδοση της απόφασης της ΕΕΠΠ επί της προσφυγής, η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια.

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, κατά τα οριζόμενα στο άρθρο 364 του ν. 4412/2016. Κατά τα λοιπά, η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, εκτός αν ζητηθούν προσωρινά μέτρα προστασίας κατά το άρθρο 366 του ν.4412/2016.

Οι αναθέτουσες αρχές:

• κοινοποιούν την προσφυγή σε κάθε ενδιαφερόμενο τρίτο σύμφωνα με τα προβλεπόμενα

• διαβιβάζουν στην Επιτροπή Εξέτασης Προδικαστικών Προσφυγών (ΕΕΠΠ) τα προβλεπόμενα στην περ. β του πρώτου εδαφίου της παρ. 1 του αρ. 365 του ν. 4412/2016.

Η ΕΕΠΠ αποφαίνεται αιτιολογημένα επί της βασιμότητας των προβαλλόμενων πραγματικών και νομικών ισχυρισμών της προσφυγής και των ισχυρισμών της αναθέτουσας αρχής και, σε περίπτωση παρέμβασης, των ισχυρισμών του παρεμβαίνοντος και δέχεται (εν όλω ή εν μέρει) ή απορρίπτει την προσφυγή με απόφασή της, η οποία εκδίδεται μέσα σε αποκλειστική προθεσμία είκοσι (20) ημερών από την ημέρα εξέτασης της προσφυγής.

Οι χρήστες - οικονομικοί φορείς ενημερώνονται για την αποδοχή ή την απόρριψη της προσφυγής από την ΕΕΠΠ.

Η άσκηση της ως άνω προδικαστικής προσφυγής αποτελεί προϋπόθεση για την άσκηση των ένδικων βοηθημάτων  της αίτησης αναστολής και της αίτησης ακύρωσης του άρθρου 372 του ν. 4412/2016 κατά των εκτελεστών πράξεων ή παραλείψεων των αναθετουσών αρχών.

Η αίτηση αναστολής κατατίθεται στο αρμόδιο δικαστήριο μέσα σε προθεσμία δέκα (10) ημερών από την έκδοση της απόφασης επί της προδικαστικής προσφυγής. Για την άσκηση της αιτήσεως αναστολής κατατίθεται παράβολο, κατά τα ειδικότερα οριζόμενα στο άρθρο 372 παρ. 4 του ν. 4412/2016.

Η άσκηση αίτησης αναστολής κωλύει τη σύναψη της σύμβασης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά.

## 3.5 Ματαίωση Διαδικασίας

**3.5.1** Η Αναθέτουσα Αρχή ματαιώνει ή δύναται να ματαιώσει εν όλω ή εν μέρει αιτιολογημένα τη διαδικασία ανάθεσης, για τους λόγους και υπό τους όρους του άρθρου 106 του ν. 4412/2016, μετά από γνώμη της αρμόδιας Επιτροπής Διενέργειας της Διαπραγμάτευσης. Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, μετά από γνώμη του αρμόδιου οργάνου, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

**3.5.2** Η Αναθέτουσα Αρχή διατηρεί το δικαίωμα κατά την αιτιολογημένη κρίση της και αζημίως για αυτήν να ακυρώσει το διαγωνισμό σε οποιοδήποτε στάδιο της διαδικασίας, να επαναλάβει αυτόν ή να ματαιώσει την λήψη των ζητουμένων αγαθών σε οποιοδήποτε στάδιο της διαδικασίας. Ματαίωση της διαδικασίας ανάθεσης μπορεί να λάβει χώρα με ειδικώς αιτιολογημένη απόφαση της Αναθέτουσας Αρχής, μετά από γνώμη του αρμοδίου οργάνου, στις ακόλουθες περιπτώσεις:

α) λόγω παράτυπης διεξαγωγής της διαδικασίας ανάθεσης,

β) αν οι οικονομικές και τεχνικές παράμετροι που σχετίζονται με τη διαδικασία ανάθεσης άλλαξαν ουσιωδώς και η εκτέλεση του συμβατικού αντικειμένου δεν ενδιαφέρει πλέον την Αναθέτουσα Αρχή ή το φορέα για τον οποίο προορίζεται το υπό ανάθεση αντικείμενο, γ) αν λόγω ανωτέρας βίας δεν είναι δυνατή η κανονική εκτέλεση της σύμβασης,

δ) αν η επιλεγείσα προσφορά κριθεί ως μη συμφέρουσα από οικονομική άποψη,

ε) στην περίπτωση λήξης του χρόνου ισχύος της προσφοράς συμπεριλαμβανομένου και του ανώτατου ορίου παράτασης αυτής, εκτός αν η αναθέτουσα κρίνει κατά περίπτωση αιτιολογημένα ότι η συνέχιση της διαδικασίας εξυπηρετεί το δημόσιο συμφέρον, οπότε ο οικονομικός φορέας που συμμετέχει στη διαδικασία μπορεί να επιλέξει είτε να παρατείνει την προσφορά τος, εφόσον του ζητηθεί πριν την πάροδο του ανωτέρω ανώτατου ορίου παράτασης της προσφοράς του είτε όχι.

Στην τελευταία περίπτωση, η διαδικασία συνεχίζεται εφόσον παρέτεινε την προσφορά,

στ) για άλλους επιτακτικούς λόγους δημοσίου συμφέροντος.

**3.5.3** Όταν συντρέχουν οι ανωτέρω λόγοι για τη ματαίωση της διαδικασίας, η Αναθέτουσα Αρχή ακυρώνει τη διαδικασία σύναψης σύμβασης για ολόκληρο το αντικείμενο της σύμβασης ή, αν οι λόγοι αυτοί συνδέονται με τμήμα της σύμβασης, για το εν λόγω τμήμα.

# 4. ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## 4.1 Εγγυήσεις καλής εκτέλεσης

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του ν. 4412/2016, το ύψος της οποίας ανέρχεται σε ποσοστό 5% επί της αξίας της σύμβασης, εκτός ΦΠΑ, και κατατίθεται πριν ή κατά την υπογραφή της σύμβασης.

Η εγγύηση καλής εκτέλεσης, προκειμένου να γίνει αποδεκτή , πρέπει να περιλαμβάνει κατ' ελάχιστον τα αναφερόμενα στην παράγραφο 2.1.5. στοιχεία της παρούσας και επιπλέον τον αριθμό και τον τίτλο της σχετικής σύμβασης. Το περιεχόμενό της πρέπει να είναι σύμφωνο με τα οριζόμενα στο άρθρο 72 του ν. 4412/2016.

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του αναδόχου.

Σε περίπτωση τροποποίησης της σύμβασης κατά την παράγραφο 4.5, η οποία συνεπάγεται αύξηση της συμβατικής αξίας, ο Ανάδοχος είναι υποχρεωμένος να καταθέσει πριν την τροποποίηση, συμπληρωματική εγγύηση το ύψος της οποίας ανέρχεται σε ποσοστό 5% επί του ποσού της αύξησης, εκτός ΦΠΑ.

Η εγγύηση καλής εκτέλεσης καταπίπτει σε περίπτωση παράβασης των όρων της σύμβασης, όπως αυτή ειδικότερα ορίζει.

Η εγγύηση καλής εκτέλεσης επιστρέφεται στο σύνολό της μετά την οριστική ποσοτική και ποιοτική παραλαβή του αντικειμένου της σύμβασης. Εάν στο πρωτόκολλο οριστικής ποιοτικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παράδοση, η επιστροφή των ως άνω εγγυήσεων γίνεται μετά την αντιμετώπιση των παρατηρήσεων και του εκπροθέσμου.

## 4.2 Συμβατικό Πλαίσιο - Εφαρμοστέα Νομοθεσία

Κατά την εκτέλεση της σύμβασης εφαρμόζονται, ο Κανονισμός της Βουλής των Ελλήνων ( Μέρος Β΄), όπως ισχύει, οι διατάξεις του ν. 4412/2016, , οι όροι της παρούσας διακήρυξης και συμπληρωματικά ο Αστικός Κώδικας.

## 4.3 Όροι εκτέλεσης της σύμβασης

**4.3.1** Κατά την εκτέλεση της σύμβασης ο Ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο [Παράρτημα X του Προσαρτήματος Α΄](http://www.eaadhsy.gr/n4412/prosarthmaA_index.html#pararthma_A_X) του ν. 4412/2016.

Η τήρηση των εν λόγω υποχρεώσεων από τον Ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

## 4.4 Υπεργολαβία

**4.4.1.** Ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου.

Δεν επιτρέπεται η ανάθεση της εκτέλεσης της σύμβασης σε υπεργολάβο για τις υπηρεσίες συντήρησης και τεχνικής υποστήριξης για τις εφαρμογές και τα υποσυστήματα του ΟΠΣ της ΒτΕ που εντάσσονται στην ΟΜΑΔΑ Α’ του πίνακα «Συγκεντρωτικός Πίνακας Εφαρμογών και Υποσυστημάτων του ΟΠΣ της ΒτΕ» (ΠΑΡΑΡΤΗΜΑ IV της παρούσας).

**4.4.2.** Κατά την υπογραφή της σύμβασης ο κύριος Ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος Ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας*.* Σε περίπτωση διακοπής της συνεργασίας του Αναδόχου με υπεργολάβο/ υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος / των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην αναθέτουσα αρχή κατά την ως άνω διαδικασία.

Σε περίπτωση που ο Ανάδοχος έχει στηριχθεί στις ικανότητες του υπεργολάβου όσον αφορά τη χρηματοοικονομική επάρκεια-τεχνική και επαγγελματική ικανότητα, σύμφωνα με τις απαιτήσεις της διακήρυξης, ο προτεινόμενος από τον Ανάδοχο αντικαταστάτης θα πρέπει να πληροί τις ίδιες προϋποθέσεις που ζητούνται από τη διακήρυξη και να εγκριθεί από την αναθέτουσα αρχή.

**4.4.3.** Η αναθέτουσα αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3 και με τα αποδεικτικά μέσα της παραγράφου 2.2.9.2 της παρούσας, εφόσον το(α) τμήμα(τα) της σύμβασης, το(α) οποίο(α) ο Ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού.

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί ή δύναται να απαιτήσει την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016.

## 4.5 Τροποποίηση σύμβασης κατά τη διάρκειά της

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης του αρμόδιου οργάνου.

## 4.6 Δικαίωμα μονομερούς λύσης της σύμβασης

**4.6.1.** Η αναθέτουσα αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

α) η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης σύμβασης

β) ο Ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην παράγραφο 2.2.3.1 και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,

γ) η σύμβαση δεν έπρεπε να ανατεθεί στον Ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

# 5. ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## 5.1 Τρόπος πληρωμής

**5.1.1** Η πληρωμή του Αναδόχου θα πραγματοποιείται στις αρχές του επόμενου μήνα μετά το τέλος κάθε τριμήνου ισχύος της σύμβασης, με την καταβολή τιμήματος που αντιστοιχεί:

1. στο κόστος των επτάμισι (7,5) προαγορασμένων για το τρίμηνο πληρωμής ανθρωπομηνών παροχής υπηρεσιών συντήρησης και τεχνικής υποστήριξης των επιμέρους εφαρμογών και υποσυστημάτων του ΟΠΣ της ΒτΕ.

Απαραίτητη προϋπόθεση για την καταβολή του εν λόγω τιμήματος αποτελεί η οριστική παραλαβή (ποιοτική και ποσοτική) από την ΕΠ των παρασχεθεισών υπηρεσιών επανορθωτικής, προληπτικής, προσαρμοστικής συντήρησης και τεχνικής υποστήριξης κατά το τρίμηνο πληρωμής, όπως περιγράφεται στο «Άρθρο 9: Διαδικασία Παραλαβής» τους Σχεδίου της Σύμβασης (ΠΑΡΑΡΤΗΜΑ VIII της παρούσας) και βάσει των αντίστοιχων αιτημάτων που αναγγέλθηκαν από τη ΔΠΕ στη Γραμμή Άμεσης Βοήθειας και

1. στο κόστος των ανθρωπομηνών παροχής υπηρεσιών συναφών έργων κατά το τρίμηνο πληρωμής.

Απαραίτητη προϋπόθεση για την καταβολή του εν λόγω τιμήματος αποτελεί η οριστική παραλαβή (ποιοτική και ποσοτική) από την ΕΠ των παρασχεθεισών υπηρεσιών συναφών έργων κατά το τρίμηνο πληρωμής, όπως περιγράφεται στο «Άρθρο 9: Διαδικασία Παραλαβής» τους Σχεδίου της Σύμβασης (ΠΑΡΑΡΤΗΜΑ VIII της παρούσας) και βάσει των αντίστοιχων αιτημάτων που αναγγέλθηκαν από τη ΔΠΕ στη Γραμμή Άμεσης Βοήθειας.

**5.1.2** Μονάδα μέτρησης για την κοστολόγηση των παρεχόμενων υπηρεσιών αποτελεί η τιμή της οικονομικής προσφοράς του αναδόχου για κάθε ανθρωπομήνα.

**5.1.3** Το ως άνω συνολικό τριμηνιαίο τίμημα μειώνεται αυτοδικαίως κατά το ποσό που έχει υπολογιστεί να καταβληθεί από τον Ανάδοχο λόγω υπέρβασης: α) του μέγιστου επιτρεπτού χρονικού ορίου μη διαθεσιμότητας ανά διακριτή εφαρμογή για κάθε ένα μήνα του τριμήνου αναφοράς και β) των μέγιστων επιτρεπτών χρονικών ορίων απόκρισης του αναδόχου σε αιτήματα της ΔΠΕ για κάθε ένα μήνα του τριμήνου αναφοράς, και γ) των μέγιστων επιτρεπτών χρονικών ορίων καθυστέρησης παράδοσης των νέων εκδόσεων των εφαρμογών στο πλαίσιο παροχής υπηρεσιών προσαρμοστικής συντήρησης, για κάθε ένα μήνα του τριμήνου αναφοράς, και γ) των μέγιστων επιτρεπτών χρονικών ορίων καθυστέρησης παράδοσης των νέων εφαρμογών στο πλαίσιο παροχής υπηρεσιών συναφών έργων, για κάθε ένα μήνα του τριμήνου αναφοράς και δ) των μέγιστων επιτρεπτών χρονικών ορίων καθυστέρησης παροχής των συμφωνημένων υπηρεσιών προληπτικής συντήρησης για κάθε ένα μήνα του τριμήνου αναφοράς και στ) των μέγιστων επιτρεπτών χρονικών ορίων καθυστέρησης παροχής των συμφωνημένων υπηρεσιών τεχνικής υποστήριξης για κάθε ένα μήνα του τριμήνου αναφοράς, όπως περιγράφεται στην παράγραφο «Α.5.1.3 Πλαίσιο εγγυημένου επιπέδου παροχής υπηρεσιών» της παρούσας.

**5.1.4** Η πληρωμή του αναδόχου ανά τρίμηνο γίνεται με την προσκόμιση του Πιστοποιητικού Παροχής Υπηρεσιών για το οικείο χρονικό διάστημα, των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 4 του ν. 4412/2016 , όπως ισχύει, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Τον Ανάδοχο βαρύνει κάθε επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α. Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος. Οι δασμοί, φόροι και λοιπές δημοσιονομικές επιβαρύνσεις βαρύνουν αποκλειστικά τον Ανάδοχο.

Σε περίπτωση ένωσης προσώπων, τα σχετικά παραστατικά εκδίδονται από το μέλος της ένωσης, ανάλογα με το μέρος της σύμβασης που έχει αναλάβει να υλοποιήσει.

Στο συμβατικό τίμημα περιλαμβάνονται όλα τα σχετικά με την εκτέλεση της σύμβασης έξοδα, όπως:

* τα έξοδα παραγωγής σχεδίων, εκθέσεων, μελετών, αναφορών, σύνταξης της προσφοράς και κάθε είδους εγγράφων που προβλέπονται από τη σύμβαση και τη διακήρυξη,
* τα έξοδα προμήθειας κάθε είδους εργαλείων που απαιτούνται για την υλοποίηση της σύμβασης,
* τα έξοδα για τις πάσης φύσεως αμοιβές του προσωπικού και των συνεργατών του αναδόχου, των ασφαλιστικών εισφορών που τους αφορούν καθώς και τυχόν έξοδα μετακινήσεων των εν λόγω προσώπων.
* πάσης άλλης φύσεως έξοδα συνδεόμενα με την εκτέλεση του έργου, που οφείλει να λάβει ο Ανάδοχος υπόψη του για την κατάρτιση της προσφοράς του.

## 5.2 Κήρυξη οικονομικού φορέα εκπτώτου - Κυρώσεις

**5.2.** Ο Ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν, εάν δεν εκπληρώσει τις συμβατικές του υποχρεώσεις ή δεν συμμορφωθεί με τις γραπτές εντολές της αναθέτουσας αρχής, που είναι σύμφωνες με την σύμβαση ή τις κείμενες διατάξεις και εάν υπερβεί υπαίτια τη συνολική προθεσμία εκτέλεσης της σύμβασης, λαμβανομένων υπόψη των παρατάσεων.

Στην περίπτωση αυτή του κοινοποιείται ειδική όχληση, η οποία περιλαμβάνει συγκεκριμένη περιγραφή των ενεργειών στις οποίες οφείλει να προβεί αυτός, θέτοντας προθεσμία για τη συμμόρφωσή του, η οποία δεν μπορεί να είναι μικρότερη των δεκαπέντε (15) ημερών. Αν η προθεσμία που τεθεί με την ειδική όχληση παρέλθει χωρίς να συμμορφωθεί, κηρύσσεται αιτιολογημένα έκπτωτος μέσα σε τριάντα (30) ημέρες από την άπρακτη πάροδο της ως άνω προθεσμίας συμμόρφωσης.

Στον Ανάδοχο που κηρύσσεται έκπτωτος από την σύμβαση, επιβάλλονται, μετά από κλήση του για παροχή εξηγήσεων, αθροιστικά, οι παρακάτω κυρώσεις:

α) ολική κατάπτωση της εγγύησης καλής εκτέλεσης της σύμβασης,

β) μπορεί να του επιβληθεί ο προβλεπόμενος από το άρθρο 74 του ν. 4412/2016 αποκλεισμός από τη συμμετοχή του σε διαδικασίες δημοσίων συμβάσεων.

## 5.3 Διοικητικές προσφυγές κατά τη διαδικασία εκτέλεσης των συμβάσεων

Ο Ανάδοχος μπορεί κατά των αποφάσεων που επιβάλλουν σε βάρος του κυρώσεις να προσφύγει μέσα σε ανατρεπτική προθεσμία τριάντα (30) ημερών από την ημερομηνία που έλαβε γνώση της σχετικής απόφασης. Επί της προσφυγής, αποφασίζει το αρμόδιο αποφαινόμενο όργανο, ύστερα από γνωμοδότηση του αρμόδιου συλλογικού οργάνου.

Η εν λόγω απόφαση δεν επιδέχεται προσβολή με άλλη οποιασδήποτε φύσεως διοικητική προσφυγή.

# 6. ΕΙΔΙΚΟΙ ΟΡΟΙ ΕΚΤΕΛΕΣΗΣ

## 6.1 Παρακολούθηση της σύμβασης

6.1.1. Η παρακολούθηση της εκτέλεσης της Σύμβασης και η διοίκηση αυτής θα διενεργηθεί από τη Διεύθυνση Πληροφορικής και Επικοινωνιών (ΔΠΕ) η οποία και θα εισηγείται στην αρμόδια Επιτροπή Παραλαβής (ΕΠ) για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

6.1.2. Για την προσήκουσα και έγκαιρη παραλαβή των υπηρεσιών τηρείται από τον Ανάδοχο ημερολόγιο στο οποίο καταγράφονται η τμηματική εκτέλεση του αντικειμένου της σύμβασης, η καθημερινή απασχόληση του προσωπικού σε αριθμό και ειδικότητα, έκτακτα συμβάντα και άλλα στοιχεία που σχετίζονται με την εκτέλεση της σύμβασης. Οι ως άνω καταγραφές του αναδόχου αποτελούν στοιχείο για την παραλαβή του αντικειμένου της σύμβασης από την Επιτροπή Παραλαβής.

## 6.2 Διάρκεια σύμβασης

6.2.1. Η διάρκεια της Σύμβασης ορίζεται σε **τριάντα έξι (36) μήνες.**

6.2.2. Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο Ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016.

## 6.3 Παραλαβή του αντικειμένου της σύμβασης

Η παραλαβή των παρεχόμενων υπηρεσιών ή/και παραδοτέων γίνεται από Επιτροπή Παραλαβής (ΕΠ) που συγκροτείται, σύμφωνα με την παράγραφο 11 εδάφιο δ’ του άρθρου 221 του ν. 4412/2016.

Ο Ανάδοχος υποχρεούται καθ’ όλη τη διάρκεια της διαδικασίας παροχής των υπηρεσιών του, όπως αυτή περιγράφεται στο χρονοδιάγραμμα υλοποίησης του έργου, να υποβάλλει τις ακόλουθες κατ’ ελάχιστον αναφορές:

1. Τριμηνιαίες καταστάσεις με τα ονόματα των τεχνικών της ομάδας έργου που απασχολήθηκαν σε κάθε υπηρεσία κατά τους μήνες του τριμήνου αναφοράς. Από τις καταστάσεις αυτές θα προκύπτει η ανάλωση ανθρωποπροσπάθειας για το σύνολο των παρεχόμενων υπηρεσιών.
2. Τριμηνιαίες αναφορές προόδου σύμφωνα με τις οποίες θα τεκμηριώνονται για κάθε μήνα του τριμήνου αναφοράς τα ακόλουθα:
   * η μηνιαία διαθεσιμότητα των εφαρμογών
   * ο χρόνος απόκρισης αιτημάτων μέσω Γραμμής Άμεσης Βοήθειας
   * η αναλυτική κατάσταση των αιτημάτων  που έχει υποβάλλει η ΔΠΕ στον Ανάδοχο μέσω της Γραμμής Άμεσης Βοήθειας. Τα αιτήματα παρουσιάζονται με όλα τα πεδία πληροφοριών που τηρούνται από το τυποποιημένο σύστημα υποστήριξης της Γραμμής Άμεσης Βοήθειας. Κάθε αναφορά περιλαμβάνει αναλυτικά τα αιτήματα που υπέβαλλε η ΔΠΕ για το συγκεκριμένο τρίμηνο αναφοράς  και την κατάσταση ολοκλήρωσής τους, τα αιτήματα που υπέβαλλε η ΔΠΕ σε προηγούμενο χρονικό διάστημα αναφοράς και παραμένουν ακόμα εκκρεμή ή επιλύθηκαν στο παρών χρονικό διάστημα αναφοράς.

Οι ως άνω τριμηνιαίες αναφορές παραδίδονται από τον Ανάδοχο στη ΔΠΕ. Η ΔΠΕ παρακολουθεί την πορεία των εργασιών σε όλο το διάστημα του έργου, συντονίζει σε συνεργασία με τον Ανάδοχο όλες τις απαιτούμενες ενέργειες για την εκτέλεση του έργου, έχει τη γενική εποπτεία της πορείας των εργασιών και των συμβατικών υποχρεώσεων του Αναδόχου. Κάθε φορά που ολοκληρώνεται η παροχή των συμφωνημένων υπηρεσιών από τον Ανάδοχο, ο Ανάδοχος υποχρεούται να παραδώσει στη ΔΠΕ το σχετικό τεκμηριωτικό υλικό ολοκλήρωσής τους. Ειδικότερα :

1. Παροχή συμφωνημένων υπηρεσιών προληπτικής συντήρησης

Με την ολοκλήρωση των ενεργειών κάθε προληπτικής συντήρησης, ο Ανάδοχος υποχρεούται να παραδώσει στη ΔΠΕ αναλυτική καταγραφή των πεπραγμένων της προληπτικής συντήρησης, όπου περιγράφονται  οι έλεγχοι που πραγματοποιήθηκαν στο οικείο χρονικό διάστημα, τα προβλήματα που τυχόν εντοπίστηκαν, οι ενέργειες που έγιναν για την επίλυσή τους καθώς και συγκεκριμένες προτάσεις/εισηγήσεις για την ομαλή λειτουργία του ΟΠΣ της ΒτΕ. Η ΔΠΕ βάσει της προαναφερόμενης τεκμηρίωσης προβαίνει στους απαραίτητους ελέγχους προκειμένου να πιστοποιήσει την επιτυχή ολοκλήρωση των εργασιών προληπτικής συντήρησης

2. Παροχή συμφωνημένων  υπηρεσιών επανορθωτικής συντήρησης

Με την ολοκλήρωση των ενεργειών κάθε επανορθωτικής συντήρησης, ο Ανάδοχος υποχρεούται να παραδώσει στη ΔΠΕ αναλυτική καταγραφή των πεπραγμένων της επανορθωτικής συντήρησης, όπου περιγράφονται τα αίτια που προκάλεσαν τα σφάλματα/δυσλειτουργίες καθώς και τις ενέργειες και διαδικασίες αποκατάστασής τους. Παράλληλα, και εφόσον έχει επέλθει τροποποίηση στο κώδικα εφαρμογής ή και στη δομή της βάσης δεδομένων, παραδίδεται από τον Ανάδοχο αναφορά με τις τροποποιήσεις που έχουν επέλθει. Η ΔΠΕ βάσει της προαναφερόμενης τεκμηρίωσης προβαίνει στους απαραίτητους ελέγχους προκειμένου να πιστοποιήσει την επαναφορά της καλής λειτουργίας του ΟΠΣ και την εγκατάσταση των τυχόν νέων εκδόσεων των εφαρμογών σε παραγωγική λειτουργία.

3. Παροχή συμφωνημένων υπηρεσιών προσαρμοστικής συντήρησης

Με την ολοκλήρωση των ενεργειών κάθε προσαρμοστικής συντήρησης, ο Ανάδοχος υποχρεούται να παραδώσει στη ΔΠΕ αναλυτική καταγραφή των πεπραγμένων προσαρμοστικής συντήρησης, όπου περιγράφονται οι πρόσθετες προσαρμογές και παραμετροποιήσεις σε εφαρμογές και σε προϊόντα Oracle και Πάπυρος και οι δοκιμές ελέγχου λειτουργίας των νέων εκδόσεων των εφαρμογών. Ο Ανάδοχος υποχρεούται επίσης να παραδώσει στη ΔΠΕ τον επικαιροποιημένο πηγαίο κώδικα των εφαρμογών, τα εκτελέσιμα αρχεία, την πλήρη και ενημερωμένη τεκμηρίωση του λογισμικού, τις ενημερωμένες οδηγίες εγκατάστασης του στους σταθμούς εργασίας των τελικών χρηστών, καθώς και τεύχος περιγραφής και τεκμηρίωσης των τροποποιήσεων της κάθε νέας έκδοσης της εφαρμογής σε σχέση με την προηγούμενη έκδοσή της. Τέλος, πρέπει να παραδώσει το σύνολο των ορισμών δομών και σχημάτων δεδομένων (πχ XML Schemas, σχήματα Βάσεων Δεδομένων) που τυχόν σχεδιαστούν, αναπτυχθούν, τροποποιηθούν, τη μελέτη λειτουργικών και τεχνικών προδιαγραφών και την ενδεχόμενη μελέτη  μετάπτωσης δεδομένων. Η ΔΠΕ διενεργεί τους απαραίτητους ελέγχους προκειμένου να πιστοποιήσει την καλή λειτουργία των νέων εκδόσεων των εφαρμογών και γενικότερα των νέων λειτουργικών προσαρμογών και παραμετροποιήσεων που έχουν υλοποιηθεί.

4. Παροχή συμφωνημένων υπηρεσιών τεχνικής υποστήριξης

Με την ολοκλήρωση των ενεργειών κάθε τεχνικής υποστήριξης, ο Ανάδοχος υποχρεούται να παραδώσει στη ΔΠΕ αναφορά με αναλυτική καταγραφή και τεκμηρίωση των πεπραγμένων για την παροχή της. Η ΔΠΕ διενεργεί τους απαραίτητους ελέγχους προκειμένου να πιστοποιήσει τις υπηρεσίες τεχνικής υποστήριξης που έχουν παρασχεθεί.

5. Παροχή συμφωνημένων υπηρεσιών συναφών έργων

Με την ολοκλήρωση των ενεργειών κάθε αιτούμενης υπηρεσίας παροχής συναφών έργων ο Ανάδοχος υποχρεούται να παραδώσει στη ΔΠΕ αναλυτική καταγραφή των πεπραγμένων, όπου περιγράφονται οι εκτεταμένες προσαρμογές και παραμετροποιήσεις σε υφιστάμενες εφαρμογές και σε προϊόντα Oracle και Πάπυρος και οι λειτουργικότητες των νέων εφαρμογών και υποσυστημάτων, καθώς και οι δοκιμές ελέγχου λειτουργίας των ανωτέρω. Ο Ανάδοχος υποχρεούται επίσης να παραδώσει στη ΔΠΕ επικαιροποιημένο πηγαίο κώδικα των εφαρμογών, τα εκτελέσιμα αρχεία, την πλήρη και ενημερωμένη τεκμηρίωση του λογισμικού, τις ενημερωμένες οδηγίες εγκατάστασης του στους σταθμούς εργασίας των τελικών χρηστών, καθώς και τεύχος περιγραφής και τεκμηρίωσης των τροποποιήσεων της κάθε νέας έκδοσης σε σχέση με την προηγούμενη έκδοσή της και της τεκμηρίωσης των νέων εφαρμογών. Τέλος, πρέπει να παραδώσει το σύνολο των ορισμών δομών και σχημάτων δεδομένων (πχ XML Schemas, σχήματα Βάσεων Δεδομένων) που τυχόν σχεδιαστούν, αναπτυχθούν, τροποποιηθούν, τη μελέτη λειτουργικών και τεχνικών προδιαγραφών και την ενδεχόμενη μελέτη  μετάπτωσης δεδομένων. Η ΔΠΕ διενεργεί τους απαραίτητους ελέγχους προκειμένου να πιστοποιήσει την καλή λειτουργία των νέων εκδόσεων των εφαρμογών, ή/και των νέων εφαρμογών και γενικότερα των νέων λειτουργικών προσαρμογών και παραμετροποιήσεων που έχουν υλοποιηθεί.

Στο τέλος κάθε τριμήνου η ΔΠΕ παραδίδει στην Επιτροπή Παραλαβής όλες τις εβδομαδιαίες καταστάσεις με τα ονόματα των τεχνικών της ομάδας έργου που απασχολήθηκαν σε κάθε υπηρεσία, τις μηνιαίες αναφορές προόδου και όλο το τεκμηριωτικό υλικό και τα παραδοτέα που αφορούν στις παρασχεθείσες υπηρεσίες για το τρίμηνο αναφοράς.

Η ΕΠ είναι αρμόδια για την οριστική παραλαβή των ως άνω τμηματικών παραδοτέων του έργου. Οι τμηματικές οριστικές παραλαβές διενεργούνται από την ΕΠ κάθε τρίμηνο.

Για την παραλαβή των τμηματικών παραδοτέων του έργου, η ΕΠ αξιολογεί την αρτιότητα και πληρότητα των παρεχόμενων υπηρεσιών, μέσω:

1. ανασκόπησης και αξιολόγησης μελετών, αναφορών και λοιπών εντύπων παραδοτέων και τεκμηριωτικού υλικού
2. επιβεβαίωσης καλής λειτουργίας του συστήματος ζητώντας τη συμβολή ή/και τη γνωμοδότηση της ΔΠΕ.

Κατά τη διάρκεια παροχής των υπηρεσιών και εντός κάθε τριμήνου η ΕΠ έχει το δικαίωμα να παρεμβαίνει αυτεπάγγελτα διενεργώντας ελέγχους και επιθεωρήσεις για τη διαπίστωση της αρτιότητας και πληρότητας των παρεχόμενων υπηρεσιών.

Προϋπόθεση οριστικής παραλαβής των παρεχόμενων υπηρεσιών ανά τρίμηνο είναι η παροχή των υπηρεσιών του αναδόχου σύμφωνα με τους όρους της σύμβασης και της διακήρυξης, οπότε η ΕΠ υποχρεούται το αργότερο εντός δέκα (10) εργάσιμων ημερών από το τέλος του τριμήνου αναφοράς να συντάξει και υπογράψει το Πιστοποιητικό Παροχής Υπηρεσιών για το τρίμηνο αναφοράς και να αποστείλει αυτό προς την αρμόδια υπηρεσία της αναθέτουσας αρχής εντός αποκλειστικής προθεσμίας πέντε (5) εργασίμων ημερών από τη σύνταξή του, προκειμένου να ακολουθήσει η πληρωμή του αναδόχου**.**

Εάν κατά το στάδιο της κατά τα ανωτέρω παραλαβής των παρεχόμενων υπηρεσιών ανά τρίμηνο, η ΕΠ διαπιστώνει οποιοδήποτε παρέκκλιση των παραδοτέων από τους όρους της σύμβασης και της διακήρυξης, διατηρεί το δικαίωμα να γνωστοποιήσει εγγράφως στον Ανάδοχο το αργότερο εντός πέντε (5) εργάσιμων ημερών από την επόμενη της ημερομηνίας παράδοσης,  τις παρατηρήσεις της επί του παραδοτέου, προκειμένου ο Ανάδοχος να συμμορφωθεί με αυτές και να προβεί σε οποία διορθωτική ενέργεια.

Μετά την ως άνω διαδικασία οριστικής παραλαβής από την ΕΠ των παρασχεθεισών ανά τρίμηνο υπηρεσιών προληπτικής, επανορθωτικής, προσαρμοστικής συντήρησης και τεχνικής υποστήριξης, απομειώνεται ο ανθρωποχρόνος που αναλώθηκε για την παροχή τους από τον υπολειπόμενο προαγορασμένο ανά τρίμηνο ανθρωποχρόνο για παροχή υπηρεσιών συντήρησης και τεχνικής υποστήριξης των επιμέρους εφαρμογών και υποσυστημάτων του ΟΠΣ της ΒτΕ.

Μετά την ως άνω διαδικασία οριστικής παραλαβής από την ΕΠ των παρασχεθεισών ανά τρίμηνο υπηρεσιών συναφών έργων, απομειώνεται ο ανθρωποχρόνος που αναλώθηκε για την παροχή τους από τον υπολειπόμενο ανθρωποχρόνο των τριάντα (30) ανθρωπομηνών που προβλέπεται από την παρούσα για την παροχή υπηρεσιών συναφών έργων.

## 6.4 Απόρριψη παραδοτέων – Αντικατάσταση

Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών, με έκπτωση επί της συμβατικής αξίας, με απόφαση της αναθέτουσας αρχής μπορεί να εγκρίνεται αντικατάσταση των υπηρεσιών με άλλα, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε Ανάδοχος υπόκειται σε ποινικές ρήτρες, σύμφωνα με το άρθρο 218 του ν. 4412/2016, λόγω εκπρόθεσμης παράδοσης.

Αν ο Ανάδοχος δεν αντικαταστήσει τις υπηρεσίες που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

## 6.5 Αναπροσαρμογή τιμής

Το συμβατικό τίμημα δεν αναθεωρείται και θα παραμείνει σταθερό και αμετάβλητο καθ' όλη τη διάρκεια ισχύος της Σύμβασης.

# ΠΑΡΑΡΤΗΜΑΤΑ

# ΠΑΡΑΡΤΗΜΑ Ι – ΑΝΑΛΥΤΙΚΗ ΠΕΡΙΓΡΑΦΗ ΦΥΣΙΚΟΥ ΚΑΙ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ

## ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ

### Α.1 ΠΕΡΙΒΑΛΛΟΝ ΤΗΣ ΣΥΜΒΑΣΗΣ


#### Α.1.1 ΣΥΝΟΠΤΙΚΗ ΠΕΡΙΓΡΑΦΗ ΤΩΝ ΥΠΗΡΕΣΙΩΝ ΚΑΙ ΤΗΣ ΛΕΙΤΟΥΡΓΙΑΣ ΤΗΣ ΒΟΥΛΗΣ

Η ΒτΕ είναι ο κορυφαίος δημοκρατικός θεσμός, μέσω του οποίου αντιπροσωπεύεται ο λαός δια των βουλευτών. Η οργάνωση και λειτουργία της Βουλής, οι διαδικασίες του νομοθετικού έργου, οι διαδικασίες του κοινοβουλευτικού ελέγχου και οι λοιπές αρμοδιότητες και λειτουργίες της αποτυπώνονται στον Κανονισμό της Βουλής (Μέρος Α-Κοινοβουλευτικό).

#### Α.1.1.1 ΟΡΓΑΝΩΣΗ ΤΩΝ ΥΠΗΡΕΣΙΩΝ ΤΗΣ ΒτΕ

Η ΒτΕ διαρθρώνεται εσωτερικά σε επί μέρους διοικητικές μονάδες, με δικό τους προσωπικό και με διαφορετικά καθήκοντα και λειτουργίες. Ο Πρόεδρος της Βουλής προΐσταται όλων των υπηρεσιών της και ασκεί τις αρμοδιότητες που παρέχονται σε αυτόν από το Σύνταγμα, τον Κανονισμό της Βουλής και τους νόμους.

Παρατίθεται το οργανόγραμμα της Βουλής, όπως αυτό διαμορφώθηκε τον Ιανουάριο του έτους 2018 και με κάθε επιφύλαξη για ενδεχόμενες τροποποιήσεις που έχουν επέλθει ή θα πραγματοποιηθούν μετά τη δημοσίευση της παρούσας διακήρυξης:



#### Α.1.1.2 ΑΡΜΟΔΙΟΤΗΤΕΣ Δ/ΝΣΗΣ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ

Η Δ/νση Πληροφορικής και Επικοινωνιών είναι αρμόδια για την παροχή υπηρεσιών Τεχνολογίας Πληροφορικής και Επικοινωνιών (ΤΠΕ) στους Βουλευτές, στο προσωπικό, στις οργανικές μονάδες της Βουλής και στους πολίτες.

Καθορίζει τη στρατηγική των υποδομών ΤΠΕ, εξασφαλίζει τη συνέχεια και την ασφάλειά τους και ευθυγραμμίζεται με τους οργανωτικούς και επιχειρησιακούς στόχους του Κοινοβουλίου.

Μεριμνά για την οργάνωση, το συντονισμό και την ενημέρωση των ψηφιακών δεδομένων από τις συνεδριάσεις της Βουλής και των Επιτροπών και την εν γένει κοινοβουλευτική και διοικητική λειτουργία του Κοινοβουλίου.

Παρακολουθεί την εξέλιξη των ΤΠΕ, συντάσσει μελέτες και προγράμματα εκσυγχρονισμού του Κοινοβουλίου, σε συνεργασία με τις αρμόδιες Υπηρεσίες της Βουλής, ακολουθώντας ανοικτά πρότυπα, βέλτιστες πρακτικές και εφαρμόζοντας τις αρχές της ηλεκτρονικής διακυβέρνησης και διοίκησης.

Επιμελείται της σύνταξη του ετήσιου προϋπολογισμού της Πληροφορικής, της διαχείρισης των οικείων συμβάσεων και της τήρησης του μητρώου ψηφιακής υποδομής της Βουλής.

Λειτουργεί υπό την επιστημονική εποπτεία του Προέδρου του Επιστημονικού Συμβουλίου της Βουλής των Ελλήνων.

Η Δ/νση συγκροτείται από τα εξής Τμήματα:

Α) Τμήμα Σχεδιασμού και Ανάπτυξης Συστημάτων, Β) Τμήμα Παραγωγικής Λειτουργίας Συστημάτων, Γ) Τμήμα Υπολογιστικών Υποδομών και Δικτύων και Δ) Τμήμα Τεχνικής Υποστήριξης και Μέριμνας Εξοπλισμού.

Η Διεύθυνση Πληροφορικής και Επικοινωνιών συμμετέχει στην υλοποίηση του παρόντος έργου με στόχο:

* την αποτελεσματική επίβλεψη και τον έλεγχο της προόδου του έργου
* την ικανοποίηση των αναγκών των χρηστών (πληρότητα, ακρίβεια, απόδοση, ευκολοχρησία, κλπ.)
* την εξασφάλιση της μελλοντικής αυτοδυναμίας της, τόσο ως προς την υποστήριξη όσο και ως προς την εξέλιξη του Ολοκληρωμένου Πληροφοριακού Συστήματος της Βουλής.

#### Α.1.2 ΥΦΙΣΤΑΜΕΝΗ ΥΠΟΛΟΓΙΣΤΙΚΗ ΥΠΟΔΟΜΗ ΛΕΙΤΟΥΡΓΙΑΣ ΤΩΝ ΕΦΑΡΜΟΓΩΝ ΤΟΥ ΟΠΣ ΤΗΣ ΒτΕ

Το ΟΠΣ της ΒτΕ αποτελεί ένα εκτεταμένο σύστημα εφαρμογών που υποστηρίζει σχεδόν όλες τις δραστηριότητές της. Στο ΠΑΡΑΡΤΗΜΑ IV της παρούσας με τίτλο «Υφιστάμενες Εφαρμογές Λογισμικού της ΒτΕ» παρατίθενται οι εφαρμογές που συνθέτουν το ΟΠΣ της ΒτΕ καθώς και η λειτουργική περιγραφή κάθε μίας εξ’ αυτών.

Ακολουθεί συνοπτική αποτύπωση των χαρακτηριστικών του ΟΠΣ της ΒτΕ:

* Βασίζεται σε αρχιτεκτονική client-server & n-tier
* Συντίθεται από εφαρμογές οικονομικής και διοικητικής διαχείρισης, καθώς και εφαρμογές διαχείρισης εγγράφων
* Υποστηρίζει παραγωγικά ψηφιακή υπογραφή
* Υποστηρίζει ροές εργασίας (workflows)
* Υποστηρίζει εξαγωγή δεδομένων σε μορφή XML
* Παρουσιάζει εξαιρετικά υψηλό βαθμό ολοκλήρωσης όλων των εφαρμογών
* Διαχειρίζεται όγκο δεδομένων που ξεπερνά τα 1.7 ΤΒ. Εκτιμάται ότι μέχρι το τέλους του 2017, ο όγκος αυτός θα πλησιάζει τα 2.0 ΤΒ
* To ΟΠΣ της ΒτΕ αξιοποιεί το σύστημα RDBMS της Oracle ver.11g στο οποίο τηρούνται όλα τα δεδομένα του ΟΠΣ (formatted data και data μορφής multimedia).
* Τα δεδομένα βρίσκονται σε ένα σχήμα μιας instance του παραπάνω συστήματος RDBMS . Το πλήθος των πινάκων είναι περίπου 100.
* Η διαχείριση των δεδομένων (business rules) γίνεται από τις εφαρμογές του ΟΠΣ, όπως και από triggers που είναι εγκατεστημένοι σε διάφορους πίνακες στη βάση και είναι μέρος της ολοκλήρωσης των διαδικασιών.



Το RAC υλοποιείται σε 2 Cisco servers UCS C220 M3S.. Το RAC είναι σε Active – Active mode Οι host που αναφέρονται είναι πανομοιότυποι και έχουν τα ακόλουθα χαρακτηριστικά:

* Cisco servers UCS C220 M3S
* CPU 2x Intel(R) Xeon(R) CPU E5-2643 0 @ 3.30GHz (4 cores / 8 threads)
* RAM 32GB DDR3 1600MHz
* 2xPSU
* 1x Intel I350 1Gbps Network Controller
* 1x Qlogic qle2562 8gb 2 port fibre channel adapter
* 1x Broadcom 57810 10gbps 2 port cna sfp+
* 1x Cisco ucsc raid sas 2008m-8i
* Το λειτουργικό που έχει εγκατασταθεί στους παραπάνω είναι το OEL 6.7 με Red Hat compatible kernel.
* Για την υλοποίηση του RAC έχουν διατεθεί 15 volumes σε κεντρικό σύστημα αποθήκευσης, με το οποίο οι host συνδέονται με FC connections.
* Εξυπηρετεί περί τους πεντακοσίους (500) χρήστες κατανεμημένους στα οκτώ (8) κτήρια της ΒτΕ, ενώ κατά την ημερήσια λειτουργία του, καταγράφηκαν ως ταυτόχρονα συνδεδεμένοι (concurrent, ενεργά connections στη Βάση Δεδομένων) περί τους 200 χρήστες με αποδεκτό χρόνο απόκρισης.

#### Α.1.2.1 Ενιαία Πλατφόρμα Διαχείρισης Ψηφιακών Πιστοποιητικών & Προηγμένων Υπηρεσιών Ψηφιακών Υπογραφών

Στο περιβάλλον της Βουλής των Ελλήνων (ΒτΕ) υπάρχουν εγκατεστημένα και λειτουργούν:

* Δύο συσκευές DocuSign Signature Appliances ver.8 σε διάταξη High Availability / Load Balancing, υπεύθυνες για την ασφαλή διαχείριση και αποθήκευση των ψηφιακών πιστοποιητικών.
* 1800 άδειες χρήσης που καλύπτουν το σύνολο των αναγκών της ΒτΕ
* Εφαρμογή απομακρυσμένης πρόσβασης μέσω web browser (DocuSign Web App), η οποία δίνει την δυνατότητα στους χρήστες να υπογράφουν ψηφιακά έγγραφα PDF, Word και Excel, με την παροχή ολοκληρωμένης πρόσβασης από οποιαδήποτε τοποθεσία και οποιονδήποτε υπολογιστή ή φορητή συσκευή, χωρίς να χρειάζεται να εγκατασταθεί κάποιο λογισμικό.
* Υπάρχει διαθέσιμη η προγραμματιστική διεπαφή SAPI (Signature API), η οποία παρέχει δυνατότητες ψηφιακής υπογραφής και διασύνδεσης με τρίτα συστήματα και εφαρμογές. Το SAPI προσφέρει την λειτουργικότητά του σε τρεις τύπους διεπαφών προγραμματισμού:

o Web Services (SOAP & RESTful API)

o C/C++ βιβλιοθήκες για εφαρμογές Microsoft Windows

o COM Objects για προγραμματιστές σε περιβάλλον Microsoft.

#### Α.1.2.2 Πλατφόρμα Διαχείρισης Εγγράφων και Ροής Εργασιών Πάπυρος Millennium III

Στο περιβάλλον της Βουλής των Ελλήνων (ΒτΕ) υπάρχει εγκατεστημένο και λειτουργεί το Σύστημα Διαχείρισης Εγγράφων και Ροής Εργασιών Πάπυρος Millennium III IDM Site Site license (unlimited user license) παρέχοντας υπηρεσίες Οργάνωσης Εγγράφων & Συντονισμού Διαδικασιών.

### Α.2 ΣΚΟΠΟΣ ΚΑΙ ΣΤΟΧΟΙ ΤΗΣ ΣΥΜΒΑΣΗΣ

Η επιτυχία του έργου εκτείνεται πέρα από τα στενά όρια της παροχής των υπηρεσιών συντήρησης και τεχνικής υποστήριξης, σε παροχή υπηρεσιών εγγυημένης ποιότητας βάσει σαφώς προδιαγεγραμμένων χαρακτηριστικών που θα επιτρέπουν τη διατήρηση υψηλών επιπέδων διαθεσιμότητας των εφαρμογών, υψηλού επιπέδου ποιότητας υποστήριξης, διατήρηση και ενίσχυση της επιχειρησιακής ικανότητας του πληροφοριακού περιβάλλοντος της ΒτΕ.

Ειδικότεροι στόχοι του έργου είναι μεταξύ άλλων:

* Η παροχή αποτελεσματικής επανορθωτικής συντήρησης των εφαρμογών, με την άμεση παρέμβαση των τεχνικών του αναδόχου και την ταχεία επίλυση των εμφανιζομένων σφαλμάτων και δυσλειτουργιών στα δεδομένα και στα προγράμματα των εφαρμογών
* Η αποτελεσματική προσαρμογή της λειτουργικότητας των εφαρμογών, προκειμένου να εναρμονίζονται με το εκάστοτε ισχύον θεσμικό και νομικό καθεστώς και τις εκάστοτε επιχειρησιακές απαιτήσεις της ΒτΕ.
* Η εξασφάλιση της συντηρησιμότητας των εφαρμογών και της επεκτασιμότητας του ΟΠΣ της ΒτΕ με την υιοθέτηση και εφαρμογή διεθνών προτύπων , δομημένων μεθοδολογιών και βέλτιστων πρακτικών
* Η διασφάλιση της ακεραιότητας και της ασφάλειας των δεδομένων των εφαρμογών και η βελτιστοποίηση της απόδοσης και των χρόνων απόκρισης
* Η επαύξηση της λειτουργικότητας και της ολοκλήρωσης των εφαρμογών με την αναγνώριση και υλοποίηση βέλτιστων ροών εργασίας και σημείων διασύνδεσής τους με εσωτερικά ή εξωτερικά του ΟΠΣ υποσυστήματα.
* Η αποτελεσματική ανάλυση δεδομένων και παραγωγή κατάλληλων στατιστικών για την έγκυρη και έγκαιρη ικανοποίηση σε απαιτήσεις για πληροφόρηση
* Η εκπαίδευση και μεταφορά τεχνογνωσίας σε στελέχη της ΒτΕ για τη χρήση, τη διαχείριση και την υποστήριξη του ΟΠΣ

Τα αναμενόμενα οφέλη από την υλοποίηση του έργου περιλαμβάνουν:

1. Αδιάλειπτη λειτουργία των εφαρμογών και υψηλή διαθεσιμότητα των υπηρεσιών.
2. Παροχή διαρκούς και καλής ποιότητας τεχνικής υποστήριξης
3. Απρόσκοπτη και αποτελεσματική λειτουργία των υπηρεσιών της ΒτΕ
4. Διατήρηση και ενίσχυση της επιχειρησιακής ικανότητας του πληροφοριακού περιβάλλοντος της ΒτΕ
5. Αναβάθμιση δεξιοτήτων των στελεχών της ΒτΕ

### Α.3 ΚΡΙΣΙΜΟΙ ΠΑΡΑΓΟΝΤΕΣ ΕΠΙΤΥΧΙΑΣ ΤΟΥ ΕΡΓΟΥ

Οι κρίσιμοι παράγοντες για την επιτυχή ολοκλήρωση και επίτευξη των στόχων του έργου καθώς και τα μέτρα που πρέπει να αναληφθούν από τον Ανάδοχο σε συνεργασία με τη ΔΠΕ για την ελαχιστοποίηση των κινδύνων που ελέγχονται άμεσα ή έμμεσα από τους ίδιους και συντελούν στην εύρυθμη υλοποίηση του έργου, συνοψίζονται στον πίνακα που ακολουθεί.

|  |  |
| --- | --- |
| **Κρίσιμος Παράγοντας Επιτυχίας** | **Σχετικές Ενέργειες Αντιμετώπισης** |
| Η διασφάλιση υψηλής διαθεσιμότητας των εφαρμογών. | Τήρηση τεχνικών προδιαγραφών εκτέλεσης του έργου – Τήρηση αποδεκτών χρονικών ορίων παροχής υπηρεσιών. |
| Η διασφάλιση διαρκούς και καλής ποιότητας τεχνικής υποστήριξης. | Τήρηση τεχνικών προδιαγραφών εκτέλεσης του έργου, τεχνική επάρκεια αναδόχου, αποτελεσματικό σχήμα διοίκησης έργου. |
| Η άμεση ανταπόκριση του αναδόχου στα αιτήματα της ΒτΕ και στις απαιτήσεις του έργου. | Στελεχιακή πληρότητα ομάδας έργου του αναδόχου. |
| Διαρκής συνεργασία του αναδόχου με τη ΒτΕ, διασφάλιση της απρόσκοπτης επικοινωνίας καθ’ όλη τη διάρκεια του έργου. | Σύσταση ΕΠΕ από τη ΒτΕ, συχνές συναντήσεις μεταξύ ΒτΕ και του αναδόχου. |
| Η πληρότητα και η ποιότητα υπηρεσιών εκπαίδευσης και μεταφοράς τεχνογνωσίας | Στελεχιακή πληρότητα και τεχνική επάρκεια ομάδας έργου αναδόχου |
| Συντηρησιμότητα του συστήματος. | Τήρηση τεχνικών προδιαγραφών εκτέλεσης του έργου, υιοθέτηση διεθνών προτύπων , δομημένων μεθοδολογιών και βέλτιστων πρακτικών κατά την παροχή των υπηρεσιών συντήρησης και τεχνικής υποστήριξης. |
| Τήρηση χρονοδιαγραμμάτων και προδιαγραφών εκτέλεσης του έργου. | Υποβολή αναφορών προόδου. |

### Α.4 ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

Το αντικείμενο της σύμβασης είναι η παροχή υπηρεσιών συντήρησης και τεχνικής υποστήριξης του Ολοκληρωμένου Πληροφοριακού Συστήματος της Βουλής των Ελλήνων συνολικής χρονικής διάρκειας τριάντα έξι (36) μηνών. Οι ως άνω απαιτούμενες υπηρεσίες συνίστανται σε:

* Υπηρεσίες συντήρησης και τεχνικής υποστήριξης των επιμέρους εφαρμογών και υποσυστημάτων του ΟΠΣ Βουλής συνολικής υποχρεωτικής ανθρωποεργασίας ενενήντα (90) ανθρωπομηνών.
* Υπηρεσίες συναφών έργων ανθρωποεργασίας έως τριάντα (≤ 30) ανθρωπομηνών.

#### Α.4.1 Υπηρεσίες Συντήρησης

Οι υπηρεσίες συντήρησης διακρίνονται σε υπηρεσίες προληπτικής, επανορθωτικής, και προσαρμοστικής συντήρησης των εφαρμογών και των υποσυστημάτων του ΟΠΣ της ΒτΕ. Οι εν λόγω υπηρεσίες αφορούν κυρίως σε προληπτικό έλεγχο και εντοπισμό τυχόν σφαλμάτων και δυσλειτουργιών στις εφαρμογές και στα υποσυστήματα του ΟΠΣ της ΒτΕ καθώς και στα προϊόντα Oracle και Πάπυρος και στη διάταξη RAC της Oracle, σε διόρθωση σφαλμάτων και δυσλειτουργιών που εμφανίζονται κατά την παραγωγική λειτουργία τους, σε εφαρμογή τροποποιήσεων, αλλαγών, παραμετροποιήσεων και προσθηκών στο λογισμικό των εφαρμογών, στις διεπαφές, στη δομή της βάσης δεδομένων και στο σύστημα Πάπυρος με σκοπό τη βελτιστοποίηση και την επαύξηση της απόδοσης, της αποτελεσματικότητας και της χρηστικότητάς του ΟΠΣ της ΒτΕ.

Ειδικά για τα προϊόντα λογισμικού Oracle και Πάπυρος διευκρινίζεται ότι στο αντικείμενο του παρόντος διαγωνισμού δεν συμπεριλαμβάνεται η παροχή των νέων εκδόσεων τους (new: releases, versions, patches) στις υπηρεσίες συντήρησής τους.

Οι υπηρεσίες συντήρησης του ΟΠΣ της ΒτΕ περιλαμβάνουν ενδεικτικά και όχι περιοριστικά τα εξής:

* Παρακολούθηση και βελτιστοποίηση (monitoring and optimizing) της απόδοσης των βάσεων δεδομένων και της διάταξης RAC της Oracle.
* Παρακολούθηση και έλεγχο (monitoring and controlling) της πρόσβασης των χρηστών στις βάσεις δεδομένων
* Παρακολούθηση της ασφάλειας, της εμπιστευτικότητας και της ακεραιότητας των δεδομένων
* Περιοδικό έλεγχο των αντιγράφων ασφαλείας ώστε να είναι δυνατή ενδεχόμενη επαναφορά τους
* Επαναφορά των δεδομένων (διαδικασία restore) σε περιπτώσεις καταστροφής (ανάκαμψη από καταστροφή)
* Παρακολούθηση-υποστήριξη διαδικασιών συγχρονισμού της παραγωγικής βάσης δεδομένων με τη βάση δεδομένων που χρησιμοποιείται στο περιβάλλον ανάπτυξης και εκπαίδευσης χρηστών
* Επανεγκατάσταση κατεστραμμένου (corrupted) λογισμικού
* Διασφάλιση των χρονικών ορίων απαιτούμενης διαθεσιμότητας των εφαρμογών του ΟΠΣ
* Βελτιστοποίηση των τεχνικών χαρακτηριστικών του λογισμικού εφαρμογών που επηρεάζουν την απόδοση, την αξιοπιστία και την ασφάλειά του
* Εντοπισμός και διόρθωση αφανών (λανθανόντων) ελαττωμάτων του λογισμικού εφαρμογών πριν την εκδήλωσή τους ως ουσιαστικών σφαλμάτων
* Αποκατάσταση αστοχίας των εφαρμογών στην παραγωγή ορθών αποτελεσμάτων
* Αποκατάσταση της αδυναμίας εκτέλεσης λειτουργιών των εφαρμογών
* Εξασφάλιση της καλής λειτουργίας των εφαρμογών μετά από ελεγχόμενες παρεμβάσεις βελτίωσης μικρής κλίμακας τμημάτων του εξοπλισμού πληροφορικής που έχουν σαν αποτέλεσμα την εμφάνιση προβλημάτων ολοκλήρωσης (integration), ή σφαλμάτων
* Διορθωτικές ενέργειες σε αστοχίες ή αδυναμίες του Λογισμικού Εφαρμογών που οφείλονται , σε αμέλεια και κακή ή λανθασμένη χρήση των εφαρμογών
* Έλεγχος και διόρθωση δεδομένων λόγω λανθασμένων κινήσεων των χρηστών, ή λανθασμένων ενημερώσεων που προξενήθηκαν ως συνέπεια κακής λειτουργίας του λογισμικού εφαρμογών
* Βελτίωση του περιβάλλοντος χρήσης (user Interface) των εφαρμογών, η οποία αναφέρεται στην υλοποίηση νέων τρόπων χρήσης των διαθεσίμων λειτουργιών των εφαρμογών (πχ νέες φόρμες), καθώς και νέων λειτουργιών παρουσίασης των διαθεσίμων δεδομένων (πχ νέες εκτυπώσεις)
* Λειτουργικές Προσαρμογές των εφαρμογών σε μεταβολές της επιχειρησιακής λογικής (θεσμικές, κανονιστικές, νομοθετικές)
* Ανασχεδιασμός και ανάπτυξη τμήματος των εφαρμογών και των διεπαφών λογισμικού, παραμετροποίηση και αλλαγές στον κώδικα των εφαρμογών και στη δομή των βάσεων δεδομένων και στο σύστημα Πάπυρος
* Ανασχεδιασμός και παραμετροποίηση της Βάσης Δεδομένων και της διάταξης RAC της Oracle
* Επικαιροποίηση του φακέλου τεκμηρίωσης των εφαρμογών σε κάθε αλλαγή στον κώδικα, στις διεπαφές, στη δομή των βάσεων δεδομένων και στις παραμετροποιήσεις του συστήματος Πάπυρος
* Διαχείριση νέων εκδόσεων των εφαρμογών και εγκατάστασή τους σε όλους τους clients
* Εξασφάλιση ορθής λειτουργίας όλων των customizations και διεπαφών των υφιστάμενων εφαρμογών με τις νεότερες εκδόσεις του λογισμικού των εφαρμογών
* Εξασφάλιση της εύρυθμης λειτουργίας των προϊόντων ΠΑΠΥΡΟΣ και Oracle καθώς και της διάταξης RAC της Oracle, σύμφωνα με τις οδηγίες χρήσης και συντήρησης των κατασκευαστών τους
* Αποτελεσματική ανάλυση δεδομένων και παραγωγή κατάλληλων στατιστικών για την έγκυρη και έγκαιρη ικανοποίηση σε απαιτήσεις για πληροφόρηση
* Εξαγωγή στατιστικών στοιχείων από τις βάσεις δεδομένων.

#### Α.4.2 Υπηρεσίες Τεχνικής Υποστήριξης

Ο Ανάδοχος υποχρεούται να παρέχει υπηρεσίες υποστήριξης της παραγωγικής λειτουργίας των υποσυστημάτων και εφαρμογών του ΟΠΣ της ΒτΕ, υπηρεσίες μεταφοράς τεχνογνωσίας σε στελέχη της ΒτΕ αναφορικά με τη χρήση και τη λειτουργικότητα των υποσυστημάτων και των εφαρμογών του ΟΠΣ της ΒτΕ και της διαχείρισης των προϊόντων Oracle και Πάπυρος και της διάταξης RAC της Oracle, καθώς επίσης συμβουλευτικές υπηρεσίες και υπηρεσίες ανάλυσης απαιτήσεων, σύνταξης μελετών και σχεδιασμού λύσεων για την καλύτερη διαχείριση των υποσυστημάτων και των εφαρμογών και την περαιτέρω ανάπτυξη και τεχνολογική εξέλιξη αυτών.

#### Α.4.3 Υπηρεσίες Συναφών Έργων

Οι υπηρεσίες συναφών έργων δεν εντάσσονται στις τακτικές υποχρεώσεις του Αναδόχου. Παρέχονται από τον Ανάδοχο, κατόπιν αιτήματος της ΒτΕ για ανάπτυξη νέων συναφών με το ΟΠΣ εφαρμογών και υποσυστημάτων, ή για εκτεταμένο ανασχεδιασμό υφιστάμενων εφαρμογών και υποσυστημάτων του ΟΠΣ της ΒτΕ.

**Α.4.4** Οι Τεχνικές Προδιαγραφές των ανωτέρω υπηρεσιών περιγράφονται αναλυτικά στο Α.5 της παρούσας. Οι εφαρμογές και τα υποσυστήματα του ΟΠΣ της ΒτΕ για τα οποία καλείται ο Ανάδοχος να παράσχει τις προαναφερόμενες υπηρεσίες παρατίθενται στον πίνακα «Συγκεντρωτικός Πίνακας Υποσυστημάτων και Εφαρμογών του ΟΠΣ της ΒτΕ» (ΠΑΡΑΡΤΗΜΑ IV της παρούσας).

Η ΒτΕ κατόπιν σύμφωνης γνώμης του Αναδόχου δύναται να συμπεριλάβει στον προαναφερόμενο πίνακα νέες εφαρμογές και υποσυστήματα που έχουν αναπτυχθεί από τον Ανάδοχο εκτός της παρούσας σύμβασης και των οποίων ο σχεδιασμός και η ανάπτυξη έχει πραγματοποιηθεί με τρόπο που διασφαλίζεται η διαλειτουργικότητα και η ολοκληρωσιμότητα με τα υφιστάμενα υποσυστήματα και τις εφαρμογές του ΟΠΣ της ΒτΕ (π.χ. ίδια αρχιτεκτονική, ίδια τυποποίηση user interface κ.οκ).

### Α.5 ΤΕΧΝΙΚΕΣ ΠΡΟΔΙΑΓΡΑΦΕΣ

#### Α.5.1 ΓΕΝΙΚΑ ΧΑΡΑΚΤΗΡΙΣΤΙΚΑ ΠΑΡΕΧΟΜΕΝΩΝ ΥΠΗΡΕΣΙΩΝ

Οι υπηρεσίες του αναδόχου θα παρέχονται στους χώρους εγκατάστασης της Βουλής των Ελλήνων σε εργάσιμες ημέρες και ώρες, σύμφωνα με τους όρους της παρούσας. Οι εν λόγω υπηρεσίες είναι δυνατόν να παρέχονται και από απόσταση, όπου αυτό δε δημιουργεί πρόβλημα στην ομαλή λειτουργία του ΟΠΣ της ΒτΕ. Η παροχή των υπηρεσιών πρέπει να γίνεται με την ελάχιστη δυνατή όχληση της καθημερινής λειτουργίας των Υπηρεσιών της ΒτΕ.

Κατά την παροχή των υπηρεσιών συντήρησης και τεχνικής υποστήριξης του ΟΠΣ της ΒτΕ ο υποψήφιος Ανάδοχος οφείλει να συμμορφώνεται με τις ακόλουθες τεχνικές προδιαγραφές.

##### Α.5.1.1 Ορισμός της μονάδας μέτρησης των παρεχόμενων υπηρεσιών

1. Η ανθρωποπροσπάθεια που απαιτείται για την παροχή των υπηρεσιών συντήρησης και τεχνικής υποστήριξης του ΟΠΣ της ΒτΕ, υπολογίζεται σε ανθρωπομήνες. Κάθε ανθρωπομήνας ορίζεται ότι περιλαμβάνει είκοσι δύο (22) ημέρες με οκτάωρη απασχόληση.
2. Ο συνολικός αριθμός ανθρωπομηνών που πρέπει υποχρεωτικά να παρέχει ο Ανάδοχος καθόλη τη διάρκεια ισχύος της σύμβασης για υπηρεσίες συντήρησης και τεχνικής υποστήριξης των επιμέρους εφαρμογών και υποσυστημάτων του ΟΠΣ της ΒτΕ, ορίζεται σε ενενήντα (90) ανθρωπομήνες οι οποίοι προαγοράζονται από τη Βουλή τμηματικά στις αρχές κάθε τριμήνου ισχύος της σύμβασης, ενώ το τίμημα για την τριμηνιαία τμηματική προαγορά τους καταβάλλεται στον ανάδοχο στο τέλος του τριμήνου προαγοράς, όπως περιγράφεται στο «Άρθρο 9: Συμβατικό Τίμημα – Τρόπος πληρωμής» του Σχεδίου Σύμβασης (ΠΑΡΑΡΤΗΜΑ VIII της παρούσας).

Ειδικότερα, στην αρχή κάθε τριμήνου ισχύος της σύμβασης προαγοράζονται από τη Βουλή:

* 1. τέσσερεις (4) ανθρωπομήνες για την παροχή υπηρεσιών συντήρησης και τεχνικής υποστήριξης των επιμέρους εφαρμογών και υποσυστημάτων του ΟΠΣ της ΒτΕ που εντάσσονται στην ΟΜΑΔΑ Α’ του πίνακα «Συγκεντρωτικός Πίνακας Υποσυστημάτων και Εφαρμογών του ΟΠΣ της ΒτΕ» (ΠΑΡΑΡΤΗΜΑ IV της παρούσας) και
  2. τρεισήμισι (3,5) ανθρωπομήνες για την παροχή υπηρεσιών συντήρησης και τεχνικής υποστήριξης των επιμέρους εφαρμογών και υποσυστημάτων του ΟΠΣ της ΒτΕ που εντάσσονται στην ΟΜΑΔΑ Β’ του πίνακα «Συγκεντρωτικός Πίνακας Υποσυστημάτων και Εφαρμογών του ΟΠΣ της ΒτΕ» (ΠΑΡΑΡΤΗΜΑ IV της παρούσας).
  3. Για ποσοστό τουλάχιστον 80% εκ των προαγορασμένων ανά τρίμηνο ανθρωπομηνών παροχής υπηρεσιών συντήρησης και τεχνικής υποστήριξης των επιμέρους εφαρμογών και υποσυστημάτων του ΟΠΣ της ΒτΕ, θα πρέπει τα αιτήματα για την παροχής τους να υποβάλλονται από τη Βουλή στον Ανάδοχο εντός χρονικού διαστήματος δώδεκα μηνών από την ημερομηνία προαγοράς τους, ενώ, για το υπόλοιπο ποσοστό 20%, μπορούν τα αιτήματα να υποβάλλονται από τη Βουλή μεταγενέστερα, εντός όμως του συμβατικού χρόνου.
  4. Η ΒτΕ σε συμφωνία με τον Ανάδοχο δύναται να αξιοποιεί δυναμικά το σύνολο των προσφερόμενων ενενήντα (90) ανθρωπομηνών συντήρησης και τεχνικής υποστήριξης επιλέγοντας οποιονδήποτε συνδυασμό υπηρεσιών σε οποιοδήποτε ποσοστό ωρών, ανάλογα με τις εκάστοτε ανάγκες της. Από τον ως άνω συνολικό αριθμό ανθρωπομηνών εκτιμάται ότι το 60% περίπου θα αφορά σε παροχή υπηρεσιών προσαρμοστικής συντήρησης.

1. Ο μέγιστος αριθμός ανθρωπομηνών για την παροχή υπηρεσιών συναφών έργων καθ’ όλη τη διάρκεια ισχύος της σύμβασης ορίζεται σε τριάντα (≤ 30) ανθρωπομήνες. Η παροχή υπηρεσιών συναφών έργων δεν εντάσσεται στις τακτικές υποχρεώσεις του αναδόχου και ο Ανάδοχος καλείται να παρέχει μέρος, ή το σύνολο αυτών κατόπιν σχετικού/ών αιτήματος/ων της Βουλής.

##### Α.5.1.2 Προσδιορισμός των χρονικών ορίων των παρεχόμενων υπηρεσιών

Οι υπηρεσίες συντήρησης και τεχνικής υποστήριξης του ΟΠΣ της ΒτΕ θα παρέχονται από τον Ανάδοχο για όλο το διάστημα ισχύος της σύμβασης κατά τις εργάσιμες ημέρες και ώρες, ήτοι από Δευτέρα έως Παρασκευή, από τις 9:00 π.μ. έως τις 17:00 μ.μ. (ΚΩΚ - κανονικές ώρες κάλυψης), βάσει συγκεκριμένου πλαισίου για την παροχή των ως άνω υπηρεσιών που επιτρέπει την τήρηση της αποδεκτής διαθεσιμότητας ανά εφαρμογή.

Για το υπόλοιπο χρονικό διάστημα (ΕΩΚ - επιπλέον ώρες κάλυψης), ο υποψήφιος Ανάδοχος πρέπει να προτείνει κατάλληλη διαδικασία για την παροχή των υπηρεσιών συντήρησης και τεχνικής υποστήριξης, σε περίπτωση που η ΒτΕ κρίνει αναγκαία την παροχή τους λόγω έκτακτης ανάγκης ή κινδύνου. Στην πρότασή του ο υποψήφιος Ανάδοχος πρέπει να ορίζει τον τρόπο πρόσβασης και επικοινωνίας στο προσωπικό ανάγκης που διαθέτει (π.χ. μέσω κινητού τηλεφώνου). Για το λόγο αυτό, ο υποψήφιος Ανάδοχος πρέπει να συνεκτιμά στην προσφορά του την αναγκαιότητα άμεσης παροχής υπηρεσιών συντήρησης και τεχνικής υποστήριξης σε ώρες ΕΩΚ, οι οποίες δε θα ξεπερνούν τις δώδεκα (12) ανθρωποημέρες για κάθε δωδεκάμηνο.

##### Α.5.1.3 Πλαίσιο εγγυημένου επιπέδου παροχής υπηρεσιών

###### 1. Διαθεσιμότητα των εφαρμογών του ΟΠΣ της ΒτΕ

Σε περίπτωση εμφάνισης οποιουδήποτε προβλήματος/δυσλειτουργίας στις εφαρμογές και στα υποσυστήματα του ΟΠΣ της ΒτΕ, ο Ανάδοχος υποχρεούται να αντιμετωπίσει αυτό εντός προδιαγεγραμμένων χρονικών ορίων. Η πρόβλεψη για την αποκατάσταση εντός συγκεκριμένου χρονικού πλαισίου τυχόν προβλημάτων/δυσλειτουργιών αφορά κυρίως στις υπηρεσίες επανορθωτικής συντήρησης.

Για τις υπηρεσίες επανορθωτικής συντήρησης, ο χρόνος που μπορούν οι εφαρμογές και τα υποσυστήματα του ΟΠΣ της ΒτΕ να τεθούν εκτός λειτουργίας είναι το μέγιστο επιτρεπόμενο χρονικό διάστημα από την αναγγελία του προβλήματος /δυσλειτουργίας μέχρι και την αποκατάστασή του. Σημειώνεται ότι, ανά διακριτή μονάδα/εφαρμογή/υποσύστημα, ο χρόνος αποκατάστασης των προβλημάτων/δυσλειτουργιών προσμετράται αθροιστικά σε μηνιαία βάση.

Ο μέγιστος αποδεκτός χρόνος για την αποκατάσταση των προβλημάτων/δυσλειτουργιών ανά διακριτή εφαρμογή/υποσύστημα εκ μέρους του Αναδόχου από τη στιγμή της ανακοίνωσης της εμφάνισης του προβλήματος ορίζεται σε **δεκατέσσερις (14) ώρες εντός ΚΩΚ**.

Ο μέγιστος αποδεκτός χρόνος των δεκατεσσάρων (14) ωρών εντός ΚΩΚ για την αποκατάσταση προβλημάτων /δυσλειτουργιών ανά διακριτή εφαρμογή/υποσύστημα, θέτει και το μέγιστο αποδεκτό χρόνο εκτός λειτουργίας – μη διαθεσιμότητας της σε μηνιαία βάση, διάστημα κατά το οποίο προσμετρώνται αθροιστικά όλοι οι χρόνοι εκτός λειτουργίας της.

Σε περίπτωση υπέρβασης του μέγιστου επιτρεπτού χρονικού ορίου μη διαθεσιμότητας σε μηνιαία βάση ανά διακριτή εφαρμογή/υποσύστημα, και για κάθε επιπλέον ώρα εντός ΚΩΚ μη διαθεσιμότητας της, **θα παρακρατείται αυτοδικαίως ποσό τριάντα πέντε ευρώ (35€) από το συμβατικό αντάλλαγμα που καταβάλλεται ανά τρίμηνο στον Ανάδοχο όπως περιγράφεται στο «Άρθρο 9: Συμβατικό Τίμημα – Τρόπος πληρωμής» του Σχεδίου Σύμβασης (ΠΑΡΑΡΤΗΜΑ VIII της παρούσας), ή σε περίπτωση υπέρβασης αυτού θα καταπίπτει αναλόγως από την εγγύηση καλής λειτουργίας, εφόσον ο Ανάδοχος δεν καταθέσει στη ΒτΕ το αντίστοιχο ποσό.**

Διευκρινίζεται ότι : α) η μη διαθεσιμότητα μιας εφαρμογής/υποσυστήματος επιφέρει τη μη διαθεσιμότητα όλων των εφαρμογών που εξαρτώνται λειτουργικά από αυτήν, β) ως χρόνος εκτός λειτουργίας θεωρείται και ο χρόνος κατά τον οποίο το λογισμικό εφαρμογών λειτουργεί χωρίς ενημερωμένα δεδομένα και γ) προκειμένου να αποφεύγονται ακραίες περιπτώσεις, ο χρόνος εκτός λειτουργίας ενός μικρού μέρους μιας εφαρμογής (πχ ενός επιμέρους εκτυπωτικού προγράμματος της εφαρμογής), εφόσον από κοινού συμφωνείται μεταξύ ΔΠΕ και αναδόχου ως μη κρίσιμο μέρος της εφαρμογής, δεν εκλαμβάνεται ως χρόνος εκτός λειτουργίας της και η εφαρμογή θεωρείται διαθέσιμη. Σε περίπτωση μη συμφωνίας των δύο μερών (ΔΠΕ και Ανάδοχος) ως προς την κρισιμότητα του μέρους της εφαρμογής που βρίσκεται εκτός λειτουργίας, υπερισχύει η γνώμη της ΔΠΕ.

Ως χρόνος εκτός λειτουργίας δε θεωρείται ο χρόνος που απαιτείται για προγραμματισμένες εργασίες προληπτικής συντηρήσεως που εκτελούνται από τον Ανάδοχο κατόπιν συνεννοήσεως με τη ΔΠΕ.

Στο χρόνο εκτός λειτουργίας (downtime) δεν λαμβάνονται υπόψη οι διακοπές λειτουργίας λόγω μη λειτουργίας των εξυπηρετητών ή λόγω ανωτέρας βίας ή λόγω άλλων γεγονότων υπεράνω του ορίου των δυνατοτήτων και ικανοτήτων ελέγχου του αναδόχου. Αντιθέτως, λαμβάνονται υπόψη οι διακοπές λειτουργίας λόγω επανορθωτικής συντήρησης του ΟΠΣ της ΒτΕ.

Ο Ανάδοχος υποχρεούται κάθε ημερολογιακό μήνα κατά τη διάρκεια της ισχύος της σύμβασης να υπολογίζει τη διαθεσιμότητα κάθε μίας εφαρμογής/υποσυστήματος του ΟΠΣ της ΒτΕ, με τεκμηριωμένα στοιχεία που θα προέρχονται από το σύστημα καταγραφής αιτημάτων της γραμμής άμεσης βοήθειας και από τα οποία θα προκύπτει εάν για τον χρόνο εκτός λειτουργίας τους ευθύνεται ο ίδιος.

###### 2. Αποδεκτά χρονικά όρια αρχικής απόκρισης σε αίτημα

Όπου απαιτείται η απόκριση του αναδόχου σε αίτημα της ΔΠΕ, ο Ανάδοχος υποχρεούται να αποκριθεί άμεσα και το πολύ εντός των επόμενων **δυόμιση (2,5) ωρών εντός ΚΩΚ** από την αναγγελία του αιτήματος.

Τα ανωτέρω αποδεκτά όρια απόκρισης σε αίτημα (δυόμιση ώρες εντός ΚΩΚ) θέτουν και το μέγιστο αποδεκτό χρόνο καθυστέρησης απόκρισης σε αιτήματα σε μηνιαία βάση, διάστημα κατά το οποίο προσμετρώνται αθροιστικά οι χρόνοι καθυστέρησης απόκρισης στα αιτήματα που αναγγέλλονται από τη ΔΠΕ μέσα στο μήνα αναφοράς. Διευκρινίζεται ότι απόκριση του αναδόχου σε αίτημα της ΔΠΕ θεωρείται η απάντηση του αναδόχου στην αναγγελία του αιτήματος και η έναρξη των απαιτούμενων ενεργειών εκ μέρους του για την αποκατάσταση/επίλυση/ικανοποίηση του αιτήματος .

Σε περίπτωση υπέρβασης των μέγιστων επιτρεπτών χρονικών ορίων απόκρισης του αναδόχου σε αιτήματα της ΔΠΕ σε μηνιαία βάση και για κάθε επιπλέον ώρα εντός ΚΩΚ καθυστέρησης απόκρισής του, **θα παρακρατείται αυτοδικαίως ποσό τριάντα πέντε ευρώ (35€) από το συμβατικό αντάλλαγμα που καταβάλλεται ανά τρίμηνο στον Ανάδοχο όπως περιγράφεται στο «Άρθρο 9: Συμβατικό Τίμημα – Τρόπος πληρωμής» του Σχεδίου Σύμβασης (ΠΑΡΑΡΤΗΜΑ VIII της παρούσας), ή σε περίπτωση υπέρβασης αυτού θα καταπίπτει αναλόγως από την εγγύηση καλής λειτουργίας, εφόσον ο Ανάδοχος δεν καταθέσει στη ΒτΕ το αντίστοιχο ποσό.**

Ο Ανάδοχος υποχρεούται κάθε ημερολογιακό μήνα κατά τη διάρκεια ισχύος της σύμβασης να υπολογίζει τους χρόνους αναγγελίας και απόκρισης των αιτημάτων, με τεκμηριωμένα στοιχεία που θα προέρχονται από το σύστημα καταγραφής αιτημάτων της γραμμής άμεσης βοήθειας και από τα οποία θα προκύπτει εάν για τις τυχόν υπερβάσεις των μέγιστων αποδεκτών χρονικών ορίων απόκρισης ευθύνεται ο ίδιος.

###### 3. Αποδεκτά χρονικά όρια παροχής υπολοίπων υπηρεσιών (πλέον της επανορθωτικής συντήρησης)

***3.α. Προσαρμοστική Συντήρηση***

Για τις υπηρεσίες προσαρμοστικής συντήρησης, ο Ανάδοχος οφείλει να παραδώσει τη νέα έκδοση της εφαρμογής που θα προκύψει μετά την υλοποίηση της αιτούμενης λειτουργικής προσαρμογής της, από τις 9.00 – 17.00 της ημερομηνίας συμφωνημένης παράδοσής της.

Ο μέγιστος αποδεκτός χρόνος καθυστέρησης παράδοσης από τον Ανάδοχο της ανωτέρω ορισθείσας νέας έκδοσης της εφαρμογής, προσδιορίζεται στις **δεκατέσσερεις (14) ώρες εντός ΚΩΚ** και προσμετράται από τις 9.00 το πρωί της επόμενης εργάσιμης ημέρας μετά την εκπνοή της ημερομηνίας συμφωνημένης παράδοσής της.

Το ανωτέρω χρονικό όριο για την καθυστέρηση παράδοσης της νέας έκδοσης της εφαρμογής (δεκατέσσερεις ώρες εντός ΚΩΚ) θέτει και το μέγιστο αποδεκτό χρόνο καθυστέρησης για την παράδοση των νέων εκδόσεων των εφαρμογών που προκύπτουν μετά την υλοποίηση αιτούμενων λειτουργικών προσαρμογών τους στο πλαίσιο της παροχής υπηρεσιών προσαρμοστικής συντήρησης σε μηνιαία βάση, διάστημα κατά το οποίο προσμετρώνται αθροιστικά όλοι οι χρόνοι καθυστέρησης παράδοσης των νέων εκδόσεων των εφαρμογών.

Σε περίπτωση υπέρβασης των μέγιστων επιτρεπτών χρονικών ορίων καθυστέρησης παράδοσης των νέων εκδόσεων εφαρμογών στο πλαίσιο παροχής υπηρεσιών προσαρμοστικής συντήρησης των εφαρμογών σε μηνιαία βάση, και για κάθε επιπλέον ώρα εντός ΚΩΚ καθυστέρησης παράδοσής τους, **θα παρακρατείται αυτοδικαίως ποσό τριάντα πέντε ευρώ (35€) από το συμβατικό αντάλλαγμα που καταβάλλεται ανά τρίμηνο στον Ανάδοχο όπως περιγράφεται στο «Άρθρο 9: Συμβατικό Τίμημα – Τρόπος πληρωμής» του Σχεδίου Σύμβασης (ΠΑΡΑΡΤΗΜΑ VIII της παρούσας), ή σε περίπτωση υπέρβασης αυτού θα καταπίπτει αναλόγως από την εγγύηση καλής λειτουργίας, εφόσον ο Ανάδοχος δεν καταθέσει στη ΒτΕ το αντίστοιχο ποσό.**

***3.β. Υπηρεσίες Συναφών Έργων***

Για τις υπηρεσίες συναφών έργων, ο Ανάδοχος οφείλει να παραδώσει τη νέα έκδοση της εφαρμογής που θα προκύψει μετά την υλοποίηση της αιτούμενης εκτεταμένης λειτουργικής προσαρμογής της και τη νέα εφαρμογή που θα αναπτυχθεί, από τις 9.00 – 17.00 της ημερομηνίας συμφωνημένης παράδοσής της.

Ο μέγιστος αποδεκτός χρόνος καθυστέρησης παράδοσης από τον Ανάδοχο της ανωτέρω ορισθείσας νέας έκδοσης της εφαρμογής και της νέας εφαρμογής, προσδιορίζεται **στις δεκατέσσερεις (14) ώρες** **εντός ΚΩΚ** και προσμετράται από τις 9.00 το πρωί της επόμενης εργάσιμης ημέρας μετά την εκπνοή της ημερομηνίας συμφωνημένης παράδοσής της.

Το ανωτέρω χρονικό όριο για την καθυστέρηση παράδοσης της νέας έκδοσης της εφαρμογής και της νέας εφαρμογής (δεκατέσσερεις ώρες εντός ΚΩΚ), θέτει και το μέγιστο αποδεκτό χρόνο καθυστέρησης για την παράδοση των νέων εκδόσεων των εφαρμογών και των νέων εφαρμογών που προκύπτουν μετά από την υλοποίηση αιτούμενων εκτεταμένων λειτουργικών προσαρμογών και ανάπτυξης νέων εφαρμογών στο πλαίσιο της παροχής υπηρεσιών συναφών έργων σε μηνιαία βάση, διάστημα κατά το οποίο προσμετρώνται αθροιστικά όλοι οι χρόνοι καθυστέρησης παράδοσης των νέων εκδόσεων των εφαρμογών, ή/και των νέων εφαρμογών.

Σε περίπτωση υπέρβασης των μέγιστων επιτρεπτών χρονικών ορίων καθυστέρησης παράδοσης των νέων εκδόσεων εφαρμογών και των νέων εφαρμογών στο πλαίσιο παροχής υπηρεσιών συναφών έργων σε μηνιαία βάση, και για κάθε επιπλέον ώρα εντός ΚΩΚ καθυστέρησης παράδοσής τους, **θα παρακρατείται αυτοδικαίως ποσό τριάντα πέντε ευρώ (35€) από το συμβατικό αντάλλαγμα που καταβάλλεται ανά τρίμηνο στον Ανάδοχο όπως περιγράφεται στο «Άρθρο 9: Συμβατικό Τίμημα – Τρόπος πληρωμής» του Σχεδίου Σύμβασης (ΠΑΡΑΡΤΗΜΑ VIII της παρούσας), ή σε περίπτωση υπέρβασης αυτού θα καταπίπτει αναλόγως από την εγγύηση καλής λειτουργίας, εφόσον ο Ανάδοχος δεν καταθέσει στη ΒτΕ το αντίστοιχο ποσό.**

***3.γ. Τεχνική Υποστήριξη***

Ο Ανάδοχος οφείλει να παρέχει τις υπηρεσίες τεχνικής υποστήριξης που έχει αιτηθεί η ΒτΕ, την ημερομηνία και ώρα συμφωνημένης παροχής τους. Ο μέγιστος αποδεκτός χρόνος καθυστέρησης παροχής από τον Ανάδοχο των υπηρεσιών τεχνικής υποστήριξης, προσδιορίζεται σε **δεκατέσσερεις (14) ώρες εντός ΚΩΚ** και προσμετράται από τις 9.00 το πρωί της επόμενης εργάσιμης ημέραςμετά την εκπνοή της ημερομηνίας συμφωνημένης παροχής των υπηρεσιών.

Το ανωτέρω χρονικό όριο (δεκατέσσερεις ώρες εντός ΚΩΚ ) καθυστέρησης παροχής από τον Ανάδοχο των συμφωνημένων υπηρεσιών τεχνικής υποστήριξης, θέτει και το μέγιστο επιτρεπτό χρόνο καθυστέρησης παροχής των υπηρεσιών σε μηνιαία βάση, διάστημα κατά το οποίο προσμετρώνται αθροιστικά όλοι οι χρόνοι καθυστέρησης παροχής των υπηρεσιών τεχνικής υποστήριξης μέσα στο μήνα αναφοράς.

Σε περίπτωση υπέρβασης των μέγιστων επιτρεπτών χρονικών ορίων καθυστέρησης παροχής των συμφωνημένων υπηρεσιών τεχνικής υποστήριξης σε μηνιαία βάση, και για κάθε επιπλέον ώρα εντός ΚΩΚ μη παροχής τους, **θα παρακρατείται αυτοδικαίως ποσό τριάντα πέντε ευρώ (35€) από το συμβατικό αντάλλαγμα που καταβάλλεται ανά τρίμηνο στον Ανάδοχο όπως περιγράφεται στο «Άρθρο 9: Συμβατικό Τίμημα – Τρόπος πληρωμής» του Σχεδίου Σύμβασης (ΠΑΡΑΡΤΗΜΑ VIII της παρούσας), ή σε περίπτωση υπέρβασης αυτού θα καταπίπτει αναλόγως από την εγγύηση καλής λειτουργίας, εφόσον ο Ανάδοχος δεν καταθέσει στη ΒτΕ το αντίστοιχο ποσό.**

***3.δ Προληπτική Συντήρηση***

Για τις υπηρεσίες προληπτικής συντήρησης, ο Ανάδοχος οφείλει να παρέχει τις υπηρεσίες προληπτικής συντήρησης την ημερομηνία και ώρα συμφωνημένης παροχής τους. Ο μέγιστος αποδεκτός χρόνος καθυστέρησης παροχής από τον Ανάδοχο των υπηρεσιών προληπτικής συντήρησης προσδιορίζεται στις **δεκατέσσερεις (14) ώρες εντός ΚΩΚ** και προσμετράται από τις 9.00 το πρωί της επόμενης εργάσιμης ημέρας μετά την εκπνοή της συμφωνημένης ημερομηνίας παροχής των υπηρεσιών.

Το ανωτέρω χρονικό όριο (δεκατέσσερεις ώρες εντός ΚΩΚ) καθυστέρησης παροχής των υπηρεσιών προληπτικής συντήρησης θέτει και το μέγιστο αποδεκτό χρόνο καθυστέρησης παροχής των υπηρεσιών προληπτικής συντήρησης σε μηνιαία βάση, διάστημα κατά το οποίο προσμετρώνται αθροιστικά όλοι οι χρόνοι καθυστέρησης παροχής των υπηρεσιών προληπτικής συντήρησης μέσα στο μήνα αναφοράς.

Σε περίπτωση υπέρβασης των μέγιστων επιτρεπτών χρονικών ορίων καθυστέρησης παροχής των συμφωνημένων υπηρεσιών προληπτικής συντήρησης σε μηνιαία βάση, και για κάθε επιπλέον ώρα εντός ΚΩΚ μη παροχής τους, **θα παρακρατείται αυτοδικαίως ποσό τριάντα πέντε ευρώ (35€) από το συμβατικό αντάλλαγμα που καταβάλλεται ανά τρίμηνο στον Ανάδοχο όπως περιγράφεται στο «Άρθρο 9: Συμβατικό Τίμημα – Τρόπος πληρωμής» του Σχεδίου Σύμβασης (ΠΑΡΑΡΤΗΜΑ VIII της παρούσας), ή σε περίπτωση υπέρβασης αυτού θα καταπίπτει αναλόγως από την εγγύηση καλής λειτουργίας, εφόσον ο Ανάδοχος δεν καταθέσει στη ΒτΕ το αντίστοιχο ποσό.**

**3.ε.** Ο Ανάδοχος υποχρεούται κάθε ημερολογιακό μήνα καθ’ όλη τη διάρκεια ισχύος της σύμβασης να υπολογίζει τα αποδεκτά χρονικά όρια παροχής υπηρεσιών προσαρμοστικής συντήρησης, προληπτικής συντήρησης, τεχνικής υποστήριξης και υπηρεσιών συναφών έργων, με τεκμηριωμένα στοιχεία που θα προέρχονται από το σύστημα καταγραφής αιτημάτων της γραμμής άμεσης βοήθειας και από τα οποία θα προκύπτει εάν για τις τυχόν υπερβάσεις των αποδεκτών χρονικών ορίων ευθύνεται ο ίδιος.

##### Α.5.1.4 Πλαίσιο συνεργασίας αναδόχου-αναθέτουσας αρχής

Κατά τη διάρκεια παροχής των υπηρεσιών συντήρησης και τεχνικής υποστήριξης του ΟΠΣ της ΒτΕ, ο Ανάδοχος δεσμεύεται να ακολουθεί πολιτική άμεσης συνεργασίας με τα στελέχη της ΔΠΕ. Στα πλαίσια αυτά, ο Ανάδοχος πρέπει να είναι διατεθειμένος ναλειτουργεί σε περιβάλλον «μεικτών» ομάδων (απαρτιζόμενων από στελέχη της ΔΠΕ και του αναδόχου), με στόχο τη βέλτιστη διάχυση της αναγκαίας τεχνογνωσίας στους υπαλλήλους της ΔΠΕ για την περαιτέρω διαχείριση και εξέλιξη των εφαρμογών του παρόντος έργου.

Διευκρινίζεται ότι ο Ανάδοχος δεσμεύεται να ακολουθεί την πολιτική άμεσης και αμοιβαίας συνεργασίας με το προσωπικό της ΔΠΕ της ΒτΕ ακόμα και κατά τη διάρκεια ανάπτυξης/τροποποίησης του κώδικα των εφαρμογών ή/και της δομής της βάσης δεδομένων.

Ειδικότερα, η ΔΠΕ μπορεί να εντοπίζει σφάλματα στο λογισμικό των εφαρμογών και σε συνεργασία με τον Ανάδοχο να τα αποκαθιστά. Η ΔΠΕ μπορεί να αναπτύσσει και να εντάσσει σε συνεργασία με τον Ανάδοχο σε παραγωγική λειτουργία λειτουργικές προσαρμογές, βελτιώσεις, προσθήκες, διορθώσεις, παραμετροποιήσεις στις εφαρμογές και στη δομή της βάσης δεδομένων, ακολουθώντας το πλαίσιο που ορίζεται στην παρούσα διακήρυξη και αφού προηγουμένως παραδοθεί στον Ανάδοχο, πριν την εγκατάσταση – ενεργοποίησή του, ο εν λόγω κώδικας για να περάσει από διαδικασία πιστοποίησης ορθής λειτουργίας (testing).

##### Α.5.1.5 Οργανωτική δομή της ομάδας έργου του αναδόχου

Ο υποψήφιος Ανάδοχος υποχρεούται να προτείνει ένα ολοκληρωμένο σχήμα ομάδας έργου όπου θα καταγράφεται το προσωπικό που θα διαθέσει για την υλοποίηση του έργου, οι ρόλοι και το γνωστικό αντικείμενο που θα καλύπτει ο υπεύθυνος και τα μέλη της ομάδας έργου.

##### Α.5.1.6 Παροχή παρεπόμενων εργαλείων

Ο Ανάδοχος οφείλει να περιγράψει αναλυτικά και με σαφήνεια στην προσφορά του τα πάσης φύσεως πρόσθετα εργαλεία λογισμικού που προτίθεται να χρησιμοποιήσει για την παροχή των ως άνω υπηρεσιών συντήρησης και τεχνικής υποστήριξης.

##### Α.5.1.7 Σχέδιο Διασφάλισης Ποιότητας του Έργου

Η επίτευξη της επιθυμητής ποιότητας του έργου απαιτεί την εφαρμογή ενός συστήματος διαχείρισης και διασφάλισης ποιότητας από τον Ανάδοχο, το οποίο θα πρέπει να προβλέπει, κατ’ ελάχιστο, τα εξής:

* Καθορισμό μετρικών ποιότητας Έργου και πλαισίου ελέγχου αυτής
* Λεπτομερή σχεδιασμό διαδικασιών διασφάλισης ποιότητας
* Μηχανισμό εφαρμογής και διαχείρισης / επαλήθευσης εφαρμογής των επιλεγμένων διαδικασιών διασφάλισης ποιότητας
* Περιοδικό έλεγχο και αποτίμηση των διαδικασιών και της αποτελεσματικότητας της διαδικασίας
* Διαδικασίες δρομολόγησης διορθωτικών / προληπτικών δράσεων.

Ο υποψήφιος Ανάδοχος πρέπει να περιγράψει στην Τεχνική Προσφορά του την Πολιτική Ποιότητας ή το Σύστημα Διαχείρισης Ποιότητας που διαθέτει καθώς και τις διεργασίες διασφάλισης ποιότητας που θα εφαρμόσει για την υλοποίηση του έργου. Στην πρόταση του αναδόχου θα αποτυπώνονται κυρίως:

* τα πρότυπα παροχής υπηρεσιών με ακριβή καθορισμό του τι απαιτείται και από ποιον,
* οι διαδικασίες αποτίμησης της αποτελεσματικότητας των παρεχόμενων υπηρεσιών,
* οι διαδικασίες αναθεώρησης και βελτίωσης του τρόπου παροχής των υπηρεσιών,
* οι διαδικασίες διασφάλισης της ποιότητας και της τεχνικής αρτιότητας των παραδοτέων του έργου
* η αναλυτική περιγραφή της δομής των ενοτήτων για κάθε παραδοτέο
* οι κρίσιμοι παράγοντες επιτυχίας του έργου

##### Α.5.1.8 Συμμόρφωση με τις γενικές προδιαγραφές των παρεχόμενων υπηρεσιών:

Για τη συμμόρφωση με τις ως άνω γενικές προδιαγραφές των παρεχόμενων υπηρεσιών, ο υποψήφιος Ανάδοχος οφείλει να προσκομίσει στον φάκελο Τεχνικής Προσφοράς:

1) Υπεύθυνη Δήλωση του Ν.1599/86 του προσφέροντος, με βεβαιωμένο το γνήσιο της υπογραφής του από διοικητική αρχή ή ΚΕΠ, ότι θα παρέχει τις υπηρεσίες συντήρησης και τεχνικής υποστήριξης που αποτελούν το φυσικό αντικείμενο της υπό ανάθεση σύμβασης : α) για ενενήντα (90) συνολικά ανθρωπομήνες για τις επιμέρους εφαρμογές και τα υποσυστήματα του ΟΠΣ της ΒτΕ κατά τη διάρκεια της σύμβασης, όπως ορίζεται στην παρούσα, β) για μέγιστο τριάντα (≤ 30) ανθρωπομήνες για υπηρεσίες συναφών έργων εφόσον αιτηθεί σχετικά η ΒτΕ, γ) εντός των χρονικών ορίων για την παροχή των υπό ανάθεση υπηρεσιών, όπως περιγράφονται στην παρούσα, δ) τηρουμένων των χρονικών ορίων διαθεσιμότητας των εφαρμογών και των υποσυστημάτων του ΟΠΣ της ΒτΕ, όπως περιγράφονται στην παρούσα, ε) τηρουμένων των χρονικών ορίων απόκρισης σε αναγγελίες αιτημάτων, όπως περιγράφονται στην παρούσα και στ) τηρουμένων των χρονικών ορίων παροχής των υπηρεσιών, όπως περιγράφονται στην παρούσα.

2) Υπεύθυνη Δήλωση του Ν.1599/86 του προσφέροντος, με βεβαιωμένο το γνήσιο της υπογραφής του από διοικητική αρχή ή ΚΕΠ, ότι δεσμεύεται κατά την παροχή των υπηρεσιών συντήρησης και τεχνικής υποστήριξης που αποτελούν το φυσικό αντικείμενο της υπό ανάθεση σύμβασης : α) να τηρεί το απόρρητο για όλες τις πληροφορίες που περιέρχονται εις γνώση του πριν, κατά την διάρκεια και μετά το πέρας του Έργου, σύμφωνα με τα οριζόμενα στην παρούσα, β) να ακολουθεί πολιτική άμεσης συνεργασίας με τα στελέχη της ΔΠΕ και να λειτουργεί σε περιβάλλον «μεικτών» ομάδων για τους σκοπούς της υπό ανάθεση σύμβασης, σύμφωνα με τα οριζόμενα στην παρούσα. Σημειώνεται ότι για τη σύνταξη των ως άνω Υπεύθυνων Δηλώσεων λαμβάνονται υπόψη οι εξής επισημάνσεις:

* Το περιεχόμενο των ανωτέρω Υ/Δ αφορά στο υποψήφιο νομικό πρόσωπο, και υπογράφονται από το νόμιμο εκπρόσωπό τους.
* Οι ως άνω υπό στοιχεία 1) και 2) Υπεύθυνες Δηλώσεις πρέπει να φέρουν ημερομηνία εντός των τελευταίων τριάντα ημερολογιακών ημερών προ της καταληκτικής ημέρας υποβολής των προσφορών.
* Όλες οι υπεύθυνες δηλώσεις πρέπει να φέρουν βεβαίωση του γνησίου της υπογραφής από αρμόδια διοικητική αρχή ή ΚΕΠ.

#### Α.5.2 ΕΙΔΙΚΟΤΕΡΕΣ ΠΡΟΔΙΑΓΡΑΦΕΣ ΑΝΑ ΠΑΡΕΧΟΜΕΝΗ ΥΠΗΡΕΣΙΑ

Κατά τη διαδικασία παροχής των υπηρεσιών συντήρησης και τεχνικής υποστήριξης του ΟΠΣ της ΒτΕ, ο υποψήφιος Ανάδοχος οφείλει να συμμορφώνεται με τις ειδικότερες τεχνικές προδιαγραφές που ορίζονται στην παρούσα για κάθε επιμέρους υπηρεσία του φυσικού αντικειμένου της υπό ανάθεση σύμβασης:

##### Α.5.2.1 Υπηρεσίες Συντήρησης

Ο Ανάδοχος υποχρεούται να παρέχει τις υπηρεσίες συντήρησης ως εξής :

###### *α) για τις υπηρεσίες προληπτικής συντήρησης*

Οι αιτούμενες υπηρεσίες προληπτικής συντήρησης περιλαμβάνουν τη διενέργεια σειράς επιθεωρήσεων, προγνωστικών και διαγνωστικών ελέγχων στις εφαρμογές, στα προϊόντα Oracle και Πάπυρος και στη διάταξη RAC της Oracle, με σκοπό τον εντοπισμό και την ανίχνευση λαθών, την εκτέλεση σειράς ενεργειών για τη διόρθωση των λαθών πριν την εκδήλωσή τους ως ουσιαστικών σφαλμάτων, την αποκατάσταση λειτουργίας των εφαρμογών και των βάσεων δεδομένων και τη βελτιστοποίηση των τεχνικών χαρακτηριστικών των εφαρμογών που επηρεάζουν την απόδοση, την αξιοπιστία και την ασφάλειά τους.

Ειδικότερα, κατά την παροχή των υπηρεσιών προληπτικής συντήρησης, ο Ανάδοχος υποχρεούται :

* Να παρακολουθεί και να βελτιστοποιεί (monitoring tuning and optimizing) την απόδοση της βάσης δεδομένων (ανάλυση στατιστικών βάσης δεδομένων, αξιολόγηση αιτιών καθυστέρησης, εφαρμογή αλλαγών για βελτίωση χρόνων απόκρισης, μείωση paging & swapping, βέλτιστη κατανομή transactions κ.ο.κ.)
* Να παρακολουθεί και να ελέγχει (monitoring and controlling) τη πρόσβαση των χρηστών στην βάση δεδομένων
* Να παρακολουθεί τη διαδικασία συγχρονισμού της παραγωγικής βάσης δεδομένων με τη βάση δεδομένων που χρησιμοποιείται στο περιβάλλον ανάπτυξης και εκπαίδευσης
* Να διενεργεί προληπτικούς ελέγχους των μηχανισμών ασφαλείας και προστασίας της ακεραιότητας των δεδομένων
* Να διενεργεί περιοδικό έλεγχο του περιεχομένου των αντιγράφων ασφαλείας και ώστε να είναι δυνατή ενδεχόμενη επαναφορά των δεδομένων (διαδικασία restore) σε περιπτώσεις καταστροφής
* Να επιθεωρεί και να βελτιστοποιεί τα τεχνικά χαρακτηριστικά του λογισμικού εφαρμογών που επηρεάζουν τη διαλειτουργικότητα, την απόδοση, την αξιοπιστία και την ασφάλειά του
* Να διενεργεί προληπτικό έλεγχο καλής λειτουργίας και εντοπισμό και διόρθωση αφανών (λανθανόντων) ελαττωμάτων του λογισμικού εφαρμογών πριν την εκδήλωσή τους ως ουσιαστικών σφαλμάτων.

Ειδικότερα, για το υποσύστημα του ΟΠΣ της ΒτΕ «Διάταξη RAC βάσης δεδομένων Oracle 11g» που εντάσσεται στην ΟΜΑΔΑ Β’ του πίνακα «Συγκεντρωτικός Πίνακας Εφαρμογών και Υποσυστημάτων του ΟΠΣ της ΒτΕ» (ΠΑΡΑΡΤΗΜΑ IV της παρούσας), ο Ανάδοχος υποχρεούται να παρέχει υπηρεσίες προληπτικής συντήρησης τουλάχιστον μίας (1) ανθρωποημέρας για κάθε μήνα ισχύος της παρούσας.

Ο Ανάδοχος είναι υποχρεωμένος να καθορίζει σε συνεργασία και με τη σύμφωνη γνώμη της ΒτΕ τις ακριβείς ημερομηνίες και ώρες διενέργειας της προληπτικής συντήρησης. Είναι επιθυμητό οι εργασίες προληπτικής συντήρησης να πραγματοποιούνται εκτός ωρών λειτουργίας του Κοινοβουλίου.

###### *β) για τις υπηρεσίες επανορθωτικής συντήρησης*

Η επανορθωτική συντήρηση αποσκοπεί στη διόρθωση σφαλμάτων των εφαρμογών, των διεπαφών τους των βάσεων δεδομένων, της διάταξης RAC της Oracle και του συστήματος Πάπυρος που εμφανίζονται κατά την παραγωγική λειτουργία. Ο Ανάδοχος υποχρεούται να εντοπίζει τα αίτια των σφαλμάτων αυτών και να τα αποκαθιστά, διασφαλίζοντας τη λειτουργικότητά του ΟΠΣ και την απρόσκοπτη λειτουργία των Υπηρεσιών της ΒτΕ.

Κατά την παροχή των υπηρεσιών επανορθωτικής συντήρησης, ο Ανάδοχος υποχρεούται:

* να επαναφέρει τα δεδομένα από τα τηρούμενα αντίγραφα ασφαλείας (διαδικασία restore) σε περιπτώσεις καταστροφής (ανάκαμψη από καταστροφή)
* να προβαίνει σε επανεγκατάσταση λογισμικού που έχει καταστραφεί (corrupted)
* να εντοπίζει τις αιτίες που οδήγησαν σε σφάλματα/αστοχίες/δυσλειτουργίες
* να αποκαθιστά τις αστοχίες των εφαρμογών στην παραγωγή ορθών αποτελεσμάτων
* να αποκαθιστά αδυναμίες εκτέλεσης λειτουργιών των εφαρμογών
* να εξασφαλίζει την καλή λειτουργία των εφαρμογών μετά από ελεγχόμενες παρεμβάσεις βελτίωσης μικρής κλίμακας τμημάτων του εξοπλισμού πληροφορικής που έχουν σαν αποτέλεσμα την εμφάνιση προβλημάτων ολοκλήρωσης (integration), ή σφαλμάτων
* να διορθώνει αστοχίες ή αδυναμίες του λογισμικού εφαρμογών που οφείλονται σε αμέλεια και κακή ή λανθασμένη χρήση των εφαρμογών
* να ελέγχει και να διορθώνει δεδομένα που οφείλονται σε κακή λειτουργία του λογισμικού εφαρμογών
* να ενημερώνει τις κατασκευάστριες εταιρείες για τυχόν σφάλματα που οφείλονται στα προϊόντα Oracle και Πάπυρος και να εξασφαλίζει την ελαχιστοποίηση των συνεπειών των σφαλμάτων αυτών.

Ο Ανάδοχος οφείλει να παρακολουθεί τη διαθεσιμότητα των εφαρμογών, των βάσεων δεδομένων, της διάταξης RAC της Oracle και του συστήματος Πάπυρος και εφόσον ειδοποιείται για τυχόν προβλήματα μη διαθεσιμότητας να προβαίνει άμεσα στις απαραίτητες διορθωτικές ενέργειες.

Στο πλαίσιο της επανορθωτικής συντήρησης και για κάθε τροποποίηση στο κώδικα των εφαρμογών και σε σχήμα της βάσης δεδομένων που θα πραγματοποιηθεί προκειμένου να αποκατασταθούν σφάλματα και δυσλειτουργίες, ο Ανάδοχος πρέπει να δημιουργεί νέα έκδοση της εφαρμογής και να ακολουθεί όλες τις διαδικασίες διαχείρισης και εγκατάστασης της, όπως αυτές περιγράφονται κατωτέρω στην παράγραφο Α.5.2.1.γ) για τις υπηρεσίες προσαρμοστικής συντήρησης.

###### *γ) για τις υπηρεσίες προσαρμοστικής συντήρησης*

Ο Ανάδοχος υποχρεούται μετά από σχετικό αίτημα της ΒτΕ να υλοποιεί κατάλληλες προσαρμογές (τροποποιήσεις, προσθήκες, παραμετροποιήσεις) στο λογισμικό των εφαρμογών του ΟΠΣ της ΒτΕ, στις διεπαφές του με άλλα εσωτερικά και εξωτερικά υποσυστήματα, στη δομή και στο σχήμα των βάσεων δεδομένων, στο σύστημα Πάπυρος, στη διάταξη RAC της Oracle προκειμένου να βελτιώνει και να επεκτείνει τη λειτουργικότητά τους. Στις υπηρεσίες προσαρμοστικής συντήρησης που υποχρεούται να παρέχει ο Ανάδοχος περιλαμβάνονται ενδεικτικά τα εξής:

* Βελτίωση του περιβάλλοντος χρήσης (user Interface) των εφαρμογών, η οποία αναφέρεται στην υλοποίηση νέων τρόπων χρήσης των διαθεσίμων λειτουργιών των εφαρμογών (π.χ. νέες φόρμες), καθώς και νέων λειτουργιών παρουσίασης των διαθεσίμων δεδομένων (π.χ. νέες εκτυπώσεις)
* Λειτουργική προσαρμογή των εφαρμογών σε μεταβολές της επιχειρησιακής λογικής (θεσμικές κανονιστικές, νομοθετικές κ.α.)
* Επικαιροποίηση του φακέλου τεκμηρίωσης των εφαρμογών ύστερα από τροποποιήσεις στον κώδικα, στις διεπαφές και στο σχήμα της βάσης δεδομένων
* Ανασχεδιασμό και ανάπτυξη τμήματος των εφαρμογών και των διεπαφών λογισμικού, παραμετροποίηση και αλλαγές στον κώδικα των εφαρμογών, στη δομή της βάσης δεδομένων και στο σύστημα Πάπυρος
* Δημιουργία, εγκατάσταση και διαχείριση νέων εκδόσεων των εφαρμογών αρχικά στο περιβάλλον εκπαίδευσης/ανάπτυξης και στη συνέχεια στο παραγωγικό περιβάλλον.
* Εξασφάλιση της ορθής λειτουργίας όλων των customizations και των διεπαφών των υφιστάμενων εφαρμογών με τις νεότερες εκδόσεις του λογισμικού συστήματος

Για την ορθή διαχείριση του ΟΠΣ της ΒτΕ πρέπει τυχόν τροποποιήσεις στον κώδικα των εφαρμογών ή/και στη δομή της βάσης δεδομένων, είτε οφείλονται σε λειτουργική προσαρμογή των εφαρμογών λόγω σχετικού αιτήματος της ΒτΕ, είτε οφείλονται σε αποκατάσταση εντοπισμένων σφαλμάτων, να εντάσσονται σε διαφορετικές εκδόσεις του λογισμικού.

Η κάθε νέα έκδοση του λογισμικού που θα προκύπτει πρέπει να περιλαμβάνει το σύνολο του πηγαίου κώδικα του συστήματος, τα εκτελέσιμα αρχεία, την πλήρη και ενημερωμένη τεκμηρίωση του λογισμικού, τις ενημερωμένες οδηγίες εγκατάστασης του στους σταθμούς εργασίας των τελικών χρηστών, καθώς και τεύχος περιγραφής και τεκμηρίωσης των τροποποιήσεων της σε σχέση με την προηγούμενη έκδοση. Επίσης, πρέπει να συνοδεύεται από το σύνολο των ορισμών δομών και σχημάτων δεδομένων (πχ XML Schemas, σχήματα Βάσεων Δεδομένων) που τυχόν σχεδιαστούν, αναπτυχθούν, τροποποιηθούν.

Οι τροποποιήσεις στον κώδικα των εφαρμογών καθώς και οι πιθανές επεκτάσεις της λειτουργικότητας τους θα πραγματοποιούνται από τον Ανάδοχο με τρόπο ώστε να επιτρέπουν στο προσωπικό της ΔΠΕ α) να μελετά τον τρόπο λειτουργίας της εφαρμογής και να την προσαρμόζει στις ανάγκες της ΒτΕ, β) να έχει πρόσβαση στον πηγαίο κώδικα της εφαρμογής και γ) σε συνεργασία με τον Ανάδοχο να βελτιώνει το λογισμικό και να δημοσιεύει/διαθέτει τις βελτιώσεις αυτές.

Οι εκδόσεις του λογισμικού εφαρμογών τελούν υπό τον έλεγχο κεντρικού συστήματος παρακολούθησης αλλαγών πηγαίου κώδικα (source code revision control system), προσβάσιμου και διαχειρίσιμου από το προσωπικό της ΔΠΕ και από τον Ανάδοχο. Ο Ανάδοχος υποχρεούται για την ενημέρωση του προαναφερόμενου συστήματος με τον πηγαίο κώδικα κάθε φορά που δημιουργείται νέα έκδοση του λογισμικού εφαρμογών.

Ενδεικτικά αποτυπώνεται η διαδικασία και τα βήματα που θα ακολουθούνται για την ενεργοποίηση της προσαρμοστικής συντήρησης:

* Η ΔΠΕ μέσω της Γραμμής Άμεσης Βοήθειας αναγγέλλει στον Ανάδοχο τα αιτήματα για βελτιώσεις και λειτουργικές προσαρμογές σε εφαρμογές του ΟΠΣ της ΒτΕ μαζί με την εκτιμώμενη ανθρωποπροσπάθεια και την προτεραιότητα υλοποίησής τους.
* Ο Ανάδοχος υποβάλλει μελέτη και χρονοδιάγραμμα υλοποίησης των αιτούμενων λειτουργικών και τεχνικών προσαρμογών, καθώς και μελέτη για ενδεχόμενη μετάπτωση δεδομένων, οι οποίες πρέπει να εγκριθούν από την ΔΠΕ πριν από την έναρξη υλοποίησής τους από τον Ανάδοχο.
* Ο Ανάδοχος μετά την έγκριση της ΔΠΕ υλοποιεί τις ως άνω προσαρμογές ακολουθώντας την προτεινόμενη στην τεχνική προσφορά του μεθοδολογία ανάλυσης, σχεδιασμού, ανάπτυξης, ελέγχου και τεκμηρίωσης εφαρμογών.
* Ο Ανάδοχος εγκαθιστά τη νέα έκδοση της εφαρμογής που θα παραχθεί μετά την ολοκλήρωση των αιτούμενων λειτουργικών προσαρμογών της, στο περιβάλλον ανάπτυξης και εκπαίδευσης του ΟΠΣ της ΒτΕ προκειμένου να γίνει διεξαγωγή ελέγχων αποδοχής της από τη ΔΠΕ. Στην περίπτωση μη ικανοποίησης των κριτηρίων ελέγχων αποδοχής της ο ανάδοχος προβαίνει σε υλοποίηση των απαραίτητων τροποποιήσεων/διορθώσεων της και στην επανεγκατάστασής της στο περιβάλλον δοκιμών και εκπαίδευσης του ΟΠΣ της ΒτΕ για επανέλεγχο από τη ΔΠΕ. Η όλη διαδικασία επαναλαμβάνεται έως ότου ικανοποιηθούν τα κριτήρια ελέγχου αποδοχής της νέας έκδοσης της εφαρμογής.
* Η ολοκλήρωση των διαδικασιών προσαρμοστικής συντήρησης σηματοδοτείται με την επιτυχή διεξαγωγή των ελέγχων αποδοχής της νέας έκδοσης της εφαρμογής από τη ΔΠΕ, την εγκατάσταση της στο παραγωγικό περιβάλλον του ΟΠΣ της ΒτΕ, τη θέση της σε παραγωγική λειτουργία καθώς και με την παράδοση από τον Ανάδοχο του επικαιροποιημένου φακέλου τεκμηρίωσής της.

##### Α.5.2.2 Υπηρεσίες τεχνικής υποστήριξης

Οι αιτούμενες υπηρεσίες τεχνικής υποστήριξης περιλαμβάνουν την παροχή υπηρεσιών υποστήριξης της παραγωγικής λειτουργίας των υποσυστημάτων και εφαρμογών του ΟΠΣ της ΒτΕ, μεταφοράς τεχνογνωσίας σε στελέχη της ΒτΕ αναφορικά με τη χρήση και τη λειτουργικότητα των υποσυστημάτων και των εφαρμογών του ΟΠΣ της ΒτΕ και τη διαχείριση των προϊόντων Oracle και Πάπυρος και της διάταξης RAC της Oracle, καθώς και την παροχή συμβουλευτικών υπηρεσιών, υπηρεσιών ανάλυσης απαιτήσεων, σύνταξης μελετών και σχεδιασμού λύσεων για την καλύτερη διαχείριση των υποσυστημάτων και των εφαρμογών και την περαιτέρω ανάπτυξη και τεχνολογική εξέλιξη αυτών.

Στις υπηρεσίες υποστήριξης της παραγωγικής λειτουργίας των υποσυστημάτων και εφαρμογών του ΟΠΣ της ΒτΕ που υποχρεούται να παρέχει ο Ανάδοχος περιλαμβάνονται ενδεικτικά τα εξής:

* Υποστήριξη Λειτουργίας Γραφείου Άμεσης Βοήθειας (Help Desk)
* Ρύθμιση παραμέτρων λειτουργίας των εφαρμογών, των βάσεων δεδομένων, της διάταξης RAC της Oracle και του προϊόντος ΠΑΠΥΡΟΣ, για άμεση αποκατάσταση της παραγωγικής λειτουργίας των εφαρμογών.
* Απευθείας διόρθωση στοιχείων των βάσεων δεδομένων του ΟΠΣ της ΒτΕ, όποτε αυτό κρίνεται αναγκαίο.
* Εκπόνηση SQL scripts για την εξαγωγή δεδομένων από την βάση των δεδομένων για την εξυπηρέτηση ad hoc αναγκών
* Έλεγχο και πιθανή αποκατάσταση προβλημάτων κατά την εκτέλεση των εφαρμογών.
* Βελτιστοποίηση παραμέτρων που επηρεάζουν τον χρόνο εκτέλεσης των εφαρμογών.
* Άμεση επίλυση των προβλημάτων λειτουργίας που αφορούν τις υπηρεσίες της παρούσας διακήρυξης, σύμφωνα με τα απαιτούμενα επίπεδα απόκρισης και διαθεσιμότητας

Ο Ανάδοχος υποχρεούται να παρέχει υπηρεσίες υποστήριξης της παραγωγικής λειτουργίας των υποσυστημάτων και εφαρμογών του ΟΠΣ της ΒτΕ που εντάσσονται στην ΟΜΑΔΑ Α’ του πίνακα «Συγκεντρωτικός Πίνακας Εφαρμογών και Υποσυστημάτων του ΟΠΣ της ΒτΕ» (ΠΑΡΑΡΤΗΜΑ IV της παρούσας) με καθημερινή επιτόπια παρουσία στις εγκαταστάσεις της Βουλής, ή με απομακρυσμένη πρόσβαση, έμπειρου τεχνικού της ομάδας έργου του τουλάχιστον για τέσσερεις (4) ανθρωποώρες καθημερινά εντός ΚΩΚ.

Ως προς τις υπηρεσίες μεταφοράς τεχνογνωσίας, ο Ανάδοχος υποχρεούται μέσω αυτών να συμβάλλει στην αρτιότερη δυνατή κατάρτιση των στελεχών της ΒτΕ, τόσο όσον αφορά τις εφαρμογές καθ’ αυτές, όσο και στις πλατφόρμες ανάπτυξης τους. Ειδικότερα, στο πλαίσιο παροχής υπηρεσιών μεταφοράς τεχνογνωσίας υποχρέωση του αναδόχου είναι:

* Η ανάπτυξη δεξιοτήτων σε στελέχη των Υπηρεσιών της ΒτΕ για την εκμάθηση και εξοικείωσή τους στη χρήση των εφαρμογών και των λειτουργικών προσαρμογών τους.
* Η ανάπτυξη δεξιοτήτων σε επιλεγμένη ομάδα Διαχειριστών του Συστήματος. Η συγκεκριμένη ομάδα θα προέρχεται κατά βάση από τεχνικά στελέχη και διαχειριστές συστημάτων της ΔΠΕ. Τα στελέχη αυτά ενδεικτικά μέσω της εκπαίδευσης και μεταφοράς τεχνογνωσίας θα πρέπει να αποκτήσουν δεξιότητες που θα τους επιτρέπουν:
* Να υποστηρίζουν την παραγωγική λειτουργία του έργου (διαχείριση, συντήρηση κλπ)
* Να υποστηρίζουν το υπόλοιπο προσωπικό της ΒτΕ κατά τη χρήση των εφαρμογών
* Να αναγνωρίζουν σφάλματα στη λειτουργία του συστήματος και να ενεργοποιούν τις αντίστοιχες διαδικασίες αποκατάστασης
* Να αντιμετωπίζουν τα διαφορετικά αιτήματα που αφορούν την λειτουργία και χρήση των επιμέρους εφαρμογών και υποσυστημάτων του ΟΠΣ της ΒτΕ
* Να μπορούν να διαχειρίζονται και να παραμετροποιούν τις βασικές πλατφόρμες που χρησιμοποιούνται για την συντήρηση/λειτουργική προσαρμογή των εφαρμογών (προϊόντα Oracle, Πάπυρος κλπ)
* Να εγκαθιστούν τις νέες εκδόσεις των εφαρμογών σε όλους τους clients
* Να εξάγουν στατιστικά στοιχεία από τη βάση δεδομένων
* Να αναλύουν αποτελεσματικά τα δεδομένα και να παράγουν κατάλληλα στατιστικά για την έγκυρη και έγκαιρη ικανοποίηση της διοίκησης σε απαιτήσεις για πληροφόρηση
* Να έχουν τη δυνατότητα της περαιτέρω εσωτερικής εξέλιξης των λειτουργιών των εφαρμογών
* Να αναγνωρίζουν λειτουργικές βελτιώσεις των εφαρμογών, νέες ροές εργασίας και σημεία διασύνδεσής τους με εσωτερικά ή εξωτερικά του ΟΠΣ υποσυστήματα
* Να παρακολουθούν τη σωστή λειτουργία του ΟΠΣ της ΒτΕ στην ολότητά του.

##### Α.5.2.4 Υπηρεσίες Συναφών Έργων

Ο Ανάδοχος υποχρεούται μετά από σχετικό αίτημα της ΒτΕ να προχωρήσει σε διαδικασίες υλοποίησης νέων συναφών με το ΟΠΣ της ΒτΕ εφαρμογών και διεπαφών, ή σε εκτεταμένο ανασχεδιασμό υφιστάμενων εφαρμογών και διεπαφών. Ο σχεδιασμός και η ανάπτυξη των νέων εφαρμογών θα πραγματοποιούνται με τρόπο που θα διασφαλίζεται η διαλειτουργικότητα και η ολοκληρωσιμότητα με τα υφιστάμενα υποσυστήματα και εφαρμογές του ΟΠΣ νέας ΒτΕ (π.χ. ίδια αρχιτεκτονική, ίδια τυποποίηση user interface κ.οκ).

Για κάθε νέα έκδοση εφαρμογής που θα προκύπτει μετά τον εκτεταμένο ανασχεδιασμό υφιστάμενης εφαρμογής, ή ανάπτυξη νέας εφαρμογής, ο Ανάδοχος θα ακολουθεί όλες τις διαδικασίες διαχείρισης και εγκατάστασής της, σύμφωνα με τα όσα περιγράφονται στην παράγραφο Α.5.2.1.γ) της παρούσας για τη διαχείριση και την εγκατάσταση νέων εκδόσεων των εφαρμογών στο πλαίσιο παροχής υπηρεσιών προσαρμοστικής συντήρησης.

Ο Ανάδοχος υποχρεούται να παρέχει υπηρεσίες συντήρησης και τεχνικής υποστήριξης όπως ορίζεται στο πλαίσιο της παρούσας, για τις εφαρμογές που θα αναπτύξει/τροποποιήσει στο πλαίσιο της παροχής υπηρεσιών συναφών έργων.

#### Α.5.3 ΜΕΣΑ ΓΙΑ ΤΗΝ ΠΑΡΟΧΗ ΤΩΝ ΩΣ ΑΝΩ ΕΠΙΜΕΡΟΥΣ ΥΠΗΡΕΣΙΩΝ

Η κάλυψη των υπηρεσιών που αφορούν στη συντήρηση και τεχνική υποστήριξη του ΟΠΣ της ΒτΕ, γίνεται με τη χρήση των μέσων εκείνων που επιτρέπουν στον Ανάδοχο την παροχή τους, είτε μέσω γραμμής άμεσης βοήθειας, είτε μέσω απομακρυσμένης ή επιτόπιας υποστήριξης.

##### Α.5.3.1 Γραμμή άμεσης βοήθειας

Για την άμεση ανταπόκριση στα αιτήματα της ΒτΕ, ο Ανάδοχος υποχρεούται να παρέχει εργαλείο γραμμής άμεσης βοήθειας. Η γραμμή άμεσης βοήθειας, που θα αποτελεί το σημείο επικοινωνίας της ΔΠΕ με τον Ανάδοχο, θα λειτουργεί στις εγκαταστάσεις του αναδόχου, θα υποδέχεται τα αιτήματα της ΒτΕ για παροχή υπηρεσιών συντήρησης και τεχνικής υποστήριξης και μέσω αυτής θα δρομολογείται κατάλληλα η άμεση ικανοποίησή τους.

Τα αιτήματα αναγγέλλονται στη Γραμμή Άμεσης Βοήθειας από τη ΔΠΕ της ΒτΕ και αφορούν κυρίως απαιτήσεις για διόρθωση/αποκατάσταση σφαλμάτων, ή δυσλειτουργιών του ΟΠΣ (αιτήματα παροχής υπηρεσιών επανορθωτικής συντήρησης), απαιτήσεις για λειτουργική προσαρμογή και επέκταση του ΟΠΣ της ΒτΕ (αιτήματα παροχής υπηρεσιών προσαρμοστικής συντήρησης και συναφών έργων), αιτήματα παροχής υπηρεσιών τεχνικής υποστήριξης.

Ο Ανάδοχος οφείλει να παρέχει τυποποιημένο ηλεκτρονικό σύστημα διαχείρισης των αιτημάτων στο οποίο θα έχει πρόσβαση το προσωπικό της ΔΠΕ και θα είναι διαθέσιμο καθημερινά όλο το 24ωρο καθ’ όλη τη διάρκεια ισχύος της σύμβασης.

Η αναγγελία αιτημάτων από τη ΔΠΕ στη Γραμμή Άμεσης Βοήθειας μπορεί να γίνεται εναλλακτικά με τηλέφωνο, e-mail, fax, ή μέσω του τυποποιημένου ηλεκτρονικού συστήματος διαχείρισης αιτημάτων.

O χρόνος απόκρισης του αναδόχου σε αιτήματα που υποβάλλονται από τη ΔΠΕ στη γραμμή άμεσης βοήθειας, δεν πρέπει να υπερβαίνει **τις δυόμιση (2,5) ώρες εντός ΚΩΚ**. Συγκεκριμένα, ο Ανάδοχος οφείλει σε περίπτωση αναγγελίας αιτήματος της ΔΠΕ στη γραμμή άμεσης βοήθειας να αποκριθεί εντός δυόμιση ωρών εντός ΚΩΚ από τη στιγμή της αναγγελίας.

Ο Ανάδοχος θα αναλάβει να καταγράφει το σύνολο των αιτημάτων/αναφορών που αναγγέλλονται στη Γραμμή Άμεσης Βοήθειας, ώστε να είναι δυνατή η παρακολούθηση της πορείας αντιμετώπισης και ολοκλήρωσής τους. Ειδικότερα, για κάθε αίτημα που αναγγέλλεται από τη ΔΠΕ στη γραμμή άμεσης βοήθειας, θα καταγράφονται ενδεικτικά από τον Ανάδοχο τα παρακάτω στοιχεία:

* Μοναδικός Αριθμός Αιτήματος
* Χρόνος αναγγελίας αιτήματος/αναφοράς (ακριβής ημερομηνία και ώρα)
* Στοιχεία προσώπου που αναγγέλλει το αίτημα/πρόβλημα/βλάβη
* Θέμα του αιτήματος (σφάλμα, δυσλειτουργία, λειτουργική προσαρμογή, νέα εφαρμογή κοκ)
* Κατηγορία Λογισμικού που αφορά το Αίτημα (εφαρμογή, Βάση Δεδομένων, προϊόν Oracle ή/και Πάπυρος, διάταξη RAC της Oracle)
* Περιγραφή αιτήματος
* Χαρακτηρισμός Αιτήματος (Υπερεπείγον σφάλμα, Επείγον σφάλμα, Σφάλμα ρουτίνας, Αίτημα υπέρ-υψηλής, υψηλής, μεσαίας, χαμηλής προτεραιότητας)
* Μέσο επίλυσης/ικανοποίησης αιτήματος (επιτόπια υποστήριξη, απομακρυσμένη υποστήριξη)
* Χρόνος Απόκρισης (ακριβής ημερομηνία και ώρα αρχικής απόκρισης αναδόχου στο αίτημα)
* Περιγραφή των αιτιών που προκάλεσαν σφάλματα/δυσλειτουργίες (αφορά κυρίως αιτήματα επανορθωτικής συντήρησης)
* Χρόνος Ικανοποίησης Αιτήματος (ακριβής ημερομηνία και ώρα επίλυσης/ολοκλήρωσης αιτήματος)
* Συμφωνημένη ημερομηνία παράδοσης (αφορά κυρίως αιτήματα προσαρμοστικής συντήρησης, υλοποίησης συναφών έργων, τεχνικής υποστήριξης)
* Ανθρωποπροσπάθεια για την επίλυση/υλοποίηση του αιτήματος
* Στοιχεία τεχνικών ομάδας έργου αναδόχου που ανέλαβαν την επίλυση/υλοποίηση
* Περιγραφή ενεργειών ολοκλήρωσης (τρόπος επίλυσης ή/και υλοποίησης).

Διευκρινίζεται ότι η προτεραιότητα και η κρισιμότητα υλοποίησης των αιτημάτων τίθεται από τη ΔΠΕ ενώ η αρχική εκτίμηση της ανθρωποπροσπάθειας για την υλοποίησή τους συμφωνείται μεταξύ της ΔΠΕ και του Αναδόχου.

Μέσω του τυποποιημένου ηλεκτρονικού συστήματος της Γραμμής Άμεσης Βοήθειας θα είναι δυνατή η εξαγωγή αναφορών σε σχέση με: α) τον αριθμό, τον τύπο, την κατηγορία και τη θεματολογία των αιτημάτων που έχουν αντιμετωπιστεί, β) τον αριθμό, τον τύπο, την κατηγορία και τη θεματολογία των αιτημάτων που βρίσκονται σε εκκρεμότητα, γ) το χρόνο απόκρισης σε αιτήματα και τις τυχόν υπερβάσεις των αποδεκτών χρονικών ορίων, δ) τα απαιτούμενα χρονικά όρια διαθεσιμότητας των εφαρμογών του ΟΠΣ της ΒτΕ, ε) τα αποδεκτά χρονικά όρια παροχής υπηρεσιών συντήρησης και τεχνικής υποστήριξης.

##### Α.5.3.2 Απομακρυσμένη παροχή υπηρεσιών

Ο Ανάδοχος έχει τη δυνατότητα να παρέχει κάποιες από τις επιμέρους υπηρεσίες συντήρησης και τεχνικής υποστήριξης του ΟΠΣ της ΒτΕ και μέσω ασφαλών διαδικασιών απομακρυσμένης πρόσβασης των τεχνικών της ομάδας έργου του στα συστήματα της ΒτΕ. Η ΔΠΕ καθορίζει τους δυνάμενους να έχουν πρόσβαση στους Κεντρικούς Εξυπηρετητές του ΟΠΣ, καθώς επίσης και το επίπεδο πρόσβασης κάθε χρήστη. Στο πλαίσιο της απομακρυσμένης υποστήριξης οι τεχνικοί του αναδόχου είτε παρέχουν κατάλληλες οδηγίες προς το προσωπικό της ΔΠΕ, προκειμένου να επιλυθεί το οποιοδήποτε πρόβλημα, είτε με τη συνδρομή του προσωπικού της ΔΠΕ αποκτούν ασφαλή πρόσβαση στα συστήματα που χρειάζεται να παρέμβουν.

Διευκρινίζεται ότι στην περίπτωση που κατόπιν ενεργειών μέσω απομακρυσμένης πρόσβασης ή μέσω κατάλληλων οδηγιών προς το προσωπικό της ΔΠΕ το πρόβλημα συνεχίζει να υφίσταται, τότε ο Ανάδοχος δεσμεύεται για την επιτόπια, στις εγκαταστάσεις της Βουλής, αυτοψία και επίλυση του από τεχνικό της ομάδας έργου του. Στην περίπτωση αυτή ο χρόνος επίλυσης του προβλήματος προσμετράται από την ώρα αρχικής αναγγελίας της αναφοράς βλάβης/δυσλειτουργίας στη γραμμή άμεσης βοήθειας.

Σε κάθε περίπτωση και εφόσον η ΒτΕ αιτηθεί την φυσική παρουσία τεχνικού για παροχή συγκεκριμένης υπηρεσίας συντήρησης και τεχνικής υποστήριξης ο Ανάδοχος υποχρεούται να παρέχει την ανωτέρω υπηρεσία μέσω επιτόπιας παρουσίας εξειδικευμένου τεχνικού της ομάδας έργου του στις εγκαταστάσεις της Βουλής.

Κατά τα λοιπά, η απομακρυσμένη παροχή των υπηρεσιών συντήρησης και τεχνικής υποστήριξης γίνεται σύμφωνα με τις γενικές και ειδικότερες προδιαγραφές που διέπουν κάθε επιμέρους παρεχόμενη υπηρεσία.

##### Α.5.3.3 Επιτόπια παροχή υπηρεσιών

Ο Ανάδοχος υποχρεούται να παρέχει υπηρεσίες προληπτικής, επανορθωτικής, προσαρμοστικής συντήρησης και τεχνικής υποστήριξης για τις εφαρμογές και τα υποσυστήματα του ΟΠΣ της ΒτΕ που εντάσσονται στην ΟΜΑΔΑ Β’ του πίνακα «Συγκεντρωτικός Πίνακας Εφαρμογών και Υποσυστημάτων του ΟΠΣ της ΒτΕ» (ΠΑΡΑΡΤΗΜΑ IV της παρούσας) με καθημερινή επιτόπια παρουσία έμπειρου τεχνικού της ομάδας έργου του στις εγκαταστάσεις της Βουλής κατά τις εργάσιμες ημέρες από 9:00πμ έως 17:00μμ τουλάχιστον για έντεκα (11) ανθρωπομήνες για κάθε δωδεκάμηνο ισχύος της παρούσας. Το πλάνο εργασιών επιτόπιας υποστήριξης συμφωνείται σε εβδομαδιαία βάση μεταξύ του αναδόχου και της ΔΠΕ και ορίζονται οι κατάλληλοι τεχνικοί της ομάδας έργου του αναδόχου που θα παρέχουν υπηρεσίες στις εγκαταστάσεις της ΒτΕ. Σε περίπτωση έκτακτων αναγκών και κατόπιν σχετικού (ad hoc) αιτήματος της ΒτΕ (αφορά κυρίως αιτήματα επανορθωτικής και προσαρμοστικής συντήρησης), το ως άνω πλάνο εργασιών αναθεωρείται και ο Ανάδοχος σε συνεργασία με τη ΔΠΕ φροντίζει να διατεθούν άμεσα για επιτόπια υποστήριξη στις εγκαταστάσεις τη ΒτΕ οι πλέον κατάλληλοι για την επίλυση/υλοποίηση του συγκεκριμένου αιτήματος τεχνικοί της ομάδας έργου του.

## ΜΕΡΟΣ Β - ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

Φορέας χρηματοδότησης της παρούσας σύμβασης είναι η Βουλή των Ελλήνων. Η δαπάνη για την εν λόγω σύμβαση βαρύνει την με Κ.Α. 0869 σχετική πίστωση του τακτικού προϋπολογισμού του οικονομικού έτους 2018 της Βουλής των Ελλήνων.

Η εκτιμώμενη αξία της σύμβασης ανέρχεται στο ποσό του ενός εκατομμύριου σαράντα μία χιλιάδων εξακοσίων ευρώ (1.041.600,00€) € συμπεριλαμβανομένου ΦΠΑ 24 % (προϋπολογισμός χωρίς ΦΠΑ: € 840.000,00 ΦΠΑ : 201.600,00).

Η διάρκεια της σύμβασης ορίζεται σε τριάντα έξι (36) μήνες.

Το συμβατικό τίμημα δεν αναθεωρείται και θα παραμείνει σταθερό και αμετάβλητο καθ' όλη τη διάρκεια της σύμβασης.

Τον Ανάδοχο βαρύνει κάθε επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α. Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος. Οι δασμοί, φόροι και λοιπές δημοσιονομικές επιβαρύνσεις βαρύνουν αποκλειστικά τον Ανάδοχο.

# ΠΑΡΑΡΤΗΜΑ ΙΙ – ΠΙΝΑΚΑΣ ΣΥΜΜΟΡΦΩΣΗΣ

**Οδηγίες συμπλήρωσης**

|  |
| --- |
| Στη Στήλη **«ΠΡΟΔΙΑΓΡΑΦΗ»**, περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις. |
| Αν στη στήλη **«ΑΠΑΙΤΗΣΗ»** έχει συμπληρωθεί η λέξη «ΝΑΙ» ή ένας αριθμός (που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση), τότε η αντίστοιχη προδιαγραφή είναι υποχρεωτική για τον υποψήφιο Ανάδοχο, θεωρούμενη ως απαράβατος όρος σύμφωνα με την παρούσα διακήρυξη. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.  Αν η στήλη «ΑΠΑΙΤΗΣΗ» δεν έχει συμπληρωθεί με τη λέξη «ΝΑΙ» ή με κάποιον αριθμό, τότε η προδιαγραφή δεν είναι απαράβατος όρος. Προσφορές που δεν καλύπτουν τους μη απαράβατους όρους ή αποκλίνουν από αυτούς δεν απορρίπτονται. |
| Στη στήλη **«ΑΠΑΝΤΗΣΗ»** σημειώνεται η απάντηση του αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρούται ή όχι από την Προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης. |
| Στη στήλη **«ΣΤΟΙΧΕΙΟ ΤΕΚΜΗΡΙΩΣΗΣ»** θα καταγραφεί η σαφής παραπομπή στο δικαιολογητικό εκείνο στοιχείο που προσκομίζεται προς απόδειξη πλήρωσης της συγκεκριμένης απαίτησης. Η παραπομπή γίνεται με συγκεκριμένη αναφορά στην αρίθμηση, όπως αποτυπώνεται στο κείμενο της διακήρυξης. Η παραπομπή μπορεί να αφορά σε χαρακτηριστικά της τεχνικής προσφοράς στην τεχνική έκθεση όπου αποτυπώνεται το ολοκληρωμένο σχέδιο ή η μέθοδος υλοποίησης για κάθε επιμέρους παρεχόμενη υπηρεσία, στις αναλυτικές τεχνικές περιγραφές των παρεχόμενων υπηρεσιών, του τρόπου διασύνδεσης και λειτουργίας τους ή στην αναφορά μεθοδολογίας για την παροχή τους κλπ, που κατά την κρίση του υποψηφίου αναδόχου τεκμηριώνουν τα στοιχεία του Πίνακα Συμμόρφωσης. |

**ΠΙΝΑΚΑΣ ΣΥΜΜΟΡΦΩΣΗΣ**

| **Α/Α** | **ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΣΤΟΙΧΕΙΟ ΤΕΚΜΗΡΙΩΣΗΣ** |
| --- | --- | --- | --- | --- |
| **Α** | **ΓΕΝΙΚΑ ΧΑΡΑΚΤΗΡΙΣΤΙΚΑ ΠΑΡΕΧΟΜΕΝΩΝ ΥΠΗΡΕΣΙΩΝ** |  |  |  |
| 1 | Οι υπηρεσίες συντήρησης και τεχνικής υποστήριξης του ΟΠΣ της ΒτΕ που αποτελούν το φυσικό αντικείμενο της παρούσας πρέπει να παρέχονται:   * υποχρεωτικά για τις επιμέρους εφαρμογές και υποσυστήματα του ΟΠΣ της ΒτΕ για ενενήντα (90) συνολικά ανθρωπομήνες κατά τη διάρκεια της σύμβασης και * για μέγιστο τριάντα (≤ 30) συνολικά ανθρωπομήνες κατά τη διάρκεια της σύμβασης για υπηρεσίες συναφών έργων, εφόσον αιτηθεί σχετικά η Βουλή, * να τηρούν τα χρονικά όρια για την παροχή τους, τα χρονικά όρια διαθεσιμότητας των εφαρμογών και υποσυστημάτων του ΟΠΣ και τα χρονικά όρια απόκρισης σε αναγγελίες αιτημάτων, όπως αναλυτικά περιγράφονται στην παρούσα. | ΝΑΙ |  |  |
| 2 | Τήρηση απορρήτου για όλες τις πληροφορίες που περιέρχονται εις γνώση του αναδόχου πριν, κατά την διάρκεια και μετά το πέρας της σύμβασης, τήρηση πολιτικής άμεσης συνεργασίας με τα στελέχη της ΔΠΕ, λειτουργία σε περιβάλλον «μεικτών» ομάδων. | ΝΑΙ |  |  |
| 3 | Πρόταση παροχής επιπλέον ωρών κάλυψης (ΕΩΚ) για την παροχή των υπηρεσιών εφόσον τούτο ζητηθεί από τη ΒτΕ, χωρίς αυτές να ξεπερνούν τις δώδεκα ανθρωποημέρες για κάθε δωδεκάμηνο ισχύος της σύμβασης. | ΝΑΙ |  |  |
| 4 | Τήρηση του μέγιστα αποδεκτού χρόνου αποκατάστασης σφαλμάτων / δυσλειτουργιών ανά διακριτή εφαρμογή. | ΝΑΙ |  |  |
| 5 | Υπολογισμός διαθεσιμότητας εφαρμογών σε μηνιαία βάση, με τεκμηριωμένα στοιχεία από τα οποία θα προκύπτει τυχόν ευθύνη του αναδόχου. | ΝΑΙ |  |  |
| 6 | Τήρηση του μέγιστα αποδεκτού χρόνου απόκρισης σε αίτημα της ΒτΕ. | ΝΑΙ |  |  |
| 7 | Υπολογισμός αποδεκτών χρονικών ορίων απόκρισης σε αιτήματα της ΒτΕ σε μηνιαία βάση, με τεκμηριωμένα στοιχεία από τα οποία θα προκύπτει τυχόν ευθύνη του αναδόχου. | ΝΑΙ |  |  |
| 8 | Τήρηση του μέγιστα αποδεκτού χρόνου παροχής υπηρεσιών. | ΝΑΙ |  |  |
| 9 | Υπολογισμός αποδεκτών χρονικών ορίων παροχής υπηρεσιών σε μηνιαία βάση, με τεκμηριωμένα στοιχεία από τα οποία θα προκύπτει τυχόν ευθύνη του αναδόχου. | ΝΑΙ |  |  |
| 10 | Παράδοση της κάθε νέας έκδοσης της εφαρμογής που θα προκύψει μετά την υλοποίηση της αιτούμενης λειτουργικής προσαρμογής της, από τις 9.00 – 17.00 της ημερομηνίας συμφωνημένης παράδοσής της. | ΝΑΙ |  |  |
| 11 | Εφαρμογή συστήματος διαχείρισης και διασφάλισης ποιότητας. | ΝΑΙ |  |  |
| 12 | Πρόταση ολοκληρωμένου σχήματος διοίκησης έργου. | ΝΑΙ |  |  |
| 13 | Περιγραφή των πάσης φύσεως πρόσθετων εργαλείων λογισμικού που προτίθεται να χρησιμοποιήσει ο Ανάδοχος για την ολοκληρωμένη παροχή των υπό ανάθεση υπηρεσιών. | ΝΑΙ |  |  |
| 14 | Απόδειξη της κατανόησης του έργου, των κινδύνων κλπ, καθώς και λήψη των αναγκαίων προληπτικών μέτρων για την αποφυγή ή/και αντιμετώπιση καταστάσεων κινδύνου / έκτακτης ανάγκης. | ΝΑΙ |  |  |
| **Β.** | **ΕΙΔΙΚΕΣ ΠΡΟΔΙΑΓΡΑΦΕΣ ΑΝΑ ΠΑΡΕΧΟΜΕΝΗ ΥΠΗΡΕΣΙΑ** |  |  |  |
| **Β.1.** | **ΥΠΗΡΕΣΙΕΣ ΣΥΝΤΗΡΗΣΗΣ** |  |  |  |
| **Β.1.1.** | **ΥΠΗΡΕΣΙΕΣ ΠΡΟΛΗΠΤΙΚΗΣ ΣΥΝΤΗΡΗΣΗΣ** |  |  |  |
| 15 | Διενέργεια σειράς επιθεωρήσεων, προγνωστικών και διαγνωστικών ελέγχων στις εφαρμογές, στις διεπαφές τους, στα προϊόντα Oracle και Πάπυρος και στη διάταξη RAC της Oracle. | ΝΑΙ |  |  |
| 16 | Ο Ανάδοχος υποχρεούται να παρέχει υπηρεσίες προληπτικής συντήρησης τουλάχιστον μίας (1) ανθρωποημέρα για κάθε μήνα ισχύος της παρούσας, για το υποσύστημα του ΟΠΣ της ΒτΕ «Διάταξη RAC βάσης δεδομένων Oracle 11g» που εντάσσεται στην ΟΜΑΔΑ Β’ του πίνακα «Συγκεντρωτικός Πίνακας Εφαρμογών και Υποσυστημάτων του ΟΠΣ της ΒτΕ» (ΠΑΡΑΡΤΗΜΑ IV της παρούσας). | ΝΑΙ |  |  |
| 17 | Συμφωνία αναδόχου και ΒτΕ για τις ακριβείς ημερομηνίες και ώρες διενέργειας των προληπτικών συντηρήσεων. | ΝΑΙ |  |  |
| 18 | Είναι επιθυμητό η παροχή των υπηρεσιών προληπτικής συντήρησης να πραγματοποιείται εκτός ωρών λειτουργίας του Κοινοβουλίου. | ΝΑΙ |  |  |
| 19 | Παρακολούθηση και βελτιστοποίηση (monitoring tuning and optimizing) της απόδοσης της βάσης δεδομένων. | ΝΑΙ |  |  |
| 20 | Παρακολούθηση και έλεγχος (monitoring and controlling) της πρόσβασης των χρηστών στη βάση δεδομένων. | ΝΑΙ |  |  |
| 21 | Παρακολούθηση της διαδικασίας συγχρονισμού της παραγωγικής βάσης δεδομένων με τη βάση δεδομένων που χρησιμοποιείται στο περιβάλλον ανάπτυξης και εκπαίδευσης. | ΝΑΙ |  |  |
| 22 | Διενέργεια προληπτικών ελέγχων των μηχανισμών ασφαλείας και προστασίας της ακεραιότητας των δεδομένων. | ΝΑΙ |  |  |
| 23 | Διενέργεια περιοδικών ελέγχων του περιεχομένου των αντιγράφων ασφαλείας ώστε να είναι δυνατή ενδεχόμενη επαναφορά των δεδομένων (διαδικασία restore) σε περιπτώσεις καταστροφής. | ΝΑΙ |  |  |
| 24 | Επιθεώρηση και βελτιστοποίηση των τεχνικών χαρακτηριστικών του λογισμικού εφαρμογών που επηρεάζουν τη διαλειτουργικότητα, την απόδοση, την αξιοπιστία και την ασφάλειά του. | ΝΑΙ |  |  |
| 25 | Διενέργεια προληπτικού ελέγχου καλής λειτουργίας και εντοπισμός και διόρθωση αφανών (λανθανόντων) ελαττωμάτων του λογισμικού εφαρμογών πριν την εκδήλωσή τους ως ουσιαστικών σφαλμάτων. | ΝΑΙ |  |  |
| **Β.1.2.** | **ΥΠΗΡΕΣΙΕΣ ΕΠΑΝΟΡΘΩΤΙΚΗΣ ΣΥΝΤΗΡΗΣΗΣ** |  |  |  |
| 26 | Εντοπισμός αιτίας σφαλμάτων που εμφανίζονται στις εφαρμογές, στις βάσεις δεδομένων, στο προϊόν ΠΑΠΥΡΟΣ και στη διάταξη RAC της Oracle και αποκατάστασή τους. | ΝΑΙ |  |  |
| 27 | Παρακολούθηση της διαθεσιμότητας των εφαρμογών και των βάσεων δεδομένων και τρόπος άμεσης λήψης των απαραίτητων διορθωτικών ενεργειών. | ΝΑΙ |  |  |
| 28 | Για κάθε τροποποίηση στο κώδικα και στο σχήμα της βάσης δεδομένων που θα πραγματοποιηθεί προκειμένου να αποκατασταθούν σφάλματα και δυσλειτουργίες, ο Ανάδοχος πρέπει να δημιουργεί νέα έκδοση της εφαρμογής και να ακολουθεί όλες τις διαδικασίες διαχείρισης και εγκατάστασης των νέων εκδόσεων όπως περιγράφονται στην παράγραφο Α.5.2.1.γ) της παρούσας. | ΝΑΙ |  |  |
| 29 | Επαναφορά των δεδομένων από τα τηρούμενα αντίγραφα ασφαλείας (διαδικασία restore) σε περιπτώσεις καταστροφής (ανάκαμψη από καταστροφή). | ΝΑΙ |  |  |
| 30 | Επανεγκατάσταση λογισμικού που έχει καταστραφεί (corrupted). | ΝΑΙ |  |  |
| 31 | Εντοπισμός και αποτύπωση των αιτιών που οδήγησαν σε σφάλματα/αστοχίες/δυσλειτουργίες. | ΝΑΙ |  |  |
| 32 | Αποκατάσταση αστοχιών των εφαρμογών στην παραγωγή ορθών αποτελεσμάτων. | ΝΑΙ |  |  |
| 33 | Αποκατάσταση αδυναμιών εκτέλεσης λειτουργιών των εφαρμογών. | ΝΑΙ |  |  |
| 34 | Εξασφάλιση καλής λειτουργίας των εφαρμογών μετά από ελεγχόμενες παρεμβάσεις βελτίωσης μικρής κλίμακας τμημάτων του εξοπλισμού πληροφορικής που έχουν σαν αποτέλεσμα την εμφάνιση προβλημάτων ολοκλήρωσης (integration), ή σφαλμάτων. | ΝΑΙ |  |  |
| 35 | Διόρθωση αστοχιών ή αδυναμιών του Λογισμικού Εφαρμογών που οφείλονται σε αμέλεια και κακή ή λανθασμένης χρήση των εφαρμογών. | ΝΑΙ |  |  |
| 36 | Έλεγχος και διόρθωση δεδομένων που οφείλονται σε κακή λειτουργία του λογισμικού εφαρμογών. | ΝΑΙ |  |  |
| 37 | Ενημέρωση των κατασκευαστριών εταιρειών για τυχόν σφάλματα που οφείλονται στα προϊόντα Oracle και Πάπυρος και εξασφάλιση της ελαχιστοποίησης των συνεπειών των σφαλμάτων αυτών. | ΝΑΙ |  |  |
| **Β.1.3.** | **ΥΠΗΡΕΣΙΕΣ ΠΡΟΣΑΡΜΟΣΤΙΚΗΣ ΣΥΝΤΗΡΗΣΗΣ** |  |  |  |
| 38 | Ο Ανάδοχος υποχρεούται μετά από σχετικό αίτημα της ΒτΕ να υλοποιεί επεκτάσεις, βελτιώσεις και προσθήκες, για την ενσωμάτωση πρόσθετης λειτουργικότητας στο λογισμικό των εφαρμογών του ΟΠΣ της ΒτΕ και στη δομή των βάσεων δεδομένων. | ΝΑΙ |  |  |
| 39 | Βελτίωση του περιβάλλοντος χρήσης (user Interface) των εφαρμογών, η οποία αναφέρεται στην υλοποίηση νέων τρόπων χρήσης των διαθεσίμων λειτουργιών των εφαρμογών (πχ νέες φόρμες), καθώς και νέων λειτουργιών παρουσίασης των διαθεσίμων δεδομένων (πχ νέες εκτυπώσεις). | ΝΑΙ |  |  |
| 40 | Λειτουργική προσαρμογή των εφαρμογών σε μεταβολές της επιχειρησιακής λογικής (θεσμικές κανονιστικές, νομοθετικές κ.α.). | ΝΑΙ |  |  |
| 41 | Επικαιροποίηση του φακέλου τεκμηρίωσης των εφαρμογών ύστερα από τροποποιήσεις στον κώδικα, στις διεπαφές και στο σχήμα της βάσης δεδομένων. | ΝΑΙ |  |  |
| 42 | Ανασχεδιασμό και ανάπτυξη τμήματος των εφαρμογών και των διεπαφών λογισμικού, παραμετροποίηση και αλλαγές στον κώδικα των εφαρμογών, στη δομή της βάσης δεδομένων και στο σύστημα Πάπυρος. | ΝΑΙ |  |  |
| 43 | Οι όποιες τροποποιήσεις/προσθήκες/επεκτάσεις στον κώδικα των εφαρμογών ή/και στη δομή της βάσης δεδομένων εντάσσονται σε νέες εκδόσεις του λογισμικού εφαρμογών. | ΝΑΙ |  |  |
| 44 | Κάθε νέα έκδοση του λογισμικού εφαρμογών θα περιλαμβάνει το σύνολο του πηγαίου κώδικα του συστήματος, τα εκτελέσιμα αρχεία, την πλήρη και ενημερωμένη τεκμηρίωση του λογισμικού, τις ενημερωμένες οδηγίες εγκατάστασης του στους σταθμούς εργασίας των τελικών χρηστών, τεύχος περιγραφής και τεκμηρίωσης των τροποποιήσεων της κάθε έκδοσης σε σχέση με την προηγούμενη, το σύνολο των ορισμών δομών και σχημάτων δεδομένων (π.χ. XML Schemas, σχήματα Βάσεων Δεδομένων) που τυχόν σχεδιαστούν, αναπτυχθούν, τροποποιηθούν. | ΝΑΙ |  |  |
| 45 | Εγκατάσταση και διαχείριση κάθε νέας έκδοσης εφαρμογής σύμφωνα με την παράγραφο Α.5.2.1.γ) της παρούσας. | ΝΑΙ |  |  |
| 46 | Οι τροποποιήσεις στον κώδικα των εφαρμογών καθώς και οι πιθανές επεκτάσεις της λειτουργικότητας τους θα πραγματοποιούνται από τον Ανάδοχο με τρόπο ώστε να επιτρέπουν στο προσωπικό της ΔΠΕ α) να μελετά τον τρόπο λειτουργίας της εφαρμογής και να την προσαρμόζει στις ανάγκες της ΒτΕ, β) να έχει πρόσβαση στον πηγαίο κώδικα της εφαρμογής και γ) σε συνεργασία με τον Ανάδοχο να βελτιώνει το λογισμικό και να δημοσιεύει/διαθέτει τις βελτιώσεις αυτές. | ΝΑΙ |  |  |
| 47 | Οι εγκατεστημένες εκδόσεις του λογισμικού εφαρμογών τελούν υπό τον έλεγχο κεντρικού συστήματος παρακολούθησης αλλαγών πηγαίου κώδικα (source code revision control system), προσβάσιμου από το προσωπικό της ΔΠΕ και από τον Ανάδοχο. | ΝΑΙ |  |  |
| 48 | Η ΔΠΕ θέτει την προτεραιότητα υλοποίησης για κάθε αίτημα που αφορά προσαρμοστική συντήρηση. Θέτει επίσης κατόπιν συμφωνίας με τον Ανάδοχο την εκτιμώμενη ανθρωποπροσπάθεια υλοποίησής του. | ΝΑΙ |  |  |
| 49 | Για την υλοποίηση αιτούμενων λειτουργικών και τεχνικών προσαρμογών υποβάλλεται από τον Ανάδοχο σχετική μελέτη και χρονοδιάγραμμα υλοποίησης και μελέτη μετάπτωσης δεδομένων εφόσον κατά περίπτωση κριθεί αναγκαία. | ΝΑΙ |  |  |
| 50 | Επικαιροποίηση φακέλου τεκμηρίωσης εφαρμογής μετά από κάθε λειτουργική προσαρμογή της. | ΝΑΙ |  |  |
| **Β.2.** | **ΥΠΗΡΕΣΙΕΣ ΤΕΧΝΙΚΗΣ ΥΠΟΣΤΗΡΙΞΗΣ** |  |  |  |
| 51 | Παροχή υπηρεσιών υποστήριξης της παραγωγικής λειτουργίας των υποσυστημάτων και εφαρμογών του ΟΠΣ της ΒτΕ. | ΝΑΙ |  |  |
| 52 | Ο Ανάδοχος υποχρεούται να παρέχει υπηρεσίες υποστήριξης της παραγωγικής λειτουργίας των υποσυστημάτων και εφαρμογών του ΟΠΣ της ΒτΕ που εντάσσονται στην ΟΜΑΔΑ Α’ του πίνακα «Συγκεντρωτικός Πίνακας Εφαρμογών και Υποσυστημάτων του ΟΠΣ της ΒτΕ» (ΠΑΡΑΡΤΗΜΑ IV της παρούσας) με καθημερινή επιτόπια παρουσία στις εγκαταστάσεις της Βουλής, ή με απομακρυσμένη πρόσβαση, έμπειρου τεχνικού της ομάδας έργου του τουλάχιστον για τέσσερεις (4) ανθρωποώρες καθημερινά εντός ΚΩΚ. | ΝΑΙ |  |  |
| 53 | Μεταφορά τεχνογνωσίας, ανάπτυξη δεξιοτήτων σε στελέχη και διαχειριστές συστημάτων της ΔΠΕ αναφορικά με τη χρήση και τη λειτουργικότητα των υποσυστημάτων και των εφαρμογών του ΟΠΣ της ΒτΕ και τη διαχείριση των προϊόντων Oracle και Πάπυρος και της διάταξης RAC της Oracle. | ΝΑΙ |  |  |
| 54 | Παροχή συμβουλευτικών υπηρεσιών, υπηρεσιών ανάλυσης απαιτήσεων, σύνταξης μελετών και σχεδιασμού λύσεων για την καλύτερη διαχείριση των υποσυστημάτων και των εφαρμογών και την περαιτέρω ανάπτυξη και τεχνολογική εξέλιξη αυτών. | ΝΑΙ |  |  |
| **Β.3.** | **ΥΠΗΡΕΣΙΕΣ ΣΥΝΑΦΩΝ ΕΡΓΩΝ** |  |  |  |
| 55 | Ο Ανάδοχος υποχρεούται μετά από σχετικό αίτημα της ΒτΕ να προχωρήσει σε διαδικασίες υλοποίησης νέων συναφών με το ΟΠΣ της ΒτΕ εφαρμογών και διεπαφών, ή σε εκτεταμένο ανασχεδιασμό υφιστάμενων εφαρμογών και διεπαφών. Ο σχεδιασμός και η ανάπτυξη των νέων εφαρμογών θα πραγματοποιούνται με τρόπο που θα διασφαλίζεται η διαλειτουργικότητα και η ολοκληρωσιμότητα με τα υφιστάμενα υποσυστήματα και εφαρμογές του ΟΠΣ της ΒτΕ (π.χ. ίδια αρχιτεκτονική, ίδια τυποποίηση user interface κ.οκ). | ΝΑΙ |  |  |
| 56 | Ο Ανάδοχος υποχρεούται να παρέχει υπηρεσίες συντήρησης και τεχνικής υποστήριξης όπως ορίζεται στο πλαίσιο της παρούσας, για τις νέες εφαρμογές που θα αναπτύξει στο πλαίσιο παροχής υπηρεσιών συναφών έργων. | ΝΑΙ |  |  |
| **Γ.** | **ΜΕΣΑ ΓΙΑ ΤΗΝ ΠΑΡΟΧΗ ΤΩΝ ΩΣ ΑΝΩ ΕΠΙΜΕΡΟΥΣ ΥΠΗΡΕΣΙΩΝ** |  |  |  |
| **Γ.1.** | **ΓΡΑΜΜΗ ΑΜΕΣΗΣ ΒΟΗΘΕΙΑΣ** |  |  |  |
| 57 | Αναλυτική περιγραφή δομής και οργάνωσης της γραμμής άμεσης βοήθειας. | ΝΑΙ |  |  |
| 58 | Η γραμμή άμεσης βοήθειας θα αποτελεί το σημείο επικοινωνίας της ΔΠΕ με τον Ανάδοχο, θα λειτουργεί στις εγκαταστάσεις του αναδόχου, θα υποδέχεται τα αιτήματα της ΒτΕ για παροχή υπηρεσιών συντήρησης και τεχνικής υποστήριξης του ΟΠΣ και μέσω αυτής θα δρομολογείται κατάλληλα η άμεση ικανοποίησή τους. | ΝΑΙ |  |  |
| 59 | Ο Ανάδοχος οφείλει να παρέχει τυποποιημένο ηλεκτρονικό σύστημα διαχείρισης των αιτημάτων στο οποίο θα έχει πρόσβαση το προσωπικό της ΔΠΕ και θα είναι διαθέσιμο καθημερινά όλο το 24ωρο καθ’ όλη τη διάρκεια ισχύος της σύμβασης. | ΝΑΙ |  |  |
| 60 | Η αναγγελία αιτημάτων από τη ΔΠΕ στη γραμμή άμεσης βοήθειας μπορεί να γίνεται εναλλακτικά με τηλέφωνο, e-mail, fax, ή μέσω του τυποποιημένου ηλεκτρονικού συστήματος διαχείρισης αιτημάτων. | ΝΑΙ |  |  |
| 61 | O χρόνος απόκρισης του αναδόχου σε αιτήματα που υποβάλλονται από τη ΔΠΕ στη γραμμή άμεσης βοήθειας δε πρέπει να υπερβαίνει τις δυόμισι (2,5) ώρες εντός ΚΩΚ. | ΝΑΙ |  |  |
| 62 | Καταγραφή στοιχείων αναγγελίας αιτήματος/αναφοράς της ΔΠΕ στο τυποποιημένο λογισμικό της γραμμής άμεσης βοήθειας για να είναι δυνατή η παρακολούθηση της ιστορικότητας των αιτημάτων και των διαδικασιών ικανοποίησης και ολοκλήρωσής τους. | ΝΑΙ |  |  |
| 63 | Μέσω του τυποποιημένου ηλεκτρονικού συστήματος της Γραμμής Άμεσης Βοήθειας θα είναι δυνατή η εξαγωγή αναφορών σε σχέση με: (α) τον αριθμό, τον τύπο, την κατηγορία και τη θεματολογία των αιτημάτων που έχουν αντιμετωπιστεί, (β) τον αριθμό, τον τύπο, την κατηγορία και τη θεματολογία των αιτημάτων που βρίσκονται σε εκκρεμότητα, (δ) το χρόνο απόκρισης σε αιτήματα και τις τυχόν υπερβάσεις των αποδεκτών χρονικών ορίων παροχής υπηρεσιών (ε) η μηνιαία διαθεσιμότητα των εφαρμογών του ΟΠΣ της ΒτΕ (στ) τα αποδεκτά χρονικά όρια παροχής υπηρεσιών συντήρησης και τεχνικής υποστήριξης κ.ο.κ. | ΝΑΙ |  |  |
| **Γ.2.** | **ΑΠΟΜΑΚΡΥΝΣΜΕΝΗ ΥΠΟΣΤΗΡΙΞΗ** |  |  |  |
| 64 | Η ΔΠΕ καθορίζει τους δυνάμενους να έχουν πρόσβαση στους Κεντρικούς Εξυπηρετητές του ΟΠΣ, καθώς επίσης και το επίπεδο πρόσβασης κάθε χρήστη. | ΝΑΙ |  |  |
| 65 | Όταν η ικανοποίηση ενός αιτήματος ή/και η επίλυση προβλήματος/δυσλειτουργίας δεν μπορεί να διεκπεραιωθεί/ επιλυθεί μέσω απομακρυσμένης πρόσβασης του αναδόχου στα συστήματα της ΒτΕ, ή μέσω κατάλληλων οδηγιών του αναδόχου προς το προσωπικό της ΔΠΕ, τότε ο Ανάδοχος δεσμεύεται για την επιτόπια, στις εγκαταστάσεις της Βουλής, αυτοψία και επίλυση του από τεχνικό της ομάδας έργου του. Στην περίπτωση αυτή ο χρόνος επίλυσης του προβλήματος προσμετράται από την ώρα αρχικής αναγγελίας της αναφοράς/αιτήματος/ βλάβης/δυσλειτουργίας στη γραμμή άμεσης βοήθειας. | ΝΑΙ |  |  |
| **Γ.3.** | **ΕΠΙΤΟΠΙΑ ΥΠΟΣΤΗΡΙΞΗ** |  |  |  |
| 66 | Ο Ανάδοχος υποχρεούται να παρέχει υπηρεσίες συντήρησης και τεχνικής υποστήριξης για τις εφαρμογές και τα υποσυστήματα του ΟΠΣ της ΒτΕ που εντάσσονται στην ΟΜΑΔΑ Β’ του πίνακα «Συγκεντρωτικός Πίνακας Εφαρμογών και Υποσυστημάτων του ΟΠΣ της ΒτΕ» (ΠΑΡΑΡΤΗΜΑ IV της παρούσας), με καθημερινή επιτόπια παρουσία έμπειρου τεχνικού της ομάδας έργου του στις εγκαταστάσεις της Βουλής κατά τις εργάσιμες ημέρες από 9:00πμ έως 17:00μμ τουλάχιστον για έντεκα (11) ανθρωπομήνες για κάθε δωδεκάμηνο ισχύος της παρούσας. | ΝΑΙ |  |  |
| 67 | Το πλάνο εργασιών επιτόπιας υποστήριξης τεχνικών του αναδόχου συμφωνείται σε εβδομαδιαία βάση μεταξύ του αναδόχου και της ΔΠΕ και από κοινού ορίζονται οι κατάλληλοι τεχνικοί της ομάδας έργου του αναδόχου που θα παρέχουν υπηρεσίες στις εγκαταστάσεις της ΒτΕ | ΝΑΙ |  |  |
| 68 | Σε περίπτωση έκτακτων αναγκών και κατόπιν σχετικού (ad hoc) αιτήματος της ΒτΕ (αφορά κυρίως αιτήματα επανορθωτικής και προσαρμοστικής συντήρησης) ο Ανάδοχος σε συνεργασία με τη ΔΠΕ φροντίζει να διατεθούν άμεσα για επιτόπια υποστήριξη στις εγκαταστάσεις τη ΒτΕ οι πλέον κατάλληλοι για την επίλυση/υλοποίηση του συγκεκριμένου αιτήματος τεχνικοί της ομάδας έργου του. | ΝΑΙ |  |  |
| 69 | Σε κάθε περίπτωση και εφόσον η ΒτΕ αιτηθεί την φυσική παρουσία τεχνικού για παροχή συγκεκριμένης υπηρεσίας συντήρησης και τεχνικής υποστήριξης ο Ανάδοχος υποχρεούται να παρέχει την ανωτέρω υπηρεσία μέσω επιτόπιας παρουσίας εξειδικευμένου τεχνικού της ομάδας έργου του στις εγκαταστάσεις της Βουλής. | ΝΑΙ |  |  |
| **Δ.** | **ΝΕΕΣ ΕΦΑΡΜΟΓΕΣ - ΥΠΟΣΥΣΤΗΜΑΤΑ** | ΝΑΙ |  |  |
| 70 | Η ΒτΕ κατόπιν σύμφωνης γνώμης του Αναδόχου δύναται να συμπεριλάβει στον προαναφερόμενο πίνακα νέες εφαρμογές και υποσυστήματα που έχουν αναπτυχθεί από τον Ανάδοχο εκτός της παρούσας σύμβασης των οποίων ο σχεδιασμός και η ανάπτυξη έχει πραγματοποιηθεί με τρόπο που διασφαλίζεται η διαλειτουργικότητα και η ολοκληρωσιμότητα με τα υφιστάμενα υποσυστήματα και εφαρμογές του ΟΠΣ της ΒτΕ (π.χ. ίδια αρχιτεκτονική, ίδια τυποποίηση user interface κ.οκ). | ΝΑΙ |  |  |

**Διευκρινίσεις:**

1. Επισημαίνεται ότι είναι υποχρεωτική η απάντηση σε όλα τα σημεία των ΠΙΝΑΚΩΝ ΣΥΜΜΟΡΦΩΣΗΣ και η παροχή όλων των πληροφοριών που ζητούνται.
2. Η αρμόδια Επιτροπή θα αξιολογήσει τα παρεχόμενα από τους προσφέροντες στοιχεία κατά την αξιολόγηση των Τεχνικών Προσφορών.
3. Σε περίπτωση που δεν έχει απαντηθεί οποιοσδήποτε όρος των ΠΙΝΑΚΩΝ ΣΥΜΜΟΡΦΩΣΗΣ, τότε η απάντηση θεωρείται αρνητική.
4. Σε περίπτωση που οποιαδήποτε, από τις ανωτέρω αναφερόμενες στους επισυναπτόμενους πίνακες υποχρεώσεις, δεν καλύπτεται, η προσφορά θα απορρίπτεται ως απαράδεκτη, σύμφωνα με το Ν. 4412/2016.
5. Σε περίπτωση συγκρούσεως του περιεχομένου των πινάκων προς τα οριζόμενα σε άλλο σημείο της διακηρύξεως υπερισχύουν τα γραφόμενα στο τελευταίο αυτό σημείο.

# ΠΑΡΑΡΤΗΜΑ ΙΙI – ΕΕΕΣ

<https://ec.europa.eu/tools/espd/request/ca/overview>

[espd-request.pdf](file:///C:\Users\s.psaroudakis\Desktop\Διαγωνισμοί%20σε%20εξέλιξη\MODUS_ΣυντήρησηΟΠΣ.2018\espd-request.pdf)

# ΠΑΡΑΡΤΗΜΑ IV: Συγκεντρωτικός Πίνακας Εφαρμογών και Υποσυστημάτων του ΟΠΣ της ΒτΕ

|  |  |
| --- | --- |
| **Α/Α** | **ΕΦΑΡΜΟΓΕΣ/ΥΠΟΣΥΣΤΗΜΑ ΟΠΣ ΒΟΥΛΗΣ** |
| ΟΜΑΔΑ Α’ | |
| 1. | Σύστημα Ηλεκτρονικής Διαχείρισης / Διακίνησης Εγγράφων Βουλής (ΣΗΔΕ) |
| 2. | Ηλεκτρονικό Πρωτόκολλο και Διεκπεραίωση |
| 3. | Ηλεκτρονικός Φάκελος Εργαζομένου |
| 4. | Ηλεκτρονικός Φάκελος Διαχείρισης Προμηθειών και Δαπανών Βουλής |
| 5. | Παρακολούθηση Διασκέψεων Διεθνών Οργανισμών  α) Διεθνείς Οργανισμοί  β) Ευρωπαϊκοί Οργανισμοί  γ) Επικοινωνία |
| 6. | Διαχείριση Πρακτικών |
| 7. | Διαχείριση Κοινοβουλευτικού Ελέγχου |
| 8. | Ηλεκτρονική Θυρίδα Υπουργείων |
| 9. | Διαχείριση Νομοθετικού Έργου |
| 10. | Διαχείριση Κοινοβουλευτικών Επιτροπών |
| 11. | Εξαγωγή δεδομένων Κοινοβουλευτικού Ελέγχου από το ΟΠΣ |
| 12. | Ηλεκτρονικό Πρωτόκολλο Κοινοβουλευτικών Ομάδων |
| 13. | Πρωτόκολλο Ειδικής Γραμματείας Προέδρου Βουλή |
| 14. | Αποθετήριο μελετών και δημοσιευμάτων της Επιστημονικής Υπηρεσίας της Βουλής: «διεθνές παρατηρητήριο» |
| 15 | Διαχειριστικό Περιβάλλον ΠΑΠΥΡΟΣ |
| ΟΜΑΔΑ Β’ | |
| 1. | Επιμόρφωση |
| 2. | Ειδική Υπηρεσία Υγειονομικής Κάλυψης |
| 3. | Προϋπολογισμός α) Κατάρτιση β) Εκτέλεση – Απολογισμός γ) Απόδοση Ενταλμάτων Προπληρωμής δ) Προτάσεις προϋπολογιζόμενων δαπανών (από όλες τις Υπηρεσίες της ΒτΕ) |
| 4. | Ταμείο Πληρωμών |
| 5. | Διαχείριση μίσθωσης αυτοκινήτων Βουλευτών |
| 6. | Ηλεκτρονική Πλατφόρμα Διαχείρισης Προμηθειών & Δαπανών (ePP) |
| 7. | Διαχείριση Αποθηκών |
| 8. | Διαχείριση αποφάσεων προμηθειών |
| 9. | Αεροπορικά Εισιτήρια |
| 10. | Έξοδα Διαμονής & Ταξιδιών |
| 11. | Σύστημα ανάλυσης δεδομένων (Management Reporting Suite - MRS) |
| 12. | Σύστημα διαχείρισης χρηστών του ΟΠΣ |
| 13. | Διάταξη RAC βάσης δεδομένων Oracle 11g |

# ΠΑΡΑΡΤΗΜΑ V – ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

**(Ανήκει στην υπ’ αριθμ. 5011/3424/16.04.2018 Πρόσκληση Υποβολής Προσφορών της ΒτΕ)**

Προς :

**Τη ΒΟΥΛΗ ΤΩΝ ΕΛΛΗΝΩΝ (ΒτΕ)**

Ταχ.Δ/νση : Λεωφ. Βασιλίσσης Σοφίας 11 Τ.Κ. 10671 Αθήνα

Σύμφωνα με την υπ’ αριθμ 5011/3424/16.04.2018 πρόσκληση υποβολής προσφορών για την σύναψη σύμβασης με αντικείμενο την «ΠΑΡΟΧΗ ΥΠΗΡΕΣΙΩΝ ΣΥΝΤΗΡΗΣΗΣ ΚΑΙ ΤΕΧΝΙΚΗΣ ΥΠΟΣΤΗΡΙΞΗΣ ΤΟΥ ΟΛΟΚΛΗΡΩΜΕΝΟΥ ΠΛΗΡΟΦΟΡΙΑΚΟΥ ΣΥΣΤΗΜΑΤΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ»,προσφέρω την ακόλουθη τιμή ως εξής:

|  |  |  |  |  |  |  |
| --- | --- | --- | --- | --- | --- | --- |
| **Περιγραφή** | **ΑΝΘΡΩΠΟΜΗΝΕΣ** | **ΑΞΙΑ ΧΩΡΙΣ ΦΠΑ** | | | **ΦΠΑ €** | **ΣΥΝΟΛΙΚΗ ΑΞΙΑ ΜΕ ΦΠΑ €** |
| **ΤΙΜΗ ΜΟΝΑΔΑΣ** | | **ΣΥΝΟΛΟ** |
| Υπηρεσίες συντήρησης και τεχνικής υποστήριξης των επιμέρους εφαρμογών και υποσυστημάτων του ΟΠΣ Βουλής που παρατίθενται στον πίνακα «Συγκεντρωτικός Πίνακας Εφαρμογών και Υποσυστημάτων του ΟΠΣ της ΒτΕ» (ΠΑΡΑΡΤΗΜΑ IV της παρούσας), συνολικής υποχρεωτικής ανθρωποεργασίας ενενήντα (90) ανθρωπομηνών για όλη τη χρονική διάρκεια ισχύος της σύμβασης. | **90** |  |  | |  |  |
| Υπηρεσίες συναφών έργων ανθρωποεργασίας έως τριάντα (≤30) ανθρωπομηνών για την επαύξηση της λειτουργικότητας του ΟΠΣ της ΒτΕ σύμφωνα με τις επιχειρησιακές ανάγκες της Βουλής των Ελλήνων. | **30** |  | |  |
| **ΣΥΝΟΛΟ** | **120** |  |  | |  |  |

Δηλώνω ότι δεσμεύομαι από τις προσφερόμενες τιμές και τις υποβάλλω προκειμένου να χρησιμοποιηθούν κατά τη σύναψη σύμβασης στην περίπτωση ανάδειξής μου ως αναδόχου του παρόντος διαγωνισμού.

……………………………, ΗΗ/ΜΜ/ΕΕΕΕ

Ο Προσφέρων

[υπογραφή – σφραγίδα]

# ΠΑΡΑΡΤΗΜΑ VI – ΥΠΟΔΕΙΓΜΑ ΒΙΟΓΡΑΦΙΚΟΥ ΣΗΜΕΙΩΜΑΤΟΣ*]*

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ΒΙΟΓΡΑΦΙΚΟ ΣΗΜΕΙΩΜΑ | | | | | | | | | | | | | | | | | | | |
|  | | | | | | | | | | | | | | | | | | | |
| ΠΡΟΣΩΠΙΚΑ ΣΤΟΙΧΕΙΑ | | | | | | | | | |  | | | | | | | | | |
| Επώνυμο: |  | | | | | | | | | | | Όνομα: | |  | | | | | |
|  | | | | | | | | | | | | | | | | | | | |
| Πατρώνυμο: | |  | | | | | | | | | | Μητρώνυμο: | | | |  | | | |
|  | | | | | | | | | | | | | | | | | | | |
| Ημερομηνία Γέννησης: | | | | \_\_ /\_\_ / \_\_\_\_ | | | | | | | | Τόπος Γέννησης: | | | | |  | | |
|  | | | | | | | | | | | | | | | | | | | |
| Τηλέφωνο: | | | | | | |  | | | | | E-mail: | | |  | | | | |
| Fax: | | | | | | |  | | | | |  | | |  | | | | |
|  | | | | |  | | | | | |  | | | | | | |  | |
| Διεύθυνση Κατοικίας: | | | | | |  | | | | |  | | | | | | |  | |
|  | | | | | |  | | | | |  | | | | | | |  | |
|  | | | | |  | | | | | |  | | | | | | |  | |
|  | | | | | | | | | | | | | | | | | | | |
| ΕΚΠΑΙΔΕΥΣΗ | | |  | | | | | | | | | | | | | | | | |
| Όνομα Ιδρύματος | | | | | | | | Τίτλος Πτυχίου | | | | | Ειδικότητα | | | | | | Ημερομηνία Απόκτησης Πτυχίου |
|  | | | | | | | |  | | | | |  | | | | | |  |
|  | | | | | | | |  | | | | |  | | | | | |  |
|  | | | | | | | |  | | | | |  | | | | | |  |
| **ΚΑΤΗΓΟΡΙΑ ΣΤΕΛΕΧΟΥΣ**  (στο προτεινόμενο, από τον υποψήφιο Ανάδοχο, σχήμα διοίκησης Έργου) | | | | | | | | |  | | | | | | | | | | |

# ΠΑΡΑΡΤΗΜΑ VII – ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ

## VII.1 ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ

Ονομασία Τράπεζας...................................... Κατάστημα..........................................

Ημερομηνία Έκδοσης..........

Προς: τη ΒΟΥΛΗ ΤΩΝ ΕΛΛΗΝΩΝ (ΒτΕ)

Ταχ.Δ/νση : Λεωφ. Βασιλίσσης Σοφίας 11 Τ.Κ. 10671 Αθήνα

**ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ ΑΡ...............….**

**Ευρώ........…………..**

Έχουμε την τιμή να σας γνωρίσουμε ότι εγγυώμεθα με την παρούσα επιστολή ανέκκλητα και ανεπιφύλακτα, παραιτούμενοι του δικαιώματος της διαιρέσεως και διζήσεως υπέρ

{*Σε περίπτωση μεμονωμένης εταιρίας* : της Εταιρίας ……………………………..……… Οδός …………. Αριθμός ……. Τ.Κ. ………}

{*ή σε περίπτωση Ένωσης* : των Εταιριών

α) ………………………………………………… οδός ………… αριθμός ………………. Τ.Κ. ……..……..

β) ………………………………………..…… οδός ……………… αριθμός ………………. Τ.Κ. …………..

γ) …………………………………..………… οδός ……………… αριθμός ………………. Τ.Κ. …………..

μελών της Ένωσης, ατομικά για κάθε μία από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης,

ποσού ευρώ...................................................... για την συμμετοχή της στον διενεργούμενο διαγωνισμό της ................................................................... για την προμήθεια ..................................................... σύμφωνα με την υπ΄ αριθμ.........................διακήρυξη σας.

Η παρούσα εγγύηση καλύπτει μόνο τις υποχρεώσεις της εν λόγω Εταιρίας που απορρέουν από την συμμετοχή της στον ανωτέρω διαγωνισμό καθ΄ όλο τον χρόνο ισχύος της.

Το παραπάνω ποσό τηρούμε στη διάθεσή σας και θα καταβληθεί ολικά ή μερικά χωρίς καμιά από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησης μέσα σε τρεις (3) ημέρες από την απλή έγγραφη ειδοποίηση σας.

Σε περίπτωση κατάπτωσης της εγγύησης το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Αποδεχόμαστε να παρατείνουμε την ισχύ της εγγύησης ύστερα από απλό έγγραφο της Υπηρεσίας σας, με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

Η παρούσα ισχύει μέχρι και την...........................................

Βεβαιώνεται υπεύθυνα ότι το ποσό των εγγυητικών επιστολών που έχουν δοθεί στο Δημόσιο και τα ΝΠΔΔ συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχει καθορισθεί από το Υπουργείο Οικονομικών για την Τράπεζά μας.

## VII.2 ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ ΣΥΜΒΑΣΗΣ

Ονομασία Τράπεζας...................................... Κατάστημα..........................................

Ημερομηνία Έκδοσης..........

Προς: τη ΒΟΥΛΗ ΤΩΝ ΕΛΛΗΝΩΝ

Ταχ.Δ/νση : Λεωφ. Βασιλίσσης Σοφίας 11 Τ.Κ. 10671 Αθήνα

**ΕΓΓΥΗΤΙΚΗ ΕΠΙΣΤΟΛΗ KAΛΗΣ ΕΚΤΕΛΕΣΗΣ**

**ΑΡ...............…. Ευρώ........…………..**

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, υπέρ

{*Σε περίπτωση μεμονωμένης εταιρίας*: της Εταιρίας ………………………………..…… Οδός …………. Αριθμός ……. Τ.Κ. ………}

{*ή σε περίπτωση Ένωσης*: των Εταιριών

α) …………………………………………..… οδός ……………… αριθμός ………………. Τ.Κ. …………..

β) ……………………………………………… οδός ……………… αριθμός ………………. Τ.Κ. …………..

γ) ……………………………………………… οδός ……………… αριθμός ………………. Τ.Κ. …………..

μελών της Ένωσης, ατομικά για κάθε μία από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης},

και μέχρι του ποσού ευρώ........................., για την καλή εκτέλεση της σύμβασης με αριθμό................... που αφορά στο διαγωνισμό της …………. με αντικείμενο …….………..…… συνολικής αξίας ………........, σύμφωνα με τη με αριθμό................... διακήρυξή σας.

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε τρεις (3) ημέρες από την έγγραφη ειδοποίησή σας.

Η παρούσα ισχύει μέχρις ότου αυτή μας επιστραφεί ή μέχρις ότου λάβουμε έγγραφη δήλωσή σας ότι μπορούμε να θεωρήσουμε την Τράπεζά μας απαλλαγμένη από κάθε σχετική υποχρέωση.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

# ΠΑΡΑΡΤΗΜΑ VIII – ΣΧΕΔΙΟ ΣΥΜΒΑΣΗΣ

**ΣΧΕΔΙΟ ΣΥΜΒΑΣΗΣ**

**ΣΥΜΒΑΣΗ**

Για την ανάθεση του Έργου

**«Παροχή Υπηρεσιών Συντήρησης και Τεχνικής Υποστήριξης του Ολοκληρωμένου Πληροφοριακού Συστήματος της Βουλής των Ελλήνων»**

Στην Αθήνα σήμερα, **… ………………… 2018**, ημέρα **…………………**, στο Μέγαρο της Βουλής των Ελλήνων, ανάμεσα :

αφενός στη **Βουλή των Ελλήνων** που εκπροσωπείται νόμιμα από τον κ. Κώστα Αθανασίου, Γενικό Γραμματέα της Βουλής, σύμφωνα με την υπ’ αριθμ.

απόφαση του Προέδρου της Βουλής, και

αφετέρου στην εταιρία με την επωνυμία “**………………………..”** (ΑΦΜ ……………) και το διακριτικό τίτλο “…………….….”, που εδρεύει στην ……………….. και διατηρεί γραφεία επί της …………………., και που εκπροσωπείται νόμιμα για την υπογραφή της παρούσας σύμφωνα με …………………..ΦΕΚ, από τον/την κ. ………………………, κάτοχο του Α.Δ.Τ. ……………………, καλούμενος/η εφεξής χάριν συντομίας «Ανάδοχος», αφού έλαβαν υπόψη :

1. Τα άρθρα 19, 147 έως 149 και 164 ΣΤ του Κανονισμού της Βουλής- Μέρος Β’, όπως ισχύει (ΦΕΚ Α’ 224/2013, 122/2016, 3/2017).

2. Το Ν. 4412/2016 ( ΦΕΚ Α' 147) “Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)», όπως ισχύει

3. Το Ν. 4270/2014 (ΦΕΚ Α' 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις», όπως ισχύει.

4. Το Ν. 4250/2014 (ΦΕΚ Α' 74) «Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα-Τροποποίηση Διατάξεων του π.δ. 318/1992 (Α΄161) και λοιπές ρυθμίσεις» και ειδικότερα τις διατάξεις του άρθρου 1, όπως ισχύει.

5. Το Ν. 4129/2013 (ΦΕΚ Α’ 52) «Κύρωση του Κώδικα Νόμων για το Ελεγκτικό Συνέδριο», όπως ισχύει.

6. Το Ν. 2859/2000 (ΦΕΚ Α’ 248) «Κύρωση Κώδικα Φόρου Προστιθέμενης Αξίας», όπως ισχύει.

7. Το Ν. 2690/1999 (ΦΕΚ Α' 45) “Κύρωση του Κώδικα Διοικητικής Διαδικασίας και άλλες διατάξεις», όπως ισχύει.

8. Το Π.Δ. 80/2016 (ΦΕΚ Α’ 145), «Ανάληψη υποχρεώσεων από τους διατάκτες», όπως ισχύει,

9. Το Π.Δ. 28/2015 ( ΦΕΚ Α' 34) «Κωδικοποίηση διατάξεων για την πρόσβαση σε δημόσια έγγραφα και στοιχεία», όπως ισχύει,

10. Την παρ. Ζ του Ν. 4152/2013 ( ΦΕΚ Α' 107) «Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές», όπως ισχύει,

11. Το άρθρου 26 του Ν. 4024/2011 ( ΦΕΚ Α 226) «Συγκρότηση συλλογικών οργάνων της διοίκησης και ορισμός των μελών τους με κλήρωση», όπως ισχύει,

14. Το Ν. 2121/1993 ( ΦΕΚ Α' 25) “Πνευματική Ιδιοκτησία, Συγγενικά Δικαιώματα και Πολιτιστικά Θέματα”, όπως ισχύει.

12. Τη με αριθμ. ………………………………. απόφαση της αναθέτουσας αρχής με την οποία εγκρίθηκε η διενέργεια του Διαπραγμάτευσης χωρίς προηγουμένη δημοσίευση και

13. Την υπό Κ.Α. 0869 εγγεγραμμένη σχετική πίστωση στον προϋπολογισμό οικονομικού έτους 2018 της Βουλής των Ελλήνων

συμφωνούν και συναποδέχονται ότι:

Σε συνέχεια της…………………………………….

Διαπραγμάτευσης που προκηρύχθηκε από την αναθέτουσα αρχή με τη με αριθμό πρωτοκόλλου …………………………. διακήρυξη (εφεξής «διακήρυξη») και κατακυρώθηκε στον Ανάδοχο με τη με αριθμό πρωτοκόλλου ……………………….. απόφαση της αναθέτουσας αρχής, ο Ανάδοχος αναλαμβάνει την εκτέλεση του έργου με τίτλο «Παροχή Υπηρεσιών Συντήρησης και Τεχνικής Υποστήριξης του Ολοκληρωμένου Πληροφοριακού Συστήματος της ΒτΕ», σύμφωνα με τους όρους και τις προϋποθέσεις της παρούσας.

## Άρθρο 1: Ορισμοί

**Διοικητική Εντολή:** οποιαδήποτε οδηγία ή εντολή δίδεται γραπτώς από την αναθέτουσα αρχή ή την επιτροπή παραλαβής του έργου στον Ανάδοχο σχετικά με την υλοποίηση του έργου.

**Έγγραφο:** κάθε χειρόγραφή, δακτυλογραφημένη ή έντυπη ειδοποίηση, εντολή ή οδηγία ή πιστοποιητικό που εκδίδεται βάσει της σύμβασης συμπεριλαμβανομένων των τηλετυπιών, των τηλεγραφημάτων και των τηλεομοιοτυπιών.

**Έργο:** δεν αποτελεί κατηγορία δημόσιας σύμβασης, αλλά υποδηλώνει το αντικείμενο της παρούσας σύμβασης.

**Ημέρα:** η ημερολογιακή ημέρα.

**Ημερομηνία έναρξης ισχύος της σύμβασης:** η ημερομηνία υπογραφής της σύμβασης.

**Παραδοτέα**: όλα τα ενδιάμεσα ή τελικά προϊόντα και υπηρεσίες που ο Ανάδοχος θα παραδώσει ή οφείλει να παραδώσει στην αναθέτουσα αρχή σύμφωνα με τη σύμβαση.

**Προθεσμίες:** τα αναφερόμενα στη σύμβαση χρονικά διαστήματα σε ημέρες, που αρχίζουν να υπολογίζονται από την επομένη της πράξης, ενέργειας ή γεγονότος που ορίζεται στη σύμβαση ως αφετηρία. Όταν η τελευταία ημέρα του χρονικού διαστήματος συμπίπτει με μη εργάσιμη ημέρα, η προθεσμία λήγει στο τέλος της πρώτης εργάσιμης ημέρας μετά την τελευταία ημέρα του χρονικού διαστήματος.

**Υπηρεσίες:** Η δημόσια σύμβαση παροχής υπηρεσιών, όπως ορίζεται στο όπως ορίζεται στο Ν.4412/2016.

**Προσφορά:** η από [ημερομηνία κατάθεσης, αριθ. πρωτ.] προσφορά του αναδόχου προς την αναθέτουσα αρχή.

**Σύμβαση:** Η παρούσα συμφωνία που συνάπτουν και υπογράφουν τα συμβαλλόμενα μέρη για την εκτέλεση του έργου, με τα παραρτήματα της

**Συμβατικό τίμημα:** Το συνολικό πληρωτέο τίμημα της σύμβασης

**Εφαρμογές :** οι εφαρμογές του Ολοκληρωμένου Πληροφοριακού Συστήματος της Βουλής των Ελλήνων που παρατίθενται στο Παράρτημα Χ της διακήρυξης του διαγωνισμού για τη σύναψη της παρούσας.

**ΔΠΕ:** Η αρμόδια Διεύθυνση Πληροφορικής και Επικοινωνιών της Βουλής των Ελλήνων

**ΕΠ:** Η Επιτροπή Παραλαβής

## Άρθρο 2: Αντικείμενο σύμβασης

Ο Ανάδοχος, στα πλαίσια της σύμβασης, αναλαμβάνει την εκτέλεση του έργου που περιλαμβάνει την παροχή υπηρεσιών συντήρησης και τεχνικής υποστήριξης του Ολοκληρωμένου Πληροφοριακού Συστήματος της Βουλής των Ελλήνων συνολικής χρονικής διάρκειας τριάντα έξι (36) μηνών. Οι ως άνω απαιτούμενες υπηρεσίες συνίστανται σε:

* Υπηρεσίες συντήρησης και τεχνικής υποστήριξης των επιμέρους εφαρμογών και υποσυστημάτων του ΟΠΣ Βουλής συνολικής υποχρεωτικής ανθρωποεργασίας ενενήντα (90) ανθρωπομηνών.
* Υπηρεσίες συναφών έργων ανθρωποεργασίας έως τριάντα (≤ 30) ανθρωπομηνών.

### Υπηρεσίες Συντήρησης

Οι υπηρεσίες συντήρησης διακρίνονται σε υπηρεσίες προληπτικής, επανορθωτικής, και προσαρμοστικής συντήρησης των εφαρμογών και των υποσυστημάτων του ΟΠΣ της ΒτΕ. Οι εν λόγω υπηρεσίες αφορούν κυρίως σε προληπτικό έλεγχο και εντοπισμό τυχόν σφαλμάτων και δυσλειτουργιών στις εφαρμογές και στα υποσυστήματα του ΟΠΣ της ΒτΕ καθώς και στα προϊόντα Oracle και Πάπυρος και στη διάταξη RAC της Oracle, σε διόρθωση σφαλμάτων και δυσλειτουργιών που εμφανίζονται κατά την παραγωγική λειτουργία τους, σε εφαρμογή τροποποιήσεων, αλλαγών, παραμετροποιήσεων και προσθηκών στο λογισμικό των εφαρμογών, στις διεπαφές, στη δομή της βάσης δεδομένων και στο σύστημα Πάπυρος με σκοπό τη βελτιστοποίηση και την επαύξηση της απόδοσης, της αποτελεσματικότητας και της χρηστικότητάς του ΟΠΣ της ΒτΕ.

Ειδικά για τα προϊόντα λογισμικού Oracle και Πάπυρος διευκρινίζεται ότι στο αντικείμενο του παρόντος διαγωνισμού δεν συμπεριλαμβάνεται η παροχή των νέων εκδόσεων τους (new: releases, versions, patches) στις υπηρεσίες συντήρησής τους.

Οι υπηρεσίες συντήρησης του ΟΠΣ της ΒτΕ περιλαμβάνουν ενδεικτικά και όχι περιοριστικά τα εξής:

* Παρακολούθηση και βελτιστοποίηση (monitoring and optimizing) της απόδοσης των βάσεων δεδομένων και της διάταξης RAC της Oracle.
* Παρακολούθηση και έλεγχο (monitoring and controlling) της πρόσβασης των χρηστών στις βάσεις δεδομένων
* Παρακολούθηση της ασφάλειας, της εμπιστευτικότητας και της ακεραιότητας των δεδομένων
* Περιοδικό έλεγχο των αντιγράφων ασφαλείας ώστε να είναι δυνατή ενδεχόμενη επαναφορά τους
* Επαναφορά των δεδομένων (διαδικασία restore) σε περιπτώσεις καταστροφής (ανάκαμψη από καταστροφή)
* Παρακολούθηση-υποστήριξη διαδικασιών συγχρονισμού της παραγωγικής βάσης δεδομένων με τη βάση δεδομένων που χρησιμοποιείται στο περιβάλλον ανάπτυξης και εκπαίδευσης χρηστών
* Επανεγκατάσταση κατεστραμμένου (corrupted) λογισμικού
* Διασφάλιση των χρονικών ορίων απαιτούμενης διαθεσιμότητας των εφαρμογών του ΟΠΣ
* Βελτιστοποίηση των τεχνικών χαρακτηριστικών του λογισμικού εφαρμογών που επηρεάζουν την απόδοση, την αξιοπιστία και την ασφάλειά του
* Εντοπισμός και διόρθωση αφανών (λανθανόντων) ελαττωμάτων του λογισμικού εφαρμογών πριν την εκδήλωσή τους ως ουσιαστικών σφαλμάτων
* Αποκατάσταση αστοχίας των εφαρμογών στην παραγωγή ορθών αποτελεσμάτων
* Αποκατάσταση της αδυναμίας εκτέλεσης λειτουργιών των εφαρμογών
* Εξασφάλιση της καλής λειτουργίας των εφαρμογών μετά από ελεγχόμενες παρεμβάσεις βελτίωσης μικρής κλίμακας τμημάτων του εξοπλισμού πληροφορικής που έχουν σαν αποτέλεσμα την εμφάνιση προβλημάτων ολοκλήρωσης (integration), ή σφαλμάτων
* Διορθωτικές ενέργειες σε αστοχίες ή αδυναμίες του Λογισμικού Εφαρμογών που οφείλονται , σε αμέλεια και κακή ή λανθασμένη χρήση των εφαρμογών
* Έλεγχος και διόρθωση δεδομένων λόγω λανθασμένων κινήσεων των χρηστών, ή λανθασμένων ενημερώσεων που προξενήθηκαν ως συνέπεια κακής λειτουργίας του λογισμικού εφαρμογών
* Βελτίωση του περιβάλλοντος χρήσης (user Interface) των εφαρμογών, η οποία αναφέρεται στην υλοποίηση νέων τρόπων χρήσης των διαθεσίμων λειτουργιών των εφαρμογών (πχ νέες φόρμες), καθώς και νέων λειτουργιών παρουσίασης των διαθεσίμων δεδομένων (πχ νέες εκτυπώσεις)
* Λειτουργικές Προσαρμογές των εφαρμογών σε μεταβολές της επιχειρησιακής λογικής (θεσμικές, κανονιστικές, νομοθετικές)
* Ανασχεδιασμός και ανάπτυξη τμήματος των εφαρμογών και των διεπαφών λογισμικού, παραμετροποίηση και αλλαγές στον κώδικα των εφαρμογών και στη δομή των βάσεων δεδομένων και στο σύστημα Πάπυρος
* Ανασχεδιασμός και παραμετροποίηση της Βάσης Δεδομένων και της διάταξης RAC της Oracle
* Επικαιροποίηση του φακέλου τεκμηρίωσης των εφαρμογών σε κάθε αλλαγή στον κώδικα, στις διεπαφές, στη δομή των βάσεων δεδομένων και στις παραμετροποιήσεις του συστήματος Πάπυρος
* Διαχείριση νέων εκδόσεων των εφαρμογών και εγκατάστασή τους σε όλους τους clients
* Εξασφάλιση ορθής λειτουργίας όλων των customizations και διεπαφών των υφιστάμενων εφαρμογών με τις νεότερες εκδόσεις του λογισμικού των εφαρμογών
* Εξασφάλιση της εύρυθμης λειτουργίας των προϊόντων ΠΑΠΥΡΟΣ και Oracle καθώς και της διάταξης RAC της Oracle, σύμφωνα με τις οδηγίες χρήσης και συντήρησης των κατασκευαστών τους
* Αποτελεσματική ανάλυση δεδομένων και παραγωγή κατάλληλων στατιστικών για την έγκυρη και έγκαιρη ικανοποίηση σε απαιτήσεις για πληροφόρηση
* Εξαγωγή στατιστικών στοιχείων από τις βάσεις δεδομένων.

### Υπηρεσίες Τεχνικής Υποστήριξης

Ο Ανάδοχος υποχρεούται να παρέχει υπηρεσίες υποστήριξης της παραγωγικής λειτουργίας των υποσυστημάτων και εφαρμογών του ΟΠΣ της ΒτΕ, υπηρεσίες μεταφοράς τεχνογνωσίας σε στελέχη της ΒτΕ αναφορικά με τη χρήση και τη λειτουργικότητα των υποσυστημάτων και των εφαρμογών του ΟΠΣ της ΒτΕ και της διαχείρισης των προϊόντων Oracle και Πάπυρος και της διάταξης RAC της Oracle, καθώς επίσης συμβουλευτικές υπηρεσίες και υπηρεσίες ανάλυσης απαιτήσεων, σύνταξης μελετών και σχεδιασμού λύσεων για την καλύτερη διαχείριση των υποσυστημάτων και των εφαρμογών και την περαιτέρω ανάπτυξη και τεχνολογική εξέλιξη αυτών.

### Υπηρεσίες Συναφών Έργων

Οι υπηρεσίες συναφών έργων δεν εντάσσονται στις τακτικές υποχρεώσεις του Αναδόχου. Παρέχονται από τον Ανάδοχο, κατόπιν αιτήματος της ΒτΕ για ανάπτυξη νέων συναφών με το ΟΠΣ εφαρμογών και υποσυστημάτων, ή για εκτεταμένο ανασχεδιασμό υφιστάμενων εφαρμογών και υποσυστημάτων του ΟΠΣ της ΒτΕ.

Επισημαίνεται ότι οι εφαρμογές και τα υποσυστήματα του ΟΠΣ της ΒτΕ για τα οποία καλείται ο Ανάδοχος να παράσχει τις προαναφερόμενες υπηρεσίες παρατίθενται στον πίνακα «Συγκεντρωτικός Πίνακας Υποσυστημάτων και Εφαρμογών του ΟΠΣ της ΒτΕ» στο Παράρτημα IV της διακήρυξης του διαγωνισμού για τη σύναψη της παρούσας, το οποίο αποτελεί αναπόσπαστο μέρος της παρούσας.

Η ΒτΕ κατόπιν σύμφωνης γνώμης του Αναδόχου δύναται να συμπεριλάβει στον προαναφερόμενο πίνακα νέες εφαρμογές και υποσυστήματα που έχουν αναπτυχθεί από τον Ανάδοχο εκτός της παρούσας σύμβασης και των οποίων ο σχεδιασμός και η ανάπτυξη έχει πραγματοποιηθεί με τρόπο που διασφαλίζεται η διαλειτουργικότητα και η ολοκληρωσιμότητα με τα υφιστάμενα υποσυστήματα και τις εφαρμογές του ΟΠΣ της ΒτΕ (π.χ. ίδια αρχιτεκτονική, ίδια τυποποίηση user interface κ.οκ).

Το έργο θα υλοποιηθεί από τον Ανάδοχο σύμφωνα με την τεχνική προσφορά του και τους όρους της διακήρυξης και της παρούσας σύμβασης.

## Άρθρο 3: Γλώσσα σύμβασης

Κάθε επικοινωνία (προφορική ή γραπτή) μεταξύ του αναδόχου και της αναθέτουσας αρχής γίνεται στην ελληνική γλώσσα. Στην ελληνική γλώσσα συντάσσονται επίσης και υποβάλλονται τα παραδοτέα έγγραφα και όλο το υλικό τεκμηρίωσης (π.χ. οδηγίες, εκθέσεις, συστάσεις) που τα συνοδεύει.

Οπουδήποτε και οποτεδήποτε, κατά τη διάρκεια ισχύος της σύμβασης, απαιτηθεί διερμηνεία ή μετάφραση από ή/και προς τα ελληνικά για την επικοινωνία των μερών, αυτές θα εξασφαλίζονται με φροντίδα, δαπάνη και ευθύνη του αναδόχου. Σε περίπτωση διαφωνίας μεταξύ της μετάφρασης και του πρωτοτύπου, υπερισχύει το πρωτότυπο.

## Άρθρο 4: Έγγραφη Επικοινωνία

Όποτε στη σύμβαση γίνεται λόγος για ειδοποίηση, κοινοποίηση, συμφωνία, έγκριση, βεβαίωση, πιστοποίηση ή απόφαση, και εφόσον δεν προβλέπεται άλλως, η εν λόγω ειδοποίηση, κοινοποίηση, συμφωνία, έγκριση, βεβαίωση, πιστοποίηση ή απόφαση θα είναι γραπτή.

Η έγγραφη επικοινωνία μεταξύ της αναθέτουσας αρχής και του αναδόχου (έγγραφα, διοικητικές εντολές) πραγματοποιείται ταχυδρομικά ή τηλεομοιοτυπικά ή/και ιδιοχείρωςως ακολούθως:

Για την αναθέτουσα αρχή:

Βουλή των Ελλήνων – Δ/νση Προμηθειών και Διαχείρισης Υλικού

Τμήμα Προμηθειών

Δ/νση: .........

Τ.Κ. ……, Αθήνα

Τηλ.:.........

Φαξ:.......

Για τον Ανάδοχο:

<*Επωνυμία*>

<*διεύθυνση, τηλ., fax*>

Σε κάθε περίπτωση, ο αποστολέας λαμβάνει κάθε αναγκαίο μέτρο για να εξασφαλίσει την παραλαβή του εγγράφου και την απόδειξή της.

Για την καθημερινή ανταλλαγή μηνυμάτων μεταξύ των συμβαλλομένων είναι δυνατόν να χρησιμοποιείται ηλεκτρονικό ταχυδρομείο με τρόπο και στο βαθμό που κάτι τέτοιο θα είναι αποδεκτό και από τα δύο μέρη.

Ο μέγιστος χρόνος απόκρισης των συμβαλλομένων σε κάθε έγγραφο ορίζεται στις πέντε (5) εργάσιμες μέρες από την αποδεδειγμένη παραλαβή του, εκτός αν άλλως ορίζεται στην παρούσα και στα παραρτήματά της. Σε περίπτωση κατά την οποία παρέλθει άπρακτη η εν λόγω προθεσμία, το περιεχόμενο του εγγράφου θεωρείται αποδεκτό.

## Άρθρο 5: Διάρκεια της σύμβασης (χρόνος υλοποίησης του έργου)

Η διάρκεια της σύμβασης ορίζεται σε τριάντα έξι (36) μήνες από την υπογραφή της.

Η διάρκεια της σύμβασης παρατείνεται σε περίπτωση ενεργοποίησης της διαδικασίας επανυποβολής των παραδοτέων, σύμφωνα με τα οριζόμενα στο άρθρο 8 της παρούσας.

Πλέον της παραπάνω παράτασης, ο συμβατικός χρόνος παράδοσης μπορεί να μετατίθεται σύμφωνα με το άρθρο 184 του Ν. 4412/2016.

## Άρθρο 6: Γενικές υποχρεώσεις της αναθέτουσας αρχής

Η αναθέτουσα αρχή θα διαθέσει το προσωπικό που απαιτείται για τις ανάγκες, την παρακολούθηση, τον έλεγχο της πορείας εκτέλεσης του έργου και τη μεταφορά τεχνογνωσίας σε αυτή, εκτός αν προκύψει λόγος αντικατάστασής του εξαιτίας υπηρεσιακών ή άλλων αναγκών.

Η αναθέτουσα αρχή οφείλει να διαθέτει στον Ανάδοχο όλες τις πληροφορίες που του είναι απαραίτητες για την προσήκουσα εκτέλεση της παρούσας και να παραδίδει στον Ανάδοχο, ατελώς, κάθε έγγραφο, σχέδιο, μελέτη, προδιαγραφή και γενικότερα κάθε στοιχείο που έχει στην κατοχή της και δικαιούται να γνωστοποιήσει, σχετικό με την εκτέλεση του έργου, χωρίς να απαιτείται προηγούμενο αίτημα του αναδόχου. Ο Ανάδοχος υποχρεούται να επιστρέψει όλα τα ανωτέρω στοιχεία με την οριστική παραλαβή του έργου ή με την καθ’ οιονδήποτε τρόπο λύση της σύμβασης.

Η αναθέτουσα αρχή υποχρεούται επιπλέον να παρέχει στον Ανάδοχο πρόσβαση στο χώρο παροχής των υπηρεσιών και εν γένει στις εγκαταστάσεις της που έχουν συνάφεια με το έργο.

Ο Ανάδοχος δικαιούται να ζητήσει τη συνδρομή της αναθέτουσας αρχής προκειμένου να διευκολυνθεί στην επικοινωνία του με τυχόν εμπλεκόμενες αρμόδιες αρχές ή άλλα πρόσωπα, εφόσον θεωρεί ότι η επικοινωνία αυτή απαιτείται για να τον υποβοηθήσει στην εκπλήρωση των συμβατικών υποχρεώσεών του.

Η αναθέτουσα αρχή απαλλάσσεται από κάθε ευθύνη και υποχρέωση από τυχόν ατύχημα ή από κάθε άλλη αιτία κατά την εκτέλεση του έργου, εκτός εάν οφείλεται σε δόλο ή βαριά αμέλεια εκ μέρους της. Ειδικότερα, η αναθέτουσα αρχή δε φέρει καμία ευθύνη και υποχρέωση από τυχόν ατύχημα στο προσωπικό (συμπεριλαμβανομένων των υπεργολάβων-συνεργατών) του αναδόχου ή τρίτων που γίνεται από τυχαίο γεγονός ή αμέλεια του κατά την εκτέλεση του έργου.

Η αναθέτουσα αρχή δεν έχει υποχρέωση καταβολής αποζημίωσης για υπερωριακή απασχόληση ή οποιαδήποτε άλλη αμοιβή στο προσωπικό του αναδόχου ή τρίτων που μπορεί να προκύπτει από τις ανάγκες εκτέλεσης εργασιών του έργου.

## Άρθρο 7: Γενικές υποχρεώσεις του αναδόχου

Ο Ανάδοχος οφείλει να εκτελεί τις απορρέουσες από τη σύμβαση υποχρεώσεις του με τη δέουσα προσοχή και επιμέλεια και τις αρχές της καλής πίστης και των συναλλακτικών ηθών.

Ο Ανάδοχος, κατά την υπογραφή της σύμβασης με τη ΒτΕ τεκμαίρεται ότι έχει πλήρη γνώση του συνόλου των συνθηκών εκτέλεσης του αντικειμένου της σύμβασης και των αντίστοιχων κινδύνων. Τεκμαίρεται επίσης ότι αναλαμβάνει την εκτέλεση της σύμβασης θεωρώντας το συμβατικό αντάλλαγμα επαρκές για την εκτέλεση του αντικειμένου της σύμβασης μετά από την συνολική έρευνα που πραγματοποίησε πριν από την κατάθεση της προσφοράς του. Τυχόν παράλειψη ή πλημμέλεια στην ενημέρωση του δεν τον απαλλάσσει από τις συμβατικές του υποχρεώσεις και ευθύνες.

Ο Ανάδοχος φέρει την ευθύνη καλής και άρτιας εκτέλεσης του αντικειμένου της σύμβασης, σύμφωνα με τους όρους της διακήρυξης και της παρούσας σύμβασης.

Το προσωπικό του αναδόχου θα εκτελεί τις απαιτούμενες εργασίες κατά τη διάρκεια της σύμβασης σε εργάσιμες ημέρες και ώρες. Η αναθέτουσα αρχή είναι δυνατόν να παρέχει, με έγγραφη εντολή, τη δυνατότητα παραμονής του προσωπικού του αναδόχου στους χώρους εργασίας και σε ώρες εκτός του κανονικού ωραρίου λειτουργίας της, κάτω από όρους και προϋποθέσεις που θα συμφωνηθούν από κοινού και χωρίς περαιτέρω οικονομική επιβάρυνσης για την αναθέτουσα αρχή.

Σε ειδικές περιπτώσεις ο Ανάδοχος υποχρεούται να προσαρμόζει το ωράριο εργασίας του απασχολούμενου κατά τη διάρκεια της σύμβασης προσωπικού του, (επιπλέον ώρες τις καθημερινές και εργασία το Σαββατοκύριακο) χωρίς αύξηση του τιμήματος.

Καθ’ όλη τη διάρκεια εκτέλεσης του έργου, ο Ανάδοχος πρέπει να συνεργάζεται στενά με την αναθέτουσα αρχή (κυρίως τα στελέχη της ΔΠΕ) και να λειτουργεί σε περιβάλλον μικτών ομάδων με στόχο τη βέλτιστη διάχυση της αναγκαίας τεχνογνωσίας και την ορθή διαχείριση και εξέλιξη των εφαρμογών του ΟΠΣ της ΒτΕ, υποχρεούται δε να λαμβάνει υπόψη του οποιεσδήποτε παρατηρήσεις της σχετικά με την εκτέλεση του έργου. Διευκρινίζεται ότι ο Ανάδοχος πρέπει να ακολουθεί την πολιτική άμεσης και αμοιβαίας συνεργασίας με το προσωπικό της ΔΠΕ της ΒτΕ ακόμα και κατά τη διάρκεια ανάπτυξης/τροποποίησης του κώδικα των εφαρμογών ή/και της δομής της βάσης δεδομένων.

Ο Ανάδοχος υποχρεούται να παρίσταται σε υπηρεσιακές συνεδριάσεις που αφορούν στο έργο (τακτικές και έκτακτες), παρουσιάζοντας τα απαραίτητα στοιχεία για την αποτελεσματική λήψη αποφάσεων, εφόσον του ζητηθεί.

Σε περίπτωση που ο Ανάδοχος είναι ένωση τα μέλη που αποτελούν την ένωση ευθύνονται από κοινού και εις ολόκληρον απέναντι στην αναθέτουσα αρχή για την εκπλήρωση όλων των απορρεουσών από τη σύμβαση υποχρεώσεών τους. Επιπλέον, τα μέλη της ένωσης οφείλουν να δηλώσουν το ποσοστό συμμετοχής κάθε μέλους της ένωσης στην υλοποίηση των παρεχόμενων υπηρεσιών και το ειδικό μέρος αυτών με το οποίο θα ασχοληθεί το κάθε μέλος, το ποσοστό επί του συμβατικού τιμήματος που θα αντιστοιχεί σε κάθε μέλος της ένωσης καθώς και να ορίσουν ένα μέλος της ένωσης ως υπεύθυνο για τον συντονισμό και τη διοίκηση όλων των μελών της ένωσης . Τυχόν υφιστάμενες μεταξύ τους συμφωνίες περί κατανομής των ευθυνών τους έχουν ισχύ μόνο στις εσωτερικές τους σχέσεις και σε καμία περίπτωση δεν δύνανται να προβληθούν έναντι της αναθέτουσας αρχής ως λόγος απαλλαγής του ενός μέλους από τις ευθύνες και τις υποχρεώσεις του άλλου ή των άλλων μελών για την ολοκλήρωση του έργου. Σε περίπτωση, τέλος, που, εξ αιτίας ανικανότητας για οποιονδήποτε λόγο, μέλος της ένωσης δεν μπορεί να ανταποκριθεί στις υποχρεώσεις του ως μέλους της ένωσης κατά το χρόνο εκτέλεσης της σύμβασης, τα υπόλοιπα μέλη της ένωσης συνεχίζουν να έχουν την ευθύνη της ολοκλήρωσης αυτής με την ίδια τιμή και τους ίδιους όρους.

Για λόγους ασφαλείας ο Ανάδοχος υποχρεούται να ενημερώνει την αρμόδια διεύθυνση της Βουλής σχετικά με το ονοματεπώνυμα και τους αριθμούς ταυτότητας των προσώπων (προσωπικού, συνεργατών, βοηθών εκπλήρωσης) που θα χρησιμοποιήσει κατά την εκτέλεση του αντικειμένου της παρούσας, ώστε να εκδοθούν οι απαιτούμενες άδειες εισόδου.

Ο Ανάδοχος ευθύνεται για κάθε είδους κίνδυνο, βλάβη ή ζημία από οιανδήποτε αιτία και εάν προέρχεται, εφόσον αυτή οφείλεται σε υπαιτιότητα του ίδιου. Ο Ανάδοχος υποχρεούται να λαμβάνει κάθε πρόσφορο μέτρο ασφάλειας και προστασίας για την αποτροπή ζημιών ή φθορών και είναι υπεύθυνος για κάθε ζημία ή βλάβη προσώπων, πραγμάτων ή εγκαταστάσεων της αναθέτουσας αρχής, του προσωπικού της ή τρίτων και για την αποκατάσταση κάθε τέτοιας βλάβης ή ζημίας που προξενείτε κατά ή επ’ ευκαιρία της εκτέλεσης του έργου από αυτόν, τους συνεργάτες ή τους υπεργολάβους του εφ’ όσον οφείλεται σε πράξη ή παράλειψη αυτών ή σε ελάττωμα του εξοπλισμού.

## Άρθρο 8: Διαδικασία Παραλαβής

Η παραλαβή των παρεχόμενων υπηρεσιών ή/και παραδοτέων γίνεται από Επιτροπή Παραλαβής (ΕΠ) που συγκροτείται σύμφωνα με την παράγραφο 11 εδάφιο δ’ του άρθρου 221 του ν. 4412/2016.

Ο Ανάδοχος υποχρεούται καθ’ όλη τη διάρκεια της διαδικασίας παροχής των υπηρεσιών του, όπως αυτή περιγράφεται στο χρονοδιάγραμμα υλοποίησης του έργου, να υποβάλλει τις ακόλουθες κατ’ ελάχιστον αναφορές:

1. Τριμηνιαίες καταστάσεις με τα ονόματα των τεχνικών της ομάδας έργου που απασχολήθηκαν σε κάθε υπηρεσία κατά τους μήνες του τριμήνου αναφοράς. Από τις καταστάσεις αυτές θα προκύπτει η ανάλωση ανθρωποπροσπάθειας για το σύνολο των παρεχόμενων υπηρεσιών.
2. Τριμηνιαίες αναφορές προόδου σύμφωνα με τις οποίες θα τεκμηριώνονται για κάθε μήνα του τριμήνου αναφοράς τα ακόλουθα:
   * η μηνιαία διαθεσιμότητα των εφαρμογών
   * ο χρόνος απόκρισης αιτημάτων μέσω Γραμμής Άμεσης Βοήθειας
   * η αναλυτική κατάσταση των αιτημάτων  που έχει υποβάλλει η ΔΠΕ στον Ανάδοχο μέσω της Γραμμής Άμεσης Βοήθειας. Τα αιτήματα παρουσιάζονται με όλα τα πεδία πληροφοριών που τηρούνται από το τυποποιημένο σύστημα υποστήριξης της Γραμμής Άμεσης Βοήθειας. Κάθε αναφορά περιλαμβάνει αναλυτικά τα αιτήματα που υπέβαλλε η ΔΠΕ για το συγκεκριμένο τρίμηνο αναφοράς  και την κατάσταση ολοκλήρωσής τους, τα αιτήματα που υπέβαλλε η ΔΠΕ σε προηγούμενο χρονικό διάστημα αναφοράς και παραμένουν ακόμα εκκρεμή ή επιλύθηκαν στο παρών χρονικό διάστημα αναφοράς.

Οι ως άνω τριμηνιαίες αναφορές παραδίδονται από τον Ανάδοχο στη ΔΠΕ. Η ΔΠΕ παρακολουθεί την πορεία των εργασιών σε όλο το διάστημα του έργου, συντονίζει σε συνεργασία με τον Ανάδοχο όλες τις απαιτούμενες ενέργειες για την εκτέλεση του έργου, έχει τη γενική εποπτεία της πορείας των εργασιών και των συμβατικών υποχρεώσεων του Αναδόχου. Κάθε φορά που ολοκληρώνεται η παροχή των συμφωνημένων υπηρεσιών από τον Ανάδοχο, ο Ανάδοχος υποχρεούται να παραδώσει στη ΔΠΕ το σχετικό τεκμηριωτικό υλικό ολοκλήρωσής τους. Ειδικότερα :

1. Παροχή συμφωνημένων υπηρεσιών προληπτικής συντήρησης

Με την ολοκλήρωση των ενεργειών κάθε προληπτικής συντήρησης, ο Ανάδοχος υποχρεούται να παραδώσει στη ΔΠΕ αναλυτική καταγραφή των πεπραγμένων της προληπτικής συντήρησης, όπου περιγράφονται  οι έλεγχοι που πραγματοποιήθηκαν στο οικείο χρονικό διάστημα, τα προβλήματα που τυχόν εντοπίστηκαν, οι ενέργειες που έγιναν για την επίλυσή τους καθώς και συγκεκριμένες προτάσεις/εισηγήσεις για την ομαλή λειτουργία του ΟΠΣ της ΒτΕ. Η ΔΠΕ βάσει της προαναφερόμενης τεκμηρίωσης προβαίνει στους απαραίτητους ελέγχους προκειμένου να πιστοποιήσει την επιτυχή ολοκλήρωση των εργασιών προληπτικής συντήρησης

2. Παροχή συμφωνημένων  υπηρεσιών επανορθωτικής συντήρησης

Με την ολοκλήρωση των ενεργειών κάθε επανορθωτικής συντήρησης, ο Ανάδοχος υποχρεούται να παραδώσει στη ΔΠΕ αναλυτική καταγραφή των πεπραγμένων της επανορθωτικής συντήρησης, όπου περιγράφονται τα αίτια που προκάλεσαν τα σφάλματα/δυσλειτουργίες καθώς και τις ενέργειες και διαδικασίες αποκατάστασής τους. Παράλληλα, και εφόσον έχει επέλθει τροποποίηση στο κώδικα εφαρμογής ή και στη δομή της βάσης δεδομένων, παραδίδεται από τον Ανάδοχο αναφορά με τις τροποποιήσεις που έχουν επέλθει. Η ΔΠΕ βάσει της προαναφερόμενης τεκμηρίωσης προβαίνει στους απαραίτητους ελέγχους προκειμένου να πιστοποιήσει την επαναφορά της καλής λειτουργίας του ΟΠΣ και την εγκατάσταση των τυχόν νέων εκδόσεων των εφαρμογών σε παραγωγική λειτουργία.

3. Παροχή συμφωνημένων υπηρεσιών προσαρμοστικής συντήρησης

Με την ολοκλήρωση των ενεργειών κάθε προσαρμοστικής συντήρησης, ο Ανάδοχος υποχρεούται να παραδώσει στη ΔΠΕ αναλυτική καταγραφή των πεπραγμένων προσαρμοστικής συντήρησης, όπου περιγράφονται οι πρόσθετες προσαρμογές και παραμετροποιήσεις σε εφαρμογές και σε προϊόντα Oracle και Πάπυρος και οι δοκιμές ελέγχου λειτουργίας των νέων εκδόσεων των εφαρμογών. Ο Ανάδοχος υποχρεούται επίσης να παραδώσει στη ΔΠΕ τον επικαιροποιημένο πηγαίο κώδικα των εφαρμογών, τα εκτελέσιμα αρχεία, την πλήρη και ενημερωμένη τεκμηρίωση του λογισμικού, τις ενημερωμένες οδηγίες εγκατάστασης του στους σταθμούς εργασίας των τελικών χρηστών, καθώς και τεύχος περιγραφής και τεκμηρίωσης των τροποποιήσεων της κάθε νέας έκδοσης της εφαρμογής σε σχέση με την προηγούμενη έκδοσή της. Τέλος, πρέπει να παραδώσει το σύνολο των ορισμών δομών και σχημάτων δεδομένων (πχ XML Schemas, σχήματα Βάσεων Δεδομένων) που τυχόν σχεδιαστούν, αναπτυχθούν, τροποποιηθούν, τη μελέτη λειτουργικών και τεχνικών προδιαγραφών και την ενδεχόμενη μελέτη  μετάπτωσης δεδομένων. Η ΔΠΕ διενεργεί τους απαραίτητους ελέγχους προκειμένου να πιστοποιήσει την καλή λειτουργία των νέων εκδόσεων των εφαρμογών και γενικότερα των νέων λειτουργικών προσαρμογών και παραμετροποιήσεων που έχουν υλοποιηθεί.

4. Παροχή συμφωνημένων υπηρεσιών τεχνικής υποστήριξης

Με την ολοκλήρωση των ενεργειών κάθε τεχνικής υποστήριξης, ο Ανάδοχος υποχρεούται να παραδώσει στη ΔΠΕ αναφορά με αναλυτική καταγραφή και τεκμηρίωση των πεπραγμένων για την παροχή της. Η ΔΠΕ διενεργεί τους απαραίτητους ελέγχους προκειμένου να πιστοποιήσει τις υπηρεσίες τεχνικής υποστήριξης που έχουν παρασχεθεί.

5. Παροχή συμφωνημένων υπηρεσιών συναφών έργων

Με την ολοκλήρωση των ενεργειών κάθε αιτούμενης υπηρεσίας παροχής συναφών έργων ο Ανάδοχος υποχρεούται να παραδώσει στη ΔΠΕ αναλυτική καταγραφή των πεπραγμένων, όπου περιγράφονται οι εκτεταμένες προσαρμογές και παραμετροποιήσεις σε υφιστάμενες εφαρμογές και σε προϊόντα Oracle και Πάπυρος και οι λειτουργικότητες των νέων εφαρμογών και υποσυστημάτων, καθώς και οι δοκιμές ελέγχου λειτουργίας των ανωτέρω. Ο Ανάδοχος υποχρεούται επίσης να παραδώσει στη ΔΠΕ επικαιροποιημένο πηγαίο κώδικα των εφαρμογών, τα εκτελέσιμα αρχεία, την πλήρη και ενημερωμένη τεκμηρίωση του λογισμικού, τις ενημερωμένες οδηγίες εγκατάστασης του στους σταθμούς εργασίας των τελικών χρηστών, καθώς και τεύχος περιγραφής και τεκμηρίωσης των τροποποιήσεων της κάθε νέας έκδοσης σε σχέση με την προηγούμενη έκδοσή της και της τεκμηρίωσης των νέων εφαρμογών. Τέλος, πρέπει να παραδώσει το σύνολο των ορισμών δομών και σχημάτων δεδομένων (πχ XML Schemas, σχήματα Βάσεων Δεδομένων) που τυχόν σχεδιαστούν, αναπτυχθούν, τροποποιηθούν, τη μελέτη λειτουργικών και τεχνικών προδιαγραφών και την ενδεχόμενη μελέτη  μετάπτωσης δεδομένων. Η ΔΠΕ διενεργεί τους απαραίτητους ελέγχους προκειμένου να πιστοποιήσει την καλή λειτουργία των νέων εκδόσεων των εφαρμογών, ή/και των νέων εφαρμογών και γενικότερα των νέων λειτουργικών προσαρμογών και παραμετροποιήσεων που έχουν υλοποιηθεί.

Στο τέλος κάθε τριμήνου η ΔΠΕ παραδίδει στην Επιτροπή Παραλαβής όλες τις εβδομαδιαίες καταστάσεις με τα ονόματα των τεχνικών της ομάδας έργου που απασχολήθηκαν σε κάθε υπηρεσία, τις μηνιαίες αναφορές προόδου και όλο το τεκμηριωτικό υλικό και τα παραδοτέα που αφορούν στις παρασχεθείσες υπηρεσίες για το τρίμηνο αναφοράς.

Η ΕΠ είναι αρμόδια για την οριστική παραλαβή των ως άνω τμηματικών παραδοτέων του έργου. Οι τμηματικές οριστικές παραλαβές διενεργούνται από την ΕΠ κάθε τρίμηνο.

Για την παραλαβή των τμηματικών παραδοτέων του έργου, η ΕΠ αξιολογεί την αρτιότητα και πληρότητα των παρεχόμενων υπηρεσιών, μέσω:

1. ανασκόπησης και αξιολόγησης μελετών, αναφορών και λοιπών εντύπων παραδοτέων και τεκμηριωτικού υλικού
2. επιβεβαίωσης καλής λειτουργίας του συστήματος ζητώντας τη συμβολή ή/και τη γνωμοδότηση της ΔΠΕ.

Κατά τη διάρκεια παροχής των υπηρεσιών και εντός κάθε τριμήνου η ΕΠ έχει το δικαίωμα να παρεμβαίνει αυτεπάγγελτα διενεργώντας ελέγχους και επιθεωρήσεις για τη διαπίστωση της αρτιότητας και πληρότητας των παρεχόμενων υπηρεσιών.

Προϋπόθεση οριστικής παραλαβής των παρεχόμενων υπηρεσιών ανά τρίμηνο είναι η παροχή των υπηρεσιών του αναδόχου σύμφωνα με τους όρους της σύμβασης και της διακήρυξης, οπότε η ΕΠ υποχρεούται το αργότερο εντός δέκα (10) εργάσιμων ημερών από το τέλος του τριμήνου αναφοράς να συντάξει και υπογράψει το Πιστοποιητικό Παροχής Υπηρεσιών για το τρίμηνο αναφοράς και να αποστείλει αυτό προς την αρμόδια υπηρεσία της αναθέτουσας αρχής εντός αποκλειστικής προθεσμίας πέντε (5) εργασίμων ημερών από τη σύνταξή του, προκειμένου να ακολουθήσει η πληρωμή του αναδόχου**.**

Εάν κατά το στάδιο της κατά τα ανωτέρω παραλαβής των παρεχόμενων υπηρεσιών ανά τρίμηνο, η ΕΠ διαπιστώνει οποιοδήποτε παρέκκλιση των παραδοτέων από τους όρους της σύμβασης και της διακήρυξης, διατηρεί το δικαίωμα να γνωστοποιήσει εγγράφως στον Ανάδοχο το αργότερο εντός πέντε (5) εργάσιμων ημερών από την επόμενη της ημερομηνίας παράδοσης,  τις παρατηρήσεις της επί του παραδοτέου, προκειμένου ο Ανάδοχος να συμμορφωθεί με αυτές και να προβεί σε οποία διορθωτική ενέργεια.

Μετά την ως άνω διαδικασία οριστικής παραλαβής από την ΕΠ των παρασχεθεισών ανά τρίμηνο υπηρεσιών προληπτικής, επανορθωτικής, προσαρμοστικής συντήρησης και τεχνικής υποστήριξης, απομειώνεται ο ανθρωποχρόνος που αναλώθηκε για την παροχή τους από τον υπολειπόμενο προαγορασμένο ανά τρίμηνο ανθρωποχρόνο για παροχή υπηρεσιών συντήρησης και τεχνικής υποστήριξης των επιμέρους εφαρμογών και υποσυστημάτων του ΟΠΣ της ΒτΕ.

Μετά την ως άνω διαδικασία οριστικής παραλαβής από την ΕΠ των παρασχεθεισών ανά τρίμηνο υπηρεσιών συναφών έργων, απομειώνεται ο ανθρωποχρόνος που αναλώθηκε για την παροχή τους από τον υπολειπόμενο ανθρωποχρόνο των τριάντα (30) ανθρωπομηνών που προβλέπεται από την παρούσα για την παροχή υπηρεσιών συναφών έργων.

## Άρθρο 9: Συμβατικό Τίμημα – Τρόπος πληρωμής

**9.1** Το συμβατικό τίμημα για την εκτέλεση του έργου από τον Ανάδοχο ανέρχεται στο ποσό των [ποσό ολογράφως (ποσό αριθμητικά)] ευρώ, πλέον του ΦΠΑ που αναλογεί, ο οποίος βαρύνει την αναθέτουσα αρχή, δηλαδή στο ποσό των [ποσό ολογράφως (ποσό αριθμητικά)] ευρώ, συμπεριλαμβανομένου του ΦΠΑ .

Το συμβατικό τίμημα δεν αναθεωρείται και θα παραμείνει σταθερό και αμετάβλητο καθ' όλη τη διάρκεια της σύμβασης.

**9.2** Το συμβατικό τίμημα καταβάλλεται στον Ανάδοχο με τριμηνιαίες τμηματικές πληρωμές ως εξής:

Στις αρχές του επόμενου μήνα μετά το τέλος κάθε τριμήνου ισχύος της σύμβασης, καταβάλλεται στον Ανάδοχο τίμημα που αντιστοιχεί:

1. στο κόστος των επτάμισι (7,5) προαγορασμένων για το τρίμηνο πληρωμής ανθρωπομηνών παροχής υπηρεσιών συντήρησης και τεχνικής υποστήριξης των επιμέρους εφαρμογών και υποσυστημάτων του ΟΠΣ της ΒτΕ.

Απαραίτητη προϋπόθεση για την καταβολή του εν λόγω τιμήματος αποτελεί η οριστική παραλαβή (ποιοτική και ποσοτική) από την ΕΠ των παρασχεθεισών υπηρεσιών επανορθωτικής, προληπτικής, προσαρμοστικής συντήρησης και τεχνικής υποστήριξης κατά το τρίμηνο πληρωμής, όπως περιγράφεται στο «Άρθρο 9: Διαδικασία Παραλαβής» τους Σχεδίου της Σύμβασης (ΠΑΡΑΡΤΗΜΑ VIII της παρούσας) και βάσει των αντίστοιχων αιτημάτων που αναγγέλθηκαν από τη ΔΠΕ στη Γραμμή Άμεσης Βοήθειας και

1. στο κόστος των ανθρωπομηνών παροχής υπηρεσιών συναφών έργων κατά το τρίμηνο πληρωμής.

Απαραίτητη προϋπόθεση για την καταβολή του εν λόγω τιμήματος αποτελεί η οριστική παραλαβή (ποιοτική και ποσοτική) από την ΕΠ των παρασχεθεισών υπηρεσιών συναφών έργων κατά το τρίμηνο πληρωμής, όπως περιγράφεται στο «Άρθρο 9: Διαδικασία Παραλαβής» τους Σχεδίου της Σύμβασης (ΠΑΡΑΡΤΗΜΑ VIII της παρούσας) και βάσει των αντίστοιχων αιτημάτων που αναγγέλθηκαν από τη ΔΠΕ στη Γραμμή Άμεσης Βοήθειας.

**9.3** Μονάδα μέτρησης για την κοστολόγηση των παρεχόμενων υπηρεσιών αποτελεί η τιμή της οικονομικής προσφοράς του αναδόχου για κάθε ανθρωπομήνα.

**9.4** Το ως άνω συνολικό τριμηνιαίο τίμημα μειώνεται αυτοδικαίως κατά το ποσό που έχει υπολογιστεί να καταβληθεί από τον Ανάδοχο λόγω υπέρβασης: α) του μέγιστου επιτρεπτού χρονικού ορίου μη διαθεσιμότητας ανά διακριτή εφαρμογή για κάθε ένα μήνα του τριμήνου αναφοράς και β) των μέγιστων επιτρεπτών χρονικών ορίων απόκρισης του αναδόχου σε αιτήματα της ΔΠΕ για κάθε ένα μήνα του τριμήνου αναφοράς, και γ) των μέγιστων επιτρεπτών χρονικών ορίων καθυστέρησης παράδοσης των νέων εκδόσεων των εφαρμογών στο πλαίσιο παροχής υπηρεσιών προσαρμοστικής συντήρησης, για κάθε ένα μήνα του τριμήνου αναφοράς, και γ) των μέγιστων επιτρεπτών χρονικών ορίων καθυστέρησης παράδοσης των νέων εφαρμογών στο πλαίσιο παροχής υπηρεσιών συναφών έργων, για κάθε ένα μήνα του τριμήνου αναφοράς και δ) των μέγιστων επιτρεπτών χρονικών ορίων καθυστέρησης παροχής των συμφωνημένων υπηρεσιών προληπτικής συντήρησης για κάθε ένα μήνα του τριμήνου αναφοράς και στ) των μέγιστων επιτρεπτών χρονικών ορίων καθυστέρησης παροχής των συμφωνημένων υπηρεσιών τεχνικής υποστήριξης για κάθε ένα μήνα του τριμήνου αναφοράς, όπως περιγράφεται στην παράγραφο «Α.5.1.3 Πλαίσιο εγγυημένου επιπέδου παροχής υπηρεσιών» της διακήρυξης.

**9.5** Η πληρωμή του αναδόχου ανά τρίμηνο γίνεται με την προσκόμιση του Πιστοποιητικού Παροχής Υπηρεσιών για το οικείο χρονικό διάστημα, των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 4 του ν. 4412/2016 , όπως ισχύει, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Τον Ανάδοχο βαρύνει κάθε επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α. Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος. Οι δασμοί, φόροι και λοιπές δημοσιονομικές επιβαρύνσεις βαρύνουν αποκλειστικά τον Ανάδοχο.

Σε περίπτωση ένωσης προσώπων, τα σχετικά παραστατικά εκδίδονται από το μέλος της ένωσης, ανάλογα με το μέρος της σύμβασης που έχει αναλάβει να υλοποιήσει.

Στο συμβατικό τίμημα περιλαμβάνονται όλα τα σχετικά με την εκτέλεση της σύμβασης έξοδα, όπως:

* τα έξοδα παραγωγής σχεδίων, εκθέσεων, μελετών, αναφορών, σύνταξης της προσφοράς και κάθε είδους εγγράφων που προβλέπονται από τη σύμβαση και τη διακήρυξη,
* τα έξοδα προμήθειας κάθε είδους εργαλείων που απαιτούνται για την υλοποίηση της σύμβασης,
* τα έξοδα για τις πάσης φύσεως αμοιβές του προσωπικού και των συνεργατών του αναδόχου, των ασφαλιστικών εισφορών που τους αφορούν καθώς και τυχόν έξοδα μετακινήσεων των εν λόγω προσώπων.
* πάσης άλλης φύσεως έξοδα συνδεόμενα με την εκτέλεση του έργου, που οφείλει να λάβει ο Ανάδοχος υπόψη του για την κατάρτιση της προσφοράς του.

## Άρθρο 10: Κατάθεση Εγγυήσεων

Α. Για την καλή εκτέλεση των όρων της σύμβασης, ο Ανάδοχος κατέθεσε την <αριθμός,& αρχή που εξέδωσε> εγγύηση ύψους <ποσό (ολογράφως και αριθμητικώς)> ευρώ, που καλύπτει το 5% του Συμβατικού Τιμήματος (μη συμπεριλαμβανομένου του Φ.Π.Α.). Ο χρόνος ισχύος της εγγύησης καλής εκτέλεσης πρέπει να είναι μεγαλύτερος κατά τρείς (3) μήνες από το χρόνο οριστικής ποσοτικής και ποιοτικής παραλαβής της προμήθειας. Η εγγύηση καλής εκτέλεσης της σύμβασης επιστρέφεται στον Ανάδοχο μετά την οριστική ποσοτική και ποιοτική παραλαβή του έργου, ύστερα από την εκκαθάριση των τυχόν απαιτήσεων από τους δύο συμβαλλόμενους.

Εάν, κατά τη διάρκεια εκτέλεσης της σύμβασης, το τραπεζικό ή πιστωτικό ίδρυμα ή άλλο νομικό πρόσωπο που εξέδωσε την εγγύηση περιέλθει σε αδυναμία να ανταποκριθεί στις υποχρεώσεις του, ο Ανάδοχος οφείλει να παράσχει νέα εγγύηση με τους ίδιους όρους, εντός δέκα (10) ημερών από την προηγούμενη σχετική όχληση της αναθέτουσας αρχής.

Κατά τα λοιπά, για τις εγγυητικές επιστολές ισχύουν τα σχετικώς οριζόμενα στο Κεφάλαιο 2, παρ. 2.1, σημείο 2.1.5 της διακήρυξης.

## Άρθρο 11: Αντικατάσταση προσωπικού αναδόχου

Ο Ανάδοχος είναι πλήρως και αποκλειστικά υπεύθυνος για την τήρηση της ισχύουσας νομοθεσίας ως προς το απασχολούμενο από αυτόν προσωπικό για την εκτέλεση των συμβατικών του υποχρεώσεων. Δεσμεύεται για τη διάθεση των αναφερόμενων στην προσφορά μελών της ομάδας έργου, καθώς και των υπεργολάβων και των συνεργατών του που διαθέτουν την απαιτούμενη επαγγελματική, τεχνική και χρηματοοικονομική ικανότητα, ώστε να ανταποκριθεί πλήρως στις απαιτήσεις της σύμβασης. Επιπρόσθετα, ο Ανάδοχος εγγυάται ότι τα ανωτέρω πρόσωπα θα τηρούν τους κανόνες δεοντολογίας και θα επιδεικνύουν πνεύμα συνεργασίας κατά τις επαφές τους με τις αρμόδιες υπηρεσίες της αναθέτουσας αρχής ή των εκάστοτε υποδεικνυόμενων από αυτή προσώπων. Εάν, κατόπιν σχετικής σύστασης, παρατηρείται μη συμμόρφωση με τα παραπάνω, η αναθέτουσα αρχή δύναται να ζητήσει την αντικατάσταση μέλους του προσωπικού του αναδόχου ή του συνεργάτη ή του υπεργολάβου του, οπότε ο Ανάδοχος υποχρεούται να προβεί στην αντικατάσταση αυτή με άλλο πρόσωπο ανάλογης εμπειρίας και προσόντων.

Σε κάθε δε περίπτωση, όπου απαιτείται υπό τη συνδρομή σπουδαίου λόγου αντικατάσταση μέλους του προσωπικού του αναδόχου ή του συνεργάτη ή του υπεργολάβου του, ο Ανάδοχος υποχρεούται να προβεί στην αντικατάσταση αυτή με άλλο πρόσωπο ανάλογης εμπειρίας και προσόντων. Όπου η αντικατάσταση μέλους του προσωπικού του αναδόχου γίνεται κατόπιν αιτήματος του αναδόχου, ο Ανάδοχος μπορεί να προβεί στην αντικατάσταση μέλους, μόνο κατόπιν έγκρισης του αιτήματός του από την αναθέτουσα αρχή, η οποία αποφασίζει μετά από σχετική εισήγηση της Διεύθυνση Πληροφορικής και Νέων Τεχνολογιών της Βουλής των Ελλήνων. Ειδικότερα, ο Ανάδοχος υποχρεούται πριν από τη σχετική αντικατάσταση να ειδοποιήσει εγγράφως την αναθέτουσα αρχή, υποβάλλοντας αίτημα αντικατάστασης μέλους συνοδευόμενο από πρόταση νέου προσώπου στη θέση του αποχωρούντος και βιογραφικό σημείωμα αυτού. Η αντικατάσταση ολοκληρώνεται με την αποστολή της δήλωσης αποδοχής συνεργασίας του υποψήφιου νέου μέλους εκ μέρους της αναθέτουσας αρχής

Κατά τη διάρκεια εκτέλεσης της παρούσας σύμβασης καμία έννομη σχέση δε δημιουργείται μεταξύ της αναθέτουσας αρχής και του προσωπικού ή συνεργατών ή υπεργολάβων του αναδόχου. Ομοίως, κάθε συμβαλλόμενο μέρος δεσμεύεται ότι καθ’ όλη τη διάρκεια της παρούσας σύμβασης δε θα προσλάβει ή δε θα απασχολήσει με οιαδήποτε άλλη σχέση προσωπικό ή συνεργάτη του άλλου μέρους ή υπεργολάβο αυτού.

## Άρθρο 12: Ασφαλιστική Ευθύνη

Ο Ανάδοχος φέρει τον κίνδυνο για κάθε ζημία ή απώλεια των υπηρεσιών που θα παραδοθούν στην αναθέτουσα αρχή σε εκτέλεση της σύμβασης έως και την ημερομηνία οριστικής ποσοτικής και ποιοτικής παραλαβής του έργου, υποχρεούμενος σε περίπτωση ζημιάς, φθοράς ή απώλειας σε πλήρη αποκατάσταση ή ακόμη και αντικατάστασή τους.

Ο Ανάδοχος υποχρεούται να ασφαλίσει και διατηρεί ασφαλισμένο το προσωπικό του στους αρμόδιους ασφαλιστικούς οργανισμούς καθ’ όλη τη διάρκεια εκτέλεσης του έργου και μεριμνά όπως οι υπεργολάβοι του και κάθε συνεργαζόμενο με αυτόν πρόσωπο πράξουν το ίδιο.

## Άρθρο 13: Αποζημίωση

Ο Ανάδοχος αποζημιώνει την αναθέτουσα αρχή για κάθε απαίτηση τρίτων από την εκτέλεση του έργου, η οποία απορρέει από τη χρήση διπλωμάτων ευρεσιτεχνίας, αδειών, σχεδίων, υποδειγμάτων και εργοστασιακών ή εμπορικών σημάτων εκ μέρους του ή εκ μέρους των υπεργολάβων ή συνεργατών του, η οποία αναφέρεται στη σύμβαση ή την προσφορά.

Ο Ανάδοχος αποζημιώνει πλήρως την αναθέτουσα αρχή για κάθε ζημία που ενδεχομένως προξενήσει σε αυτή από υπαιτιότητα του ή των προσώπων που συνεργάζονται με αυτόν για την εκτέλεση του έργου, περιλαμβανομένων των υπεργολάβων του.

Τα μέλη της ενώσεως του αναδόχου ευθύνονται αλληλέγγυα και εις ολόκληρο έναντι της αναθέτουσας αρχής για την εκτέλεση των υποχρεώσεων που αναλαμβάνει ο Ανάδοχος με την παρούσα σύμβαση, καθώς και για την καταβολή οποιουδήποτε ποσού που θα κληθεί ο Ανάδοχος να καταβάλλει στην αναθέτουσα αρχή σύμφωνα με την παρούσα, είτε αυτό συνίσταται σε οποιασδήποτε μορφής αποζημίωση ή σε ποινική ρήτρα.

Περαιτέρω, ο Ανάδοχος συνδράμει με δαπάνες του την αναθέτουσα αρχή, αναλαμβάνοντας το κόστος κάθε αντιδικίας, εξώδικης ή δικαστικής, με τρίτους, που συνδέεται με την εκ μέρους του, ή την εκ μέρους των υπεργολάβων του ή των συνεργαζόμενων με αυτόν προσώπων, αδυναμία ή πλημμελή εκπλήρωση των συμβατικών του υποχρεώσεων.

Ο Ανάδοχος πρέπει, επίσης, να αποζημιώνει πλήρως την αναθέτουσα αρχή σε περίπτωση θανάτου ή κάκωσης μέλους ή μελών του προσωπικού της ή τρίτων, καθώς και υλικής ζημίας στις εγκαταστάσεις της, αν τα περιστατικά οφείλονται σε πράξεις ή παραλήψεις του προσωπικού του αναδόχου, των υπεργολάβων του και των κατά οποιοδήποτε τρόπο συνδεομένων με αυτόν για την εκτέλεση του παρόντος έργου.

## Άρθρο 14: Τροποποίηση σύμβασης

Η Σύμβαση μεταξύ της Βουλής των Ελλήνων και του Αναδόχου, τροποποιείται σε αντικειμενικά δικαιολογημένες περιπτώσεις, όταν συμφωνήσουν εγγράφως, προς τούτο, τα δύο συμβαλλόμενα μέρη, με την προϋπόθεση ότι η τροποποίηση προβλέπεται από συμβατικό όρο.

Οποιαδήποτε τροποποίηση της Σύμβασης δεν δύναται να μεταβάλλει ουσιωδώς την Διακήρυξη και την προσφορά του Αναδόχου.

## Άρθρο 15: Εκχωρήσεις - Μεταβιβάσεις

Ανάδοχος δεν δικαιούται να εκχωρήσει ή μεταβιβάσει σε οποιονδήποτε τρίτο τη Σύμβαση ή μέρος αυτής ή οποιοδήποτε δικαίωμα ή υποχρέωση απορρέει από αυτή, χωρίς την προηγούμενη έγγραφη συναίνεση της Βουλής των Ελλήνων.

Η Βουλή των Ελλήνων δύναται να εγκρίνει το αίτημα του Αναδόχου για μεταβίβαση ή εκχώρηση, μόνο στην περίπτωση που εκείνος που την υποκαθιστά ανταποκρίνεται πλήρως και αποδεδειγμένως στα κριτήρια επιλογής που ίσχυαν για την ανάθεση της Σύμβασης. Σε περίπτωση υποκατάστασης o Ανάδοχος δεν απαλλάσσεται από τις υποχρεώσεις του σχετικά με το τμήμα της Σύμβασης που έχει ήδη εκτελεσθεί ή το τμήμα που δεν εκχωρήθηκε.

Οι όροι της παρούσας θα δεσμεύουν και τον αναφερόμενο τρίτο, ακόμα και αν αυτός δεν τους έχει ρητά αποδεχτεί.

Κατ’ εξαίρεση ο Ανάδοχος δικαιούται να εκχωρήσει το δικαίωμα είσπραξης χρηματικών ποσών καταβλητέων από τη ΒτΕ σε τράπεζα της επιλογής του που λειτουργεί νόμιμα στην Ελλάδα ή σε κράτος μέλος της Ευρωπαϊκής Ένωσης ή του Ευρωπαϊκού Οικονομικού Χώρου.

Με την επιφύλαξη της ανωτέρω εξαίρεσης, εάν ο Ανάδοχος προβεί σε μεταβίβαση ή εκχώρηση χωρίς την προηγούμενη έγγραφη συναίνεση της Βουλής των Ελλήνων, η τελευταία δικαιούται, χωρίς προηγούμενη όχληση, να επιβάλει αυτοδικαίως τις κυρώσεις για αθέτηση της Σύμβασης και να κηρύξει τον Ανάδοχο έκπτωτο σύμφωνα με τον προβλεπόμενο νόμο.

## Άρθρο 16: Έκπτωση αναδόχου – Κυρώσεις

Ανάδοχος κηρύσσεται έκπτωτος με απόφαση του αρμοδίου οργάνου της Βουλής των Ελλήνων, κατόπιν σχετικής εισήγησης Επιτροπής Παραλαβής, σύμφωνα με τα οριζόμενα στο N. 4412/2016, αν δεν εκπληρώνει ή εκπληρώνει πλημμελώς τις συμβατικές του υποχρεώσεις ή παραβιάζει ουσιώδη όρο της Σύμβασης.

Σε περίπτωση έκπτωσης, καταπίπτει η εγγυητική επιστολή καλής εκτέλεσης και καταλογίζεται στον Ανάδοχο κάθε θετική και αποθετική ζημία της αναθέτουσας αρχής από την πλημμελή εκπλήρωση ή ματαίωση της σύμβασης, καθώς και κάθε επί πλέον δαπάνη στην οποία τυχόν θα υποβληθεί η ΒτΕ για την πραγματοποίηση της σύμβασης. Τα ως άνω ποσά εισπράττονται χωρίς άλλη διαδικασία κατά τις διατάξεις περί εισπράξεως δημόσιων εσόδων. Η έκπτωση του αναδόχου επάγεται αποκλεισμό του από κάθε προμήθεια του Δημοσίου επί 3 έτη.

Η μη τήρηση των προθεσμιών παράδοσης του έργου, σύμφωνα με το χρονοδιάγραμμα υλοποίησης του έργου και τους συμβατικούς όρους, επισύρει πέραν των κατά περίπτωση προβλεπόμενων κυρώσεων και το πρόστιμο που προσδιορίζεται σύμφωνα με το Ν. 4412/2016.

## Άρθρο 17: Καταγγελία

Η αναθέτουσα αρχή δικαιούται να καταγγείλει τη σύμβαση, αζημίως για αυτή, σε οποιαδήποτε από τις ακόλουθες περιπτώσεις:

(α) εάν ο Ανάδοχος παραβιάζει τις συμβατικές του υποχρεώσεις,

(β) σε περίπτωση που ο Ανάδοχος πτωχεύσει, κηρύξει παύση εργασιών ή αναστολή εργασιών ή τεθεί υπό αναγκαστική διαχείριση ή προπτωχευτική διαδικασία εξυγίανσης ή λυθεί ή ανακληθεί ή άδεια λειτουργίας του ή γίνουν πράξεις αναγκαστικής εκτέλεσης σε βάρος του,

(γ) εκδίδεται τελεσίδικη απόφαση κατά του αναδόχου ή των νόμιμων εκπροσώπων αυτού για αδίκημα σχετικό με την άσκηση του επαγγέλματός του, σύμφωνα με τις διατάξεις του Ν. 4412/2016.

Τα αποτελέσματα της καταγγελίας επέρχονται από την κοινοποίηση στον Ανάδοχο της εκ μέρους της αναθέτουσας αρχής καταγγελίας. Κατ’ εξαίρεση, η αναθέτουσα αρχή δύναται, κατ’ ενάσκηση διακριτικής της ευχέρειας, για όσες από τις περιπτώσεις καταγγελίας είναι αυτό δυνατό, να τάξει εύλογη (κατ’ αυτήν) προθεσμία θεραπείας της παράβασης, οπότε τα αποτελέσματα της καταγγελίας επέρχονται αυτόματα με την πάροδο της ταχθείσας προθεσμίας, εκτός εάν η αναθέτουσα αρχή γνωστοποιήσει εγγράφως προς τον Ανάδοχο ότι θεωρεί την παράβαση θεραπευθείσα.

Με την μετά από καταγγελία της αναθέτουσας αρχής λύση της σύμβασης, ο Ανάδοχος υποχρεούται, μετά από αίτηση της αναθέτουσας αρχής:

(α) να απέχει από την εκτέλεση υποχρεώσεων που πηγάζουν από τη σύμβαση, πλην εκείνων που επιβάλλονται για την διασφάλιση προϊόντων, εργασιών και εγκαταστάσεων,

(β) να παραδώσει, σε χρόνο που θα προσδιορίσει η αναθέτουσα αρχή, όποιο έργο, εργασία ή προϊόν (ολοκληρωμένο ή μη) έχει εκπονήσει ή έχει στην κατοχή του, καθώς και τα πάσης φύσεως υποστηρικτικά έγγραφα και μέσα (μαγνητικά ή μη) και να μεριμνήσει όπως οι υπεργολάβοι και συνεργάτες του πράξουν το ίδιο,

Το συντομότερο δυνατό μετά την καταγγελία της σύμβασης, η αναθέτουσα αρχή βεβαιώνει την αξία του παρασχεθέντος μέρους του έργου, καθώς και κάθε οφειλή έναντι του αναδόχου κατά την ημερομηνία καταγγελίας.

Η αναθέτουσα αρχή αναστέλλει την καταβολή οποιουδήποτε ποσού πληρωτέου σύμφωνα με τη σύμβαση προς τον Ανάδοχο μέχρι την εκκαθάριση των μεταξύ τους υποχρεώσεων.

Η αναθέτουσα αρχή δικαιούται να απαιτήσει πρόσθετα από τον Ανάδοχο αποζημίωση για κάθε ζημία που υπέστη λόγω της καταγγελίας της σύμβασης.

## Άρθρο 18: Ανωτέρα βία

Η απόδειξη ανωτέρας βίας βαρύνει εξ ολοκλήρου το μέρος που την επικαλείται. Ο Ανάδοχος που πλήττεται από τα περιστατικά ανωτέρας βίας, υποχρεούται από τη χρονική στιγμή που έλαβαν χώρα αυτά τα περιστατικά μέχρι και την αναφορά τους στην αναθέτουσα αρχή να προβεί σε όλες τις δυνατές προσπάθειες ώστε να ξεπεράσει μερικώς ή ολικώς την αδυναμία που προκαλείται. Αν ο Ανάδοχος επικαλεσθεί ανωτέρα βία, υποχρεούται μέσα σε πέντε (5) ημέρες από τότε που συνέβησαν τα περιστατικά τα οποία συνιστούν την ανωτέρω βία, να αναφέρει εγγράφως αυτά και να προσκομίσει στην αναθέτουσα αρχή τα απαραίτητα αποδεικτικά στοιχεία. Σε περίπτωση που ο Ανάδοχος δεν αναφέρει τα περιστατικά και δεν προσκομίσει τα απαραίτητα και κατάλληλα αποδεικτικά στοιχεία εντός της παραπάνω προθεσμίας, στερείται του δικαιώματος να επικαλεσθεί την ύπαρξη ανωτέρας βίας. Δεν θεωρούνται ανωτέρα βία περιστάσεις που ανάγονται στην σφαίρα ενεργειών του αναδόχου.

Η αναθέτουσα αρχή διατηρεί κάθε δικαίωμα για την περαιτέρω διερεύνηση των γεγονότων και την έγερση απαίτησης προς τον Ανάδοχο για την παροχή πρόσθετων διευκρινήσεων ή ακόμα και τη λήψη πρόσθετων μέτρων αποκατάστασης εφόσον κάτι τέτοιο μπορεί να πραγματοποιηθεί εντός των πλαισίων του έργου και των δυνατοτήτων του αναδόχου.

## Άρθρο 19: Όροι Εμπιστευτικότητας

Καθ’ όλη τη διάρκεια της σύμβασης αλλά και μετά τη λήξη ή λύση αυτής, ο Ανάδοχος αναλαμβάνει την υποχρέωση να τηρήσει εμπιστευτικές και να μη γνωστοποιήσει σε οποιοδήποτε τρίτο, χωρίς την προηγούμενη προς τούτο έγγραφη συναίνεση της αναθέτουσας αρχής, οποιαδήποτε έγγραφα ή πληροφορίες που θα περιέλθουν σε γνώση του ή που ο ίδιος ή οι συνεργάτες ή υπεργολάβοι του θα ανακαλύψουν κατά την εκτέλεση της σύμβασης και την εκπλήρωση των υποχρεώσεων του. Επίσης αναλαμβάνει την υποχρέωση να μην γνωστοποιήσει μέρος ή το σύνολο του έργου που αυτός ή οι συνεργάτες ή υπεργολάβοι του θα εκτελέσουν, χωρίς την προηγούμενη προς τούτο έγγραφη έγκριση της αναθέτουσας αρχής.

Ειδικότερα ο Ανάδοχος υποχρεούται:

* να διασφαλίσει ασφαλές πληροφορικό περιβάλλον, ώστε ουδείς τρίτος προς την ΒτΕ να μπορεί να έχει πρόσβαση στο δίκτυο πληροφοριών της χωρίς την προηγούμενη δική της έγκριση
* να τηρεί εχεμύθεια ως προς τις εμπιστευτικές πληροφορίες και τα στοιχεία που σχετίζονται με τις δραστηριότητες της ΒτΕ. Ως εμπιστευτικές πληροφορίες και στοιχεία νοούνται, πέραν των όσων ρητά χαρακτηρίζονται ως τέτοια, και όσες πληροφορίες και στοιχεία δεν είναι γνωστά στους τρίτους, ακόμα και αν δεν έχουν χαρακτηρισθεί από την ΒτΕ ως εμπιστευτικά. Εμπιστευτική θεωρείται κατά περίπτωση ακόμη και πληροφορία, η οποία μπορεί να είναι ευρύτερα γνωστή, όμως δομείται με τρόπο που της προδίδει ιδιαίτερη σημασία ή αξία.
* να διασφαλίζει την διαφύλαξη όλων των πληροφοριακών στοιχείων στους κοινούς χώρους συνεργασίας και στους ανθρώπους που ασχολούνται με το έργο, αποκλειόμενης της διαφυγής, διαρροής ή μεταφοράς σε άλλα άτομα, χώρους ή εταιρείες
* να ενημερώνει την αναθέτουσα αρχή για τα μέτρα που παίρνει προς την κατεύθυνση της διαφύλαξης της εμπιστευτικότητας των πληροφοριών που διακινούνται στα πλαίσια της εκτέλεσης του έργου
* να αποφεύγει οποιαδήποτε εμπλοκή των συμφερόντων του με τα συμφέροντα του της ΒτΕ να παραδώσει με τη λήξη της σύμβασης όλα τα στοιχεία, έγγραφα κλπ. που έχει στην κατοχή του και αφορούν την ΒτΕ, να τηρεί μια πλήρη σειρά των αρχείων και εγγράφων και του λοιπού υλικού που αφορά στην υλοποίηση του έργου. Τα αρχεία αυτά πρέπει να είναι εύκολα διαχωρίσιμα από άλλα αρχεία του αναδόχου που δεν αφορούν το έργο.
* να μην προβαίνει σε δημόσιες δηλώσεις σχετικά με το έργο χωρίς την προηγούμενη προς τούτο έγγραφη συναίνεση της αναθέτουσας αρχής
* να προστατεύει (σύμφωνα με τις διατάξεις του Ν.2472/1997, όπως έχει τροποποιηθεί και ισχύει σχετικά με την προστασία του ατόμου από την επεξεργασία δεδομένων προσωπικού χαρακτήρα και του Ν. 3471/2006 Προστασία δεδομένων προσωπικού χαρακτήρα και της ιδιωτικής ζωής στον τομέα των ηλεκτρονικών επικοινωνιών),το απόρρητο και τα αρχεία που αφορούν σε προσωπικά δεδομένα ατόμων και που τυχόν έχει στην κατοχή του για την υλοποίηση και παραγωγική λειτουργία του έργου
* να λάβει όλα τα αναγκαία μέτρα προκειμένου να διασφαλίσει ότι και οι υπάλληλοι/ συνεργάτες του γνωρίζουν και συμμορφώνονται με τις παραπάνω υποχρεώσεις.

Σε περίπτωση αθέτησης από τον Ανάδοχο της ως άνω υποχρέωσης εχεμύθειας και εμπιστευτικότητας, η αναθέτουσα αρχή διατηρεί το δικαίωμα να απαιτήσει την αποκατάσταση τυχόν ζημίας της, την παύση της κοινοποίησης των εμπιστευτικών πληροφοριών και την παράλειψή της στο μέλλον. Επίσης, η παραβίαση του όρου της εχεμύθειας αποτελεί παραβίαση βασικών όρων της σύμβασης και η αναθέτουσα αρχή έχει το δικαίωμα να κηρύξει έκπτωτο τον Ανάδοχο και να εφαρμόσει τις κυρώσεις του Π.Δ. 118/2007. Ο Ανάδοχος, και οι και οι υπάλληλοι/ συνεργάτες / υπεργολάβοι του υπέχουν κατά περίπτωση, τις ευθύνες που προκύπτουν από τα άρθρα 252, 253, 370 ΠΚ, 579 του ΚΠΔ και όλους τους νόμους που είτε απευθείας είτε δια κύρωσης Διεθνών Συμβάσεων προστατεύουν διοικητικές ή προσωπικές πληροφορίες

Ο Ανάδοχος υποχρεούται, ως ενεργών την επεξεργασία δεδομένων προσωπικού χαρακτήρα, να εκτελεί την εργασία κατ΄ εντολή της αναθέτουσας αρχής και βαρύνεται αναλόγως με όλες τις υποχρεώσεις της αναθέτουσας αρχής και του ιδίου, ως εκτελών την επεξεργασία δεδομένων προσωπικού χαρακτήρα, που προκύπτουν από τις διατάξεις του Ν. 2472/1997. Σε κάθε περίπτωση παράβασης των ως άνω υποχρεώσεων του αναδόχου, πέραν από τα ειδικά προβλεπόμενα στην διακήρυξη ή τη σύμβαση, ισχύουν και οι κυρώσεις του Ν. 2472/1997.

Τέλος, και σε κάθε περίπτωση, απαγορεύεται η χρήση ή εκμετάλλευση των πληροφοριών οι οποίες θα περιέλθουν σε γνώση του αναδόχου καθ’ οιονδήποτε τρόπο, στα πλαίσια εκτέλεσης του έργου και οι οποίες δεν του ανήκουν, για σκοπούς διαφορετικούς από την εκτέλεση του έργου αυτού.

## Άρθρο 20: Πνευματική Ιδιοκτησία

Στα πλαίσια παροχής των υπηρεσιών της παρούσας,το λογισμικό εφαρμογών που παρέχεται από τον Ανάδοχο ανήκει από τη δημιουργία του στην αναθέτουσα αρχή, στην οποία παραδίδεται ο πηγαίος κώδικας και κάθε είδους στοιχεία τεκμηρίωσης του ως άνω λογισμικού. Ειδικά για τα παραδοτέα που αφορούν έτοιμα προϊόντα λογισμικού και εργαλεία ανάπτυξης λογισμικού, η κυριότητα και πνευματική ιδιοκτησία τους παραμένουν στον αντίστοιχο κατασκευαστή.

Όλα τα αποτελέσματα, μελέτες, στοιχεία και κάθε άλλο έγγραφο ή αρχείο σχετικό με την εκτέλεση της υπό ανάθεση σύμβασης καθώς και κάθε είδους παραδοτέο που συνδέεται με τις παρασχεθείσες υπηρεσίες (πχ πηγαίος κώδικας – source code, βάσεις δεδομένων) που θα αποκτηθούν ή θα αναπτυχθούν από τον Ανάδοχο με δαπάνες της υπό ανάθεση σύμβασης, ανήκουν στην πλήρη και αποκλειστική κυριότητα της αναθέτουσας αρχής, η οποία μπορεί να τα διαχειρίζεται και να τα εκμεταλλεύεται με κάθε νόμιμο τρόπο.

Τα αποτελέσματα θα είναι πάντοτε στη διάθεση της ΒτΕ κατά τη διάρκεια ισχύος της σύμβασης, και εάν βρίσκονται στην κατοχή του αναδόχου, θα παραδοθούν στη ΒτΕ κατά την καθ’ οποιονδήποτε τρόπο λήξη ή λύση της σύμβασης. Σε περίπτωση αρχείων με στοιχεία σε ηλεκτρονική μορφή, ο Ανάδοχος υποχρεούται να συνοδεύσει την παράδοσή τους με έγγραφη τεκμηρίωση και με οδηγίες για την ανάκτηση / διαχείρισή τους.

Οι κωδικοί πρόσβασης του συστήματος εφαρμογών του ΟΠΣ της αναθέτουσας αρχής (passwords) ανήκουν στην πλήρη και αποκλειστική κυριότητα και διαχείριση αυτής.

Όλες οι πιθανές τροποποιήσεις/βελτιώσεις/προσαρμογές των εφαρμογών του ΟΠΣ της αναθέτουσας αρχής πρέπει να γίνονται με τρόπο ώστε να επιτρέπουν στη ΔΠΕ (α) να μελετά τον τρόπο λειτουργίας των εφαρμογών και να τις προσαρμόζει στις ανάγκες της αναθέτουσας αρχής, (β) να έχει πρόσβαση στον πηγαίο κώδικα των εφαρμογών και (γ) σε συνεργασία με τον Ανάδοχο να αναπτύσσει και να εντάσσει σε παραγωγική λειτουργία λειτουργικές προσαρμογές βελτιώσεις /προσθήκες /διορθώσεις /παραμετροποιήσεις στις εφαρμογές και στη δομή της βάσης δεδομένων.

Κατά τα λοιπά ισχύουν οι διατάξεις του Ν. 2121/1993 περί πνευματικής ιδιοκτησίας.

Σε περίπτωση άσκησης αγωγής ή ενδίκου μέσου κατά της αναθέτουσας αρχής από τρίτο για οποιοδήποτε θέμα σχετικά με δικαιώματά τους επί των παραδοτέων, η αναθέτουσα αρχή οφείλει να ειδοποιήσει αμέσως και γραπτά με όλες τις απαραίτητες πληροφορίες τον Ανάδοχο, ο οποίος υποχρεούται να αμυνθεί, δικαστικά και εξωδικαστικά, για λογαριασμό της αναθέτουσας αρχής, έναντι του τρίτου. Σε κάθε περίπτωση, ο Ανάδοχος αφενός βαρύνεται με όλα τα έξοδα τα οποία θα κληθεί να καταβάλει η αναθέτουσα αρχή εξ αυτού του λόγου, συμπεριλαμβανομένης και κάθε δικαστικής δαπάνης ή αμοιβής δικηγόρων, αφετέρου υποχρεούται να αποζημιώσει την αναθέτουσα αρχή για κάθε θετική ή αποθετική ζημία που θα υποστεί από ενδεχόμενη αποδοχή της παραπάνω αγωγής ή του ένδικου μέσου.

## Άρθρο 21: Επίλυση Διαφορών – Εφαρμοστέο Δίκαιο

Η σύμβαση διέπεται από την ελληνική νομοθεσία.

Αν προκύψει διαφωνία ή διαφορά ανάμεσα στον Ανάδοχο και την αναθέτουσα αρχή σχετικά με τη σύμβαση που να προέρχεται από αυτή και με την προϋπόθεση ότι κάθε μέρος έχει δώσει γραπτή ειδοποίηση σχετικά με αυτή τη διαφωνία ή διαφορά, τα μέρη θα προσπαθήσουν να διαπραγματευτούν μια συμφωνία επίλυσης με καλή πίστη. Αν δεν μπορεί να συνομολογηθεί συμφωνία, αρμόδια αποκλειστικά για την επίλυση της διαφοράς είναι τα ελληνικά δικαστήρια και δη αυτά της Αθήνας.

Εκτός από τους ειδικά αναφερομένους όρους της παρούσης συμβάσεως το κείμενο της οποίας κατισχύει κάθε άλλου κειμένου στο οποίο αυτή στηρίζεται εκτός βεβαίως καταδήλων σφαλμάτων ή παραδρομών, ισχύουν και όλα τα παρακάτω αναφερόμενα κείμενα που αποτελούν αναπόσπαστο μέρος της σύμβασης με την ακόλουθη σειρά ιεραρχίας:

Α. Η παρούσα σύμβαση

Β. Η…………………………………..Διακήρυξη.

Γ. Η προσφορά [τεχνική και οικονομική] του προμηθευτή.

Αφού συντάχθηκε η παρούσα σύμβαση, διαβάστηκε και βεβαιώθηκε το περιεχόμενό της, μονογραφήθηκε σε όλες τις σελίδες και υπογράφηκε από τους συμβαλλόμενους σε τρία (3) ίδια αντίτυπα από τα οποία τα δύο (2) κατατέθηκαν στο Τμήμα Προμηθειών και το άλλο το παρέλαβε ο δεύτερος από τους συμβαλλόμενους.

**Οι συμβαλλόμενοι**

Για τη Βουλή των Ελλήνων Για την εταιρία με την επωνυμία